
Cuvînt înainte 


1. Un best-seller politic 


Născut la 18 octombrie 1909 la Torino, Norberto Bobbio 
este considerat astăzi drept cel mai important filozof politic 
italian, teoreticianul prin excelență al democrației italiene 
din ultimele trei decenii, un adevărat „filozof militant“!, al 
cărui rol public este comparabil cu cel jucat în trecut în viața 
politică italiană de personalități marcante precum Benedetto 
Croce (1866-1952), Luigi Einaudi (1874-1961), sau Gae- 
tano Salvemini (1873-1957). 

Filozofia politică a lui Norberto Bobbio s-a format sub 
influența lecturilor clasicilor: Hobbes, Locke, Rousseau, 
Kant, Marx, Croce, Pareto, Kelsen și Max Weber. De la 


1 În această privință, modelul l-a constituit Cattaneo, despre care Bob- 
bio a scris o carte purtînd un titlu semnificativ: Una filosofia militante, 
Einaudi, Torino, 1971. Portretul lui Bobbio ca filozof militant a fost schiţat 
de Enrico Lafranchi în Un filosofo militante : Politica e cultura nel pen- 
siero di Norberto Bobbio, Bollati Boringhicri, Torino, 1989. Pentru o 
exegeză a operei lui Bobbio a se vedea Richard Bellamy, Modern Italian 
Social Theory, Polity, Cambridge, 1987, pp. 141-156; Massimo Salva- 
dori, cuvînt introductiv la traducerea engleză a cărții lui Bobbio Profilo ideo- 
logico del Novecento, sub titlul Ideological Profile of Twentierh-Centur)y 
laly, Princeton University Press, Princeton, 1995, pp. xv-xxxvi; Angelo 
Mancarella, Norberto Bobbio e la politica della cultura, Piero Lacaita, 
Manduria, 1995; Chantal Mouffe, „Toward a Liberal Socialism?”, Dissent, 
iarna 1993, pp. 81-87. 

Croce, Bobbio a învăţat să distingă între implicarea cărtura- 
rului și angajamentul politic propriu-zis în realitatea ime- 
diată ; Carlo Cattaneo l-a convins de inutilitatea și sterilita- 
tea abstracțiilor filozofice, în timp ce Kelsen i-a sugerat calea 
către o viziune comprehensivă și atemporală a dreptului. 
În sfârșit, exemplul lui Carlo Roselli i-a sugerat posibilita- 
tea unui „socialism liberal“, în timp ce lectura operelor lui 
Max Weber l-a ajutat pe Bobbio în efortul său de a regîndi 
creator categoriile principale ale politicii. Bibliografia scrieri- 
lor sale, editată de Carlo Violi și adusă la zi în 1995, lista la 
data aceea peste 1 600 de articole și lucrări purtînd semnătu- 
ra lui Norberto Bobbio. Alături de Dreapta și stînga, el este 
autorul altor importante cărți precum De la Hobbes la 
Marx (1965), Care socialism? (1976), Viitorul democra- 
tiei (1984), Stat, guvern, societate : pentru o teorie generală a 
politicii (1985), Thomas Hobbes (1989), Epoca drepturilor 
(1990), Liberalism și democratie (1990). Participant activ în 
rezistenţa italiană ca membru al lui Partito d’ Azione, Bobbio 
a predat de-a lungul a peste patru decenii teorie politică și 
filozofia dreptului la universitățile din Camerino, Siena, 
Padova şi Torino şi a fost ales membru corespondent al 
Academiei Britanice în 19652. În 1996, i-a fost decernat 
prestigiosul premiu Agnelli. 

În același timp, Bobbio este cunoscut și datorită exem- 
plarului său angajament în viaţa politică şi publică italiană 
contemporană; din 1976, el este un corespondent regulat 
al cotidianului torinez La Stampa și un participant activ în 
viaţa culturală și politică piemonteză. În 1984, în virtutea 
articolului 59 al Constituţiei italiene, președintele Republicii, 
Sandro Pertini, i-a conferit lui Bobbio titlul de senator pe 
viaţă pentru meritele sale excepționale în domeniul științelor 


2 A se vedea de asemenea Norberto Bobbio, Autobiografia, Laterza, 
Roma, 1997; Bobbio, De senectute, Einaudi, Torino, 1996. 

sociale și al culturii.’ Scrierile lui Bobbio n-au ocolit con- 
huntările ideologice care au marcat viața politică italiană 
in ultimele trei decenii. Stînga culturală alături de socialiști 
(şi o parte a comuniştilor) au ascultat dintotdeauna cu atenție 
argumentele și ideile lui Bobbio, cu deosebire cele referitoare 
la limitele doctrinei marxiste a statului, dilemele socialis- 
mului, sau contradicţiile inerente „căii a treia“ propuse de 
comuniștii italieni. În repetate rînduri, Bobbio a pledat în 
favoarea realismului, pragmatismului luminat, pluralismu- 
lui şi toleranței, criticînd totdodată mitul stîngii extra- 
parlamentare, sau acțiunile grupurilor teroriste de extremă 
stîngă. În cartea sa din 1976, Care socialism ?, Bobbio a 
afirmat cu claritate faptul că democraţia nu a avut și nu va 
putea avea niciodată o altă bază decît capitalismul, expe- 
rimentele comuniste din estul Europei dovedindu-se a fi 
incompatibile cu adevăratele principii ale democrației. 
Destra e Sinistra : Ragioni e significati di una distinzione 
politica a fost publicată cu cîteva săptămîni înaintea alege- 
rilor generale italiene din 1994, care au adus la putere efeme- 
ra coaliție de dreapta condusă de magnatul Silvio Berlusconi. 
În acea atmosferă politică fierbinte, volumul lui Norberto 
Bobbio a cunoscut un neobișnuit succes de public și piață, 
devenind în scurt timp un adevărat best-seller politic în 
Italiat. Spectaculosul destin al cărții Dreapta și stînga s-a 


3 La rîndul său, Benedetto Croce fusese şi el numit senator pe viață 
de către regele Emmanuel al III-lea. 

4 Dintre numeroasele ecouri critice la adresa cărţii lui Bobbio aș aminti 
aici pe cele semnate de Mauro Anselmo, „II filosofo best-seller. Perché 
in libreria Bobbio batte tutti ?”, La Stampa, 23 martie 1994; Leone de 
Castri, „La sinistra secondo Bobbio. La sinistra secondo noi”, Libera- 
zione, 19-25 martie 1994; M. Trachi, „Niente di nuovo nella lezione del 
filosofo Norberto Bobbio”, L'Indipendente, 6 martie 1994; G. Boreili, 
„Bobbio fra destra e sinistra”, Arena, 13 iunie 1994; Marcello Veneziani, 
Sinistra e destra : riposta a Norberto Bobbio, Vallecchi, Florenţa, 1995. 

datorat atît prestigiului de necontestat al autorului său, cît 
şi actualității „fierbinţi“ a subiectului ales. Scris de-a lun- 
gul cîtorva luni marcate de o intensă dezbatere publică asupra 
pretinsei hegemonii a intelectualilor de stînga, volumul lui 
Bobbio a atins o coardă sensibilă în viaţa politică italiană, 
dominată în mod tradițional de pasiuni și interese aparent 
ireconciliabile, aflate într-o eternă căutare a unui centru 
mediator. Tema era însă departe de a fi nouă. După cum 
se știe, celebra distincţie dintre dreapta și stînga își are origi- 
nea într-un episod (aparent întîmplător) al Revoluției fran- 
ceze” din 1789; în plus, mai trebuie menţionat și faptul că 
de-a lungul secolelor au existat alte cîteva importante dico- 
tomii politice, precum cea dintre patricieni și plebei în lumea 
antică, sau cea dintre Whigs și Tories în Marea Britanie. 
Persistenţa acestor distincţii atestă faptul că politica se naște 
şi prosperă nu dintr-un iluzoriu consens, ci tocmai din lupta 
eternă a contrariilor. Care să fie atunci raţiunea pentru care 
o astfel de temă clasică — aproape un truism — a găsit un 
ecou atît de mare în rîndul publicului italian, dînd naștere 
unor discuţii aprinse ? 

Problema trebuie pusă, cred, într-un cadru mai larg. În 
ultimele decenii, au apărut diverse voci care au afirmat că 
vechea dicotomie dreapta/stînga a devenit irelevantă în so- 
cietatea contemporană, datorită apariției unor noi factori 
politici, economici și culturali. Astfel, în anii '60 şi '70, Sartre 
a fost unul dintre numele proeminente care au afirmat că 
dreapta și stînga și-au pierdut relevanţa de odinioară, datorită 
faptului că lumea sfîrșitului de secol XX are un profil total 


.. Bobbio a răspuns criticilor săi într-un interesant text publicat în a doua 
ediţie a cărții sale, sub titlul „Răspuns criticilor“ (v. volumul de faţă, 
pp. 5-22). 

5 Pentru o interesantă discuţie a simbolismului pre-politic al dreptei și 
stîngii, a se vedea J. A. Laponce, Left and Right : The Topography of Political 
Perception, University of Toronto Press, Toronto, 1981, pp. 29-46. 

diferit față de cea în care s-a născut polaritatea stînga/dreap- 
ta. Lui Sartre i s-au alăturat toţi cei care au scris despre 
„criza“ sau „sfîrşitul“ ideologiilor, precum și cei care au afir- 
mat că vechea distincţie a devenit inoperantă în condițiile 
societății contemporane, în care marile corporații interna- 
tionale alături de grupurile de presiune au ajuns să exercite 
o influență tot mai mare asupra vieței politice. Nu întîmplă- 
tor, primul capitol al unei influente cărți publicate de regre- 
tatul istoric american Christopher Lasch în 1991, The True 
and Only Heaven, se intitula semnificativ „Căderea în desue- 
tudine a stângii şi a dreptei“. Lasch afirma cu acea ocazie 
că viaţa politică americană contemporană, cu toate proble- 
mele şi dilemele ei, nu mai poate fi redusă la vechiul con- 
flict dintre dreapta şi stînga”. În opinia sa, în spaţiul politic 
american, diferențele dintre dreapta și stînga nu mai pot da 
naştere decît unor dezacorduri și conflicte temporare sau 


6 O opinie asemănătoare o întîlnim și în spaţiul românesc în eseurile 
lui H.-R. Patapievici. Într-un articol pe această temă, „Dreapta sau stîn- 
ga“, eseistul notează: „Pînă la urmă, azi, decesul binomului dreapta/stîn- 
ga este consecinta morții relative a ideologiilor şi, în mod decisiv, rezulta- 
tul revenirii majorității statelor europene la ideile liberalismului democratic. 
Astăzi, ceea ce eventual am rnai putea numi dreapta și stînga desemnează 
două atitudini care diferă numai prin accent, în cadrul unei atitudini filo- 
7ofice care admite atît valoarea de neînlocuit a individualismului, cît și 
virtuțile epistemologice ale capitalismului“ (H.-R. Patapieivici, Cerul văzut 
prin lentilă, Nemira, Bucureşti, 1995, p. 309). În ce măsură valoarea de 
neînlocuit a individualismului și virtuțile epistemologice ale capitalismului 
sînt cu adevărat acceptate atît la dreapta, cît şi la stînga eșşichierului politic 
1ămîne, după părerea mea, o problemă deschisă. 

7 Christopher Lasch argumentează pentru regîndirea vechii distincţii 
drcapta/stînga în felul următor: „Trebuie să ne întrebăm dacă dreapta 
si stînga nu au ajuns să împărtășească multe convingeri asemănătoare, 
inclusiv credinţa în dezirabilitatea și inevitabilitatea dezvoltării tehnice 
şi economice, dacă nu cumva conflictul dintre ele, ascuţit și aspru cum 
este, nu mai este de actualitate în raport cu problemele esenţiale ale politicii 

punctuale asupra unor politici care urmăresc, în fond, să 
atingă scopuri mai mult sau mai puţin similare. În sfîrşit, 
atenţia tot mai mare acordată revendicărilor politice ale 
diverselor grupuri minoritare pare de asemenea a arunca în 
umbră vechea distincție dreapta/stînga, înlocuită treptat de 
o nouă polaritate a fi exclus/a fi inclus. 

Căderea comunismului și triumful capitalismului libe- 
ral la sfîrşitul acestui secol au repus și ele în mod acut în 
discuţie legimitatea principiilor și valorilor clasice ale stîn- 
gii. Întrebarea-cheie care se pune astăzi în lumea postcomu- 
nistă este următoarea: ce rol mai poate juca stînga în prezent, 
dat fiind colapsul utopiei comuniste ce s-a inspirat din plin 
din principiile sale? Profeţii liberali ai sfîrșitului istorieis 
au tot interesul de a repeta că vechea distincție dintre dreap- 
ta şi stînga și-a pierdut din importanţă la sfîrșitul acestui 
secol, ceea ce e un alt mod de a sugera (nu însă și de a de- 
monstra riguros) că n-ar mai exista decît o singură regulă 
a jocului politic, capitalismul sau democraţia liberală înzes- 
trată (miraculos) cu toate virtutile magice. S-a remarcat de 
asemenea că vechile notiuni „dreapta“ și „stînga“ îşi pierd 
înţelesul dacă sînt aplicate în accepțiunea lor clasică lumii 
postcomuniste, unde confuzia ideologică domneşte în arena 


americane“ (Lasch, The True and Only Heaven, Norton, New York, 1991, 
p. 23). A se vedea de asemenea Anthony Giddens, Beyond Left and Right: 
The Future of Radical Politics, Polity Press, Cambridge, 1984. 

8 Pentru o analiză a retoricii discursurilor academice occidentale pe 
marginea transformărilor politice din Europa de est, vezi Aurelian Crăiuţu, 
Elogiul libertăţii, Polirom, lași, pp. 189-220. Un rezumat al reacțiilor 
stîngii în spațiul anglo-saxon la căderea comunismului poate fi găsit în 
volumul editat de Robin Blackburn, After the Fall : The Failure of Com- 
munism and the Future of Socialism, Verso, London, 1991. Pentru o in- 
teresantă privire asupra destinului stîngii astăzi a se vedea și convorbirea 
dintre Isaiah Berlin şi Steven Lukes, publicată recent în revista Sa/magundi, 
toamna 1998, nr. 120, cu deosebire pp. 123-134. 

politică.? În opinia lui Isaiah Berlin!0, de exemplu, prăbușirea 
Uniunii Sovietice a contribuit la crearea unei confuzii termi- 
nologice cronice în vocabularul nostru politic. Foşti staliniști 
sînt trecuţi astăzi în rîndurile dreptei, în timp ce foști supor- 
ieri ai lui Andrei Saharov, înfierați ca spirite reacționare, 
capitaliste, sau de dreapta cu doar un deceniu în urmă, sînt 
considerați astăzi a fi spirite de stînga, ataşate valorilor 
social-democrației occidentale. 

În sfârşit, aceeași întrebare — Ce rol mai poate juca vechea 
distincție dreapta/stînga astăzi ? — poate fi pusă și în lumi- 
na revenirii spectaculoase a centrului în politică în ultimul 
deceniu al secolului nostru, o dată cu politicile administrației 
Clinton în Statele Unite, sau ale Guvernului laburist Blair 
în Marea Britanie (un al treilea exemplu mai recent — deși 
încă neconcludent — ar putea fi victoria social-democraților 
conduși de Gerhard Schroeder în Germania). Faptul că par- 
tide care s-au reclamat în mod tradiţional de la principiile 
şi valorile stîngii au ajuns să pună în practică politici de 
centru sau chiar de dreapta, mult timp criticate de stînga 
tradițională, pare a face din vechile noțiuni dreapta și stîn- 
ga concepte depășite ale vocabularului nostru politic. Așa 
să fie oare? 


2. Dreapta şi stînga redivivus 


Teza principală a cărții lui Norberto Bobbio este extrem 
de simplă. Impotriva curentului, el susține faptul că vechea 


” Pentru un astfel de punct de vedere a se vedea H.-R. Patapievici, op. 
cil., Şi Stephen Holmes, „Cultural Legacies or State Collapse ? Probing the 
Postcommunist Dilemma”, publicat în: Posrcommunism : Four Perspectives, 
editor Michael Mandelbaum, Washington, DC, Council on Foreign Re- 
lations Press, 1996. l 

t0 A se vedea Isaiah Berlin, op. cit., pp. 123-24. 

distincție dreapta/stînga nu a pierdut cu nimic din impor- 
tanță astăzi. Termenii „dreapta“ şi „stînga“, afirmă Bobbio, 
continuă să fie elemente esenţiale ale vocabularului nostru 
politic, în pofida acelor argumente venite din diferite tabere 
care contestă acest lucru. Dovada peremptorie a relevanţei 
distincției dintre dreapta și stînga o putem găsi, în opinia 
sa, nu în savante tratate de politică, ci tocmai la nivelul bu- 
nului-simț, al percepțiilor oamenilor în general. Cazul Italiei 
este deosebit de interesant, pentru că ilustrează un intere- 
sant paradox. În chiar momentul în care apar un număr tot 
mai mare de voci şi lucrări care contestă validitatea dis- 
tincției dintre dreapta și stînga politică, vechii termeni par 
a avea o actualitate și o semnificație mai mare ca niciodată, 
iar diferenţele conceptuale dintre dreapta și stînga devin tot 
mai accentuate. 

Bobbio explică acest paradox în felul următor. El pornește 
de la premisa potrivit căreia „dreapta“ și „stînga“ nu sînt 
concepte absolute, ci noțiuni relative. Ele nu reprezintă noti- 
uni substanţiale sau ontologice, ci depind de topologia fie- 
cărui spațiu politic; nu eşti de stînga sau de dreapta așa cum 
se întîmplă să fii, de exemplu, catolic, ortodox sau evreu. 
Cu alte cuvinte, dreapta şi stînga sînt concepte „spațiale“, 
care semnifică lucruri diverse în ditetite situații istorice. Mai 
mult chiar, uneori stînga și dreapta ajung să comunice în 
timp sau să se influențeze reciproc în mod imprevizibil. As- 
tăzi bunăoară, filozofi de dreapta precum Nietzsche, Hei- 
degger, sau Carl Schmitt atrag irezistibil o seamă de impor- 
tanti gînditori de stînga precum Derrida sau Rorty. Liberali 
ai secolului al XIX-lea precum Guizot, Tocqueville sau 
Burckhardt sînt interpretati astăzi drept spirite de dreapta, 
în timp ce o operă celebră precum Despre libertate a lui 
John Stuart Mill este revendicată şi preţuită atât la stînga, 
cît și la dreapta eșichierului politic contemporan. 

În viziunea lui Bobbio, singurul mod de a reafirma validi- 
tatea vechii distincții dreapta/stînga este de a regîndi crite- 
iile aflate la baza ei. Pentru Bobbio, nici raportul față de 
religie, nici cel față de tradiţie nu poate reprezenta un cri- 
teriu suficient pentru a reformula vechea dicotomie stîn- 
pa/dreapta. Unicul criteriu valid este atitudinea faţă de prin- 
cipiul egalităţii'!, modul diferit în care percepem și ne raportăm 
lu ceea ce (credem că) ne face egali sau inegali. În linii mari 
(si cu riscul de a simplifica), se poate afirma că stînga este 
cgalitară, în timp ce dreapta este inegalitară. Trebuie men- 
tionat faptul că Bobbio nu este un partizan al egalității de 
tip comunist; el nu susține că mai multă egalitate ar fi nece- 
sarmente un lucru pozitiv, ci recunoaște faptul că există și 
un mod de a interpreta pozitiv inegalităţile ca o recunoaștere 
a ireductibilei unicități a fiecărei persoane umane. În opinia 
lui Bobbio, egalitarii sînt cei care, fără a ignora inegalitățile 
naturale și artificiale dintre oameni, cred că ceea ce avem 
în comun unii cu alții e mai important decît ceea ce ne dife- 
rențiază. Prin urmare, politicile de stînga vor urmări cu prio- 
ritate să reducă inegalitățile sociale prin legiferarea unor 
drepturi sociale (fără a încerca însă să impună o nivelare 
absolută), în timp ce dreapta va fi mai înclinată să accepte 
incgalitățile naturii, istoriei şi tradiţiei, filozofia ei bazîn- 
du-se pe o versiune modernizată a darwinismului social. 

Un astfel de criteriu poate explica opțiunea pentru o po- 
litică de stînga, așa cum se întîmplă în cazul lui Bobbio însuși. 
Preferinţele sale politice faţă de principiile social-demo- 
crate sînt lipsite de ambiguitate: « M-am considerat întot- 
deuuna un om de stînga și ca urmare am acordat termenului 
„Stînga“ un înțeles pozitiv, chiar și acum cînd este tot mai 


-7 , 

1! Acest argument poate fi întîlnit într-o carte mai veche a lui Bobbio, 
Le ideologie e il potere in crisi: Pluralismo, democrazia, socialismo, co- 
munismo, terza via e tersa forsa, Le Monnier, Firenze, 1981, p. 28. 

controversat »12. În cazul lui Bobbio însă, nu întîlnim dogma- 
tismul ce-i caracterizează pe mulți dintre reprezentanţii stîn- 
gii europene: „Cît despre relația dintre dreapta și inegali- 
tate, am spus și am repetat de mai multe ori că dreapta nu 
este inegalitară dintr-o rea intenţie — a susține deci că miş- 
cările de dreapta sînt caracterizate prin inegalitarism nu este 
o judecată morală“!5. Angajamentul politic al lui Bobbio 
s-a născut, după propria sa mărturisire, din sentimentul unei 
datorii. Nemulțumit de existența unor vizibile inegalităţi so- 
ciale nejusuificabile, Bobbio a optat de timpuriu pentru o 
poziție social-democrată, care încearcă să corecteze aces- 
te inegalităţi atît cît e posibil în limitele unor politici ce res- 
pectă drepturile individuale și se supune domniei legii. 

În această privință, poziţia filozofului politic italian este 
afină, după părerea mea, cu cea susținută în spațiul anglo- 
saxon de către Michael Walzer, care în importanta sa carte 
Sferele dreptății (1983), propusese o importantă distincție 
între egalitatea „complexă“ şi cea „simplă“. Poziţia lui Wal- 
zer este descrisă cu claritate în următorul fragment ce mer- 
ită citat in extenso: 


„Închipuiţi-vă o societate în care totul este de vînzare şi 
toţi cetăţenii au la fel de mulți bani. Voi numi acest regim 
unul de egalitate simplă. [...] Închipuiţi-vă acum o soci- 
etate în care diferite bunuri sociale sînt posedate monopo- 
list — așa cum se întîmplă și cum se va întîmpla mereu —, 
dar în care nici un bun anume nu poate fi schimbat în gene- 
ral. Aceasta este o societate egalitară complexă. Deși vor exista 
multe inegalităţi neînsemnate, inegalitatea nu va fi sporită 
prin procesul de schimb. [...] Regimul egalității complexe 
este opusul tiraniei. El stabileşte un set de relaţii astfel încît 


12 V, volumul de față, p. 113. 
13 [bid., p. 17. 

dominarea să fie imposibilă. Formal, egalitate complexă 
Înseamnă că nici un cetățean aflat într-o anumită sferă în 
raport cu un anumit bun social nu poate fi privat de stan- 
(landul său într-o altă sferă în raport cu alt bun social. Astfel, 
cetățeanul X poate fi preferat cetățeanului Y pentru o funcție 
politică, cei doi fiind inegali în sfera politicului. Ei nu vor 
fi însă inegali în general atîta vreme cît funcţia lui X nu-i 
oferă avantaje asupra lui Y în altă sferă — o asistență me- 
dicală — mai bună, școli mai bune pentru propriii copii, 
oportunități de afaceri etc.“!4 


Fragmentul citat demonstrează cu claritate faptul că egali- 
taica luată în sensul literal al cuvîntului conduce în final, 
în mod inexorabil, la conformism şi tiranie. Adevăratul sens 


A w 


al poziției egalitare este mai curînd unul „negativ”, în măsura 
în care el urmărește să elimine doar acele inegalităţi şi dife- 
rențe sociale — privilegii aristocratice, plutocratice sau 
rasiste — ce dau naștere unor forme de dominație nelegi- 
timă ce vizează tocmai proliferarea acestor privilegii nejus- 
tificate!5. Altfel spus, există mai multe sfere ale dreptății 
sociale, fiecare avînd propriile sale criterii de distribuţie, 


14 Michael Walzer, Spheres of Justice, Basic Books, New York, 1983, 
pp. 14, 17, 19. 

15 Walzer: „Semnificaţia primară a egalităţii este negativă; poziția 
epalitară este, la origini, una absoluţionistă. El vrea să elimine nu toate 
diferențele, ci anumite diferenţe, și anume mereu altele în perioade di- 
ferite de timp şi în locuri diferite. Țintele sale sînt întotdeauna particulare : 
privilegiile aristocratice, bogăţia capitalistă, puterea birocratică, supre- 
maţia rasială sau sexuală [...] Experiența subordonării — în special a 
celei personale — stă la baza viziunii egalitare [...] Scopul politicii egali- 
tare este o societate lipsită de dominație. [...] Dominatia este întotdeauna 
mediată de anumite bunuri sociale. Prin urmare, egalitatea visată nu 
necesită reprimarea persoanelor. Trebuie să înțelegem și să controlăm 
bunurile sociale; nu trebuie să violentăm sau să asuprim fiinţele umane.“ 
(bid., pp. Xii-xiii). 

fapt care dovedește elocvent limitele majore ale oricărei 
încercări de a schiţa o teorie universală a dreptăţii, așa cum 
procedează John Rawls în celebra sa A Theory of Justice. 

Aceasta este, mutatis mutandis, și esenţa poziției egali- 
tare a lui Bobbio; latura ideologică inerentă unei astfel de 
poziţii este atenuată în cazul său de conștiința faptului că 
progresul social nu se poate naște decît în condițiile unei 
lupte continue între principii contrare. Ca și Luigi Finaudi!6, 
unul dintre marii profesori ai generației sale, Bobbio crede 
că suprimarea unuia dintre poli — liberalism sau socialism, 
egalitate sau libertate — ar fi în cele din urmă în detrimentul 
progresului, în măsura în care ar conduce la dominaţia abso- 
lută și sterilă a unui singur principiu. Machiavelli, Kant și 
Madison subliniaseră la rîndul lor rodnicia conflictului tem- 
perat de lege, idee ce este analizată pe larg într-un capitol 
al unei alte lucrări importante a lui Bobbio, Liberalism și 
democrație. 


3. În loc de concluzii 


Acestea sînt pe scurt coordonatele fundamentale ale cărții 
lui Bobbio pe tema conflictului dintre stînga și dreapta. Pen- 
tru cititorii români, acest mic volum plin de distincții ana- 
litice poate rezerva cîteva plăcute surprize. În primul rînd, 
e] ne-ar putea ajuta să risipim puţin din imensa confuzie 
care domneşte astăzi în spaţiul politic românesc cu privire 
la această clasică distincţie. Pe tema acestui subiect s-a scris 


16 Luigi Einaudi (1874-1961) a fost un reputat economist liberal itali- 
an; în 1948 a fost ales primul președinte al Italiei. Dintre scrierile sale 
merită amintite: Lezioni di politica sociale (1967), Scritti economici, sto- 
rici e civili (1983), Prediche inutili (1974). Bobbio a comentat opera lui 
Einaudi în „Il pensiero politico di Luigi Einaudi”, Annali della Fondazione 
Luigi Einaudi, vol. VIII, Torino, 1974, pp. 183-215. l 


CUVINT ÎNAINTE 17 


mult în presa românească din ultima vreme, astfel încît 
nu-mi propun să fac comentarii asupra lui în paginile de față. 
În al doilea rînd, cartea lui Bobbio ar putea reprezenta o bine- 
venită invitaţie de a redescoperi faţa (cu adevărat) decentă 
a stingii, într-un moment în care eforturile de creare a unui 
autentic pol social-democrat s-au întețit, dar confuzia ideo- 
logică continuă să domine. Compromiterea publică a stîngii 
s a datorat în bună parte adeziunii sale, adesea oarbe și parti- 
pane, la politicile și principiile fostei Uniuni Sovietice. În 
spațiul românesc, stînga nu a reușit să producă în ultimele 
decenii contribuții teoretice importante în domeniul ştiin- 
telor politice.!” Situaţia nu s-a schimbat substanțial după 
1989. Diferiți analiști politici români!8 au deplîns recent lipsa 
unui autentic pluralism de idei în spaţiul politic românesc, 
sugerînd totodată limitele discursurilor autohtone care se 
prezintă drept „liberale“ sau „social-democrate“, fără a se 
inspira cu adevărat din dezbaterile contemporane de idei. 
În opinia acestor analişti, transformările începute în 1989 
n-au adus pînă acum decît o schimbare superficială a gîndirii 
politice românești ; fundamentele rămîn caduce, ceea ce con- 
tinuă să lipsească fiind o confruntare autentică și inteligen- 
tă între marile doctrine politice contemporane. Cartea lui 
Bobbio nu va putea umple singură acest gol; ea este însă 


17 Cîteva excepţii merită consemnate aici. Una dintre ele o reprezin- 
tă sociologul Pavel Cîmpeanu, care a publicat în anul 1980 în Statele 
Unite (sub pseudonim), o trilogie în limba engleză, încă necunoscută 
publicului român. Scrierile politice ale lui Mihai Botez ar putea fi de 
asemenea considerate ca o contribuţie (din păcate, fragmentară) la 
cristalizarea unei doctrine social-democrate în România. 

18 Vezi, de exemplu, Cristian Preda, Modernitatea politică și românis- 
mul, Nemira, București, 1998, pp. 236-245; Daniel Barbu, „Convingern 
şi certitudini”, Curentul, 30 septembrie 1998. Am comentat asupra libe- 
ralismului românesc în eseul meu „A fi sau a nu fi liberal”, publicat în 
Crăiuţu, E/ogiul libertății, pp. 13-46. 

o binevenită invitaţie de a redescoperi fața decentă a stîngii, 
mult mai suplă și pragmatică decît acea parte a stîngii — 
atît de evidentă la noi — ce a rămas ancorată în tiparele 
trecutului. Pledoania filozofului politic italian pentru dom- 
nia și supremația legii — „democrația reprezintă prin exce- 
lență domnia legii“!?, afirmă Bobbio — ar putea constitui 
o binevenită lecţie pentru toți „profeţii trecutului“ ... 


AURELIAN CRĂIUŢU 
Princeton, martie 1999 


19 Norberto Bobbio, /] futuro della democrazia, Torino, 1984, p. 170. 


1995. Răspuns criticilor 


Cel dintii surprins de succesul acestui volumaș am fost eu. 
Nu se aştepta la el nici editorul care a scos o primă ediţie de 
zece mii de exemplare. A urmat o cursă contra cronometru. 

În timp ce scriu această prefaţă la o nouă ediţie, cartea 
continuă să se menţină pe lista celor mai bine vîndute cărți 
de escistică!, deşi coboară în fiecare săptămînă. Adevărul 
este că lucrările scrise de profesori, în afara cărţilor de școală 
şi a bine cunoscutelor „cursuri“, se vînd de obicei doar în 
cîteva mii de exemplare. 

liără îndoială că apariţia ei cu un asemenea titlu în tim- 
pul campaniei electorale, cînd orientările politice păreau mai 
categoric delimitate decît în alegerile precedente, i-a favo- 
rizat succesul. Cîţiva librari, chestionați asupra motivului 
pentru care cartea era cerută, ne-au relatat că unii cumpără- 
tori căutau nu atît un răspuns, cît > îndrumare, o sugestie, o 
lămurire despre votul pe care unnau să-l dea. Poate că au 
tămas dezamăgiţi, dar se pare că dezamăgirea nu a fost con- 
tapioasă. Vînzările au continuat, cam în același ritm, cîte- 
va luni după închiderea circumscripţiilor electorale, după ce 
alepătorii se deciseseră pe cine să voteze. 

De ce au continuat și continuă mulți să cumpere acest 
volumaș ? Oare s-au lăsat cu toţii înșelați de aspectul edito- 


E Din primele zile, Mauro Anselmo se întreba în La Stampa: „Filozoful 
best-seller. De ce Bobbio îi întrece pe toți în librărie?“ 23 martie 1994, 
p. 16. 

rial plăcut și atrăgător, de faptul că e ușor de mînuit, de for- 
mat redus și nu costă mult? Probabil că au fost curiosi să 
afle despre ce este vorba. 

Ca autor, și fără nici o prezumție, consider că motivul 
principal al succesului se datorează subiectului. „Fără pre- 
zumție'“, dar și oarecum mulțumit, fiindcă nu mi-aş fi dorit 
un argument mai bun împotriva tuturor celor care nu obosesc 
să susțină de la o vreme, cu o siguranţă de neclintit, că dua- 
lismul dreapta-—stînga nu ar mai interesa pe nimeni. 

Succesului de public i-a corespuns, trebuie să o recunosc 
în mod sincer, un succes nu tocmai unanim din partea criti- 
cii. Au apărut numeroase recenzii, nu întotdeauna binevoi- 
toare, unele de-a dreptul distrugătoare?. O dezbatere amplă 
şi reînnoită asupra temei dualismului și a tezelor susținute 
de mine nu a avut loc, fie din cauza grabei cu care presa 
cotidiană se lansează în comentarea cărților imediat după 
apariţia lor, fie, o declar fără ocolișuri, pentru că tezele nu 
au fost destul de convingătoare — nu știu dacă din lipsa unei 
documentări, a argumentaţiei insuficiente sau a slăbiciunii 
lor în sine?. Am primit mai multe scrisori de la prieteni și 
cititori ai ziarului la care colaborez de obicei, conținînd ade- 
seori observaţii inteligente și sugestii utile. 

Lăsînd la o parte aprecierile generale și atacurile perso- 
nale, despre care nu are sens să vorbesc, ca şi răstălmăcirile 
evidente deşi involuntare poate, criticii mei pot fi împărțiți 
în trei grupuri: 1) cei care continuă să susțină că dreapta 
și stînga sînt denumiri lipsite de obiect şi nu merită să conti- 
nuăm a le menţine în viaţă, dîndu-le un înțeles pe care l-au 


2 A. Socci, „E interzisă cotitura la dreapta“, în i! Giornale, 28 februa- 
rie 1994; M. Tarchi, „Nimic nou în lecţia filozofului Norberto Bobbio“, 
în L'Independenie, 6 martie 1994. 

3 Excepţie face M. Ostinelli, „Mai putem spune: dreapta și stînga?“ 
în Cenobio, Revista de cultură din Elveţia italiană, XLII, iulie—septem- 
brie 1994, pp. 273-278. 

merdut, dacă l-au avut vreodată, încercarea mea fiind prin 
unnare o operă de arheologie politică; 2) cei care conside- 
rà că dualismul mai are valoare, dar nu acceptă criteriul 
adoptat de mine și îmi sugerează altele; 3) cei care accep- 
ta dualismul şi criteriul pe care se bazează, dar îl conside- 
1ă pe acesta insuficient. 

Majoritatea celor din prima categorie nu neagă că diferen- 
terca a avut un înţeles în alte timpuri, dar susţin că azi — 
intr-o societate tot mai complicată, în care multitudinea mo- 
livelor de punere în contrast nu mai permite existența unor 
orientări aflate în opoziţie totală, de o parte sau de alta — 
contrapunerea univocă între o stingă şi o dreaptă devine sim- 
plificatoare?. S-a conturat şi părerea că inactualitatea dife- 
renţierii se datorează unui eveniment istoric de proporții ca- 
tastrofale, cum a fost căderea zidului de la Berlin5. Pentru 
altii, încăpăținarea sterilă de a menţine marea diviziune se 
datorează unei greșeli de metodă, prin care se încearcă re- 
ducerea realității istorice bogate și schimbătoare la două 
concepte abstractes. 

Aceste obiecţii pot fi cel mai bine combătute prin faptul 
că și acum, după căderea zidului, dualismul continuă să fie 
în centrul dezbaterii politice, mai mult chiar decît pe vremea 
cînd am început să studiez problema, pentru a mă lămuri în 
primul rînd pe mine. Ceea ce înseamnă că faimoasa cădere, 


1K. Adam, „Den Aufruhr denken. Richtungskămpfe sind Nachhut- 
pefechte“, în Frankfurter Allgemeine Zeitung, 3 mai 1994, şi în Interna- 
ionale, I, 33, 25 iunie 1994, pp. 40-41, cu titlul: „Dragă Bobbio, te înșeli, 
nu mai există dreapta și stînga.“ 

* L. Colletti, „Care stînga, după Zid“, în Corriere della Sera, 20 mar- 
tie 1994, p. 24. 

t F. Tessitore, recenzia cărţii mele, în Nord e Sud, 4, 1944. Tot aşa, 
S. Romano care scrie: „Ultima carte a lui Norberto Bobbio reabilitează 
clasiticările tradiționale. Dar realitatea politică este mai nuanțată“ (Le 
Monde, 9 aprilie 1994, p. 8). 

care a dus la explozia rapidă a tuturor contradicțiilor co- 
munismului mondial și în același timp — să-mi fie permisă 
insistența asupra unei observații neplăcute pentru învingă- 
torii de moment — a tuturor contradicțiilor capitalismului 
mondial, nu are nimic de a face cu problema noastră. Nu 
a existat doar o stîngă comunistă, ci a existat și există încă o 
stingă care face parte din orizontul capitalist. Dualismul are o 
istorie lungă care nu se limitează la antiteza capitalism — co- 
munism”. Ea există încă și nu, așa cum s-a exprimat cine- 
va în glumă, doar pe indicatoarele stradales. În ziare, la radio 
şi la televiziune, în dezbateri publice, în revistele specializate 
de economie, de politică și de sociologie, el bintuie într-o ma- 
nieră grotescă, am spune. Cine s-ar apuca să socotească de 
câte ori apar cuvintele „dreapta“ și „stînga“ în titlurile ziarelor 
doar, ar ajunge la o cifră impresionantă și datorită faptului 
că aceste două cuvinte ale limbajului comun, şi totodată ale 
celui popular, sînt întrebuințate nu numai în discursul politic, 
ci au pătruns, uneori în mod caricatural, în cele mai diverse 
domenii ale acţiunii umane”. Recent a avut loc o dispută sa- 
vantă în legătură cu republicarea unei cunoscute lucrări despre 
problema ebraică, pentru a stabili dacă editura care o propu- 
sese era de dreapta!0. Am citit că cineva a ridicat, chiar dacă 
dubitativ, problema următoare : „Pasolini a fost de dreapta, 


7 Mă limitez să amintesc cartea lui M. Gauchet, tradusă de curînd în 
italiană, Istoria unei dicotomii. Dreapta și stînga (ed. orig. La droite et 
la gauche, Gallimard, Paris 1990), Anabasi, Milano, 1994. 

8 E. Sterpa, „Dreapta-stînga au înțeles doar pe indicatoarele stradale“, 
în il Giornale, 6 martie 1994. 

? Un cunoscut cîntec al lui Giorgio Gaber se intitulează Dreapta /stîn- 
ga în care se pot citi contrapuneri de felul următor: „A te scălda în cadă 
e de dreapta / a face duș în schimb e de stînga / un pachet de Marlboro 
e de dreapta / unul de contrabandă e de stînga“ (G. Gaber-S. Luporini, 
Și cînd te gîndești că era gîndul, Milano 1994, p. 48.) 

10 E vorba de republicarea lui Léon Bloy, De la Evrei ne vine salvarea, 
de editorul Adelphi. De văzut articolul lui R. Calasso, „Un scandal în 

IY Annunzio a fost de stînga ?“!! Cu o treaptă mat jos, în- 
tebarea a revenit, referitor la alte personaje: „Fiorello e la 
țheapta, Jovanotti e la stînga ?“12 Putem să o reformulăm 
işa : „Televiziunea e de dreapta şi publicul e de stînga ?“15 
După ce am avut imprudenţa să spun într-un interviu că 
Televiziunea este în mod firesc de dreapta, mi s-a răspuns 
că instrumentul ca atare nu este nici de dreapta, nici de stîn- 
pu, deoarece numai conținuturile pot fi de dreapta sau de 
stinga; ceea ce ne demonstrează că aceste denumiri sînt încă 
purtătoarele unui sens. Pe o treaptă şi mai jos — lucru petre- 
cut anul acesta — și vacantele au fost împărțite în vacante 
de dreapta și de stînga.14 


plin soare“, în Repubblica, 2 august 1994, și comentariul lui F. Erbani, 
Despre ruinele stîngii, cu explicația: „Dar Adelphi e de dreapta. Nu, e doar 
uti pic cam snob, spun Bemardini și Cases.“ De văzut şi răspunsul lui Cesare 
Segre care a provocat dezbaterea „Pentru mine Bloy este un nenorocit“, 
su Repubblica, 6 august 1994. 

1 P. Conti, „D’ Annunzio la stînga, Pasolini la dreapta ?“, în Corriere 
della Sera, 8 iunie 1994. 

I2 E. Piervincenzi, „Serenadă pentru o stîngă pierdută“, în Z Venerdi 
di Repubblica, 27 mai 1994, p. 50, care începe așa: „Fiorello la dreapta, 
Jovanotti la stînga ? Publicul de la Karaoke contra publicului lui Peter Pan 
progresist?“ 

i3 G. Zincone, „Televiziunea la dreapta și spectatorii la stînga“, în 
Sette, 21, supliment la Corriere della Sera, 26 mai 1994, p. 20. 

14 A. Usai, „Aici sau acolo? Vacanţe în stil italian între dreapta și stîn- 
pu“, Repubblica, 27 iunie 1994. Abia apăruse cartea la începutul lui mar- 
tic, și Panorama din 11 martie publica un articol de R. Rosati despre „subiec- 
tul zilei“, intitulat în glumă „Eşti de dreapta sau de stînga“, pp. 10-11, care 
începea așa: „Avem de a face cu un mare duel între Dreapta şi Stînga.“ 
Urma opinia lui Nicola Matteucci care își declara o părere opusă: „Cu 
îngăduinţa lui Bobbio, dreapta și stînga nu sînt valori ci termeni goliți 
de sens. Adevărata luptă are loc între libertate şi egalitate.“ Deoarece 
Matteucci ne-a arătat că pentru el libertatea este de dreapta iar egalita- 
(cu de stînga, dreapta și stînga nu sînt nici pentru el termeni fără conținut. 
Diferenţa dintre mine şi Matteucci stă în faptul că pentru mine liberta- 
tea poate fi atît de dreapta cît și de stînga, și adevărata competiție între 

Este evident că asemenea întrebări au un aspect amuzant. 
Dar putem crede oare cu adevărat că transpunerea cu- 
vintelor dintr-un context în altul poate avea loc dacă ele 
sînt lipsite de o semnificație, tie ea şi aluzivă, care să ne 
permită înțelegerea acelor întrebări ? 

Lăsînd la o parte asemenea abuzuri lingvistice, tipice pen- 
tru jurnalismul de un gust mai bun sau mai prost care ne 
invadează, cele două cuvinte iritante continuă să fie folosite 
în chip serios în legătură cu oameni politici, cu partide, miş- 
cări, orientări, ziare, programe politice şi prevederi legis- 
lative. Oare nu-i adevărat că prima întrebare pe care ne-o 
punem cînd vorbim despre un om politic este dacă el apar- 
ține dreptei sau stîngii ? E o întrebare fără sens? Unul din 
răspunsurile posibile este că personajul nu este nici de dreap- 
ta, nici de stînga. E oare greu de înțeles că răspunsul „nici da, 
nici nu“ se poate justifica numai dacă „stînga“ și „dreapta“ au 
o semnificaţie, cunoscută de cel care întreabă ca şi de cel 
care răspunde, chiar dacă fără mare precizie ? Cum poti afir- 
ma despre un obiect că nu e nici alb, nici negru, dacă nu ai 
nici cea mai mică idee despre diferența dintre cele două 
culori ? Cum poţi spune despre o anumită hotărîre a guver- 
nului că nu e nici de dreapta, nici de stînga, dacă ignori cu 
totul înţelesul acestor două cuvinte, sau consideri că au avut 
odată un înţeles pe care acuma l-au pierdut? Cum poți afir- 
ma că cele două cuvinte și-au pierdut semnificația, fiindcă 
un partid care era de dreapta a început acum să facă o politică 
de stînga, dacă nu crezi în continuare că ele au un conți- 
nut? Pentru a tăgădui diferenţa dintre două metode de a juca 


dreapta și stînga este între prețul mai mare atribuit egalității sau diversi- 
tății. Aceeași revistă relua discuţia în numărul din 14 noiembrie, în care 
apărea la rubrica Subiectul zilei articolul „Eşti de dreapta, de stînga 
sau... ?“, prezentat drept „dezbaterea cea mai aprinsă a verii. Italienii 
continuă să se împartă, în așteptarea unor noi etichete“. 

fotbal, cine ar aduce ca argument faptul că echipa care a practi- 
cat pînă acum metoda a, întrebuințează acum metoda b, folo- 
sită de echipa Y? Pun toate aceste întrebări, deoarece majori- 
tatea argumentelor aduse de cei care resping dualitatea sînt 
de acest gen. Dar sînt argumente care demonstrează doar 
confuzia existentă între ideile abstracte și compromisurile cu 
care acestea sînt confruntate în aplicarea lor practică. Și cum 
să uităm că această contestare, adesea comică, a avut loc 
într-un moment al istoriei în care în țara noastră unii strigau cu 
un aer triumfător: „Partidele de dreapta au ieşit învingătoare?“ 
iar alții murmurau încetișor : „Cele de stînga au fost învinse?“ 
Cum adică, mai sînt încă partide de dreapta şi de stînga ? Nu 
mai sînt? Atunci cum să explicăm că printre învingători se 
numără unul intitulat acum Alianţa naţională, dar care pînă 
de curînd se numea Dreapta naţională (și nu doar că nu as- 
cunde, dar chiar se laudă că este un partid de dreapta), iar 
printre cei învinşi cel mai mare partid se intitula Partidul 
democrat al stîngii ? Să nu mai aibă oare nici un sens faimo- 
sul dualism, tocmai în momentul în care doar prin termino- 
logia tradițională mai putem desemna două partide opuse ?15 

Să nu ne lansăm în acuzaţia că persistenta acestei dicotomii, 
care şi-ar fi pierdut motivaţia de a exista, este un semn al îna- 
poierii italienilor. Să vedem cum încheie Marcel Gauchet bro- 
şura sa despre istoricul acestei diferențieri, chiar dacă se 
referă doar la Franţa: „Independent de ce se va mai întîm- 
pla, dreapta şi stînga au de acum o viaţă autonomă faţă de 


15 O ultimă critică foarte severă, la care va trebui să revenim, a venit 
din partea Idei Magli, care neagă nu numai criteriul meu de diferențiere 
a dreptei de stînga dar şi, în chip mai general, folosirea și abuzul de gîndire 
dicotomică, considerată „o formă de organizare socială « primară », « săl- 
batică », aşa cum a demonstrat pe larg Lévi-Strauss“, de unde și „voinţa 
obtuză de a nu înțelege“ a celor care continuă să împartă lumea în dreap- 
ta și stînga (Steagul smuls. Totemurile distruse de politica Rezistenței la 
Tagentopoli și dincolo de el, Guanda, Parma 1994, p. 87). 

tiparul original. Au cucerit planeta. Au devenit categorii uni- 
versale ale politicii. Sînt dintre acele noţiuni de bază care 
structurează la modul general funcționarea societății con- 
temporane.““16 

În privinţa criticilor aduse metodei şi nu subiectului în 
sine, admit cu ușurință că metoda analizei conceptuale famili- 
ară mie poate părea nepotrivită celui rămas credincios me- 
todei istorice pentru care curgerea istoriei, fluviu în a cărui 
apă nu ne cufundăm niciodată de două ori, nu poate fi îndi- 
guită sau blocată de maluri și baraje artificiale, fără a-şi pier- 
de propria putere și caracteristicile naturale. În eclectismul 
meu — întrebuințez fără nici o ezitare acest cuvînt, care în- 
seamnă „examinarea unei probleme pe toate părțile“ şi este 
un mod de a gîndi care-şi află echivalentul practic în mode- 
ratismul meu politic, un alt cuvînt pe care nu mă rușinez 
să-l pronunt, cu condiţia să fie luat în sens pozitiv, ca opus 
extremismului, și nu în sens negativ, ca opoziţie la radica- 
lism !7 —, nu am considerat niciodată că cele două metode 
ar fi incompatibile. Din contra, am crezut întotdeauna că se 
pot completa. Spiritul analitic nu trebuie să uite niciodată că 
realitatea este mai bogată decît tipologiile abstracte și trebuie 
să le corecteze permanent pentru a ţine cont de date noi sau 
de interpretări mai vechi sau mai noi; spiritul istoric e da- 
tor să-și dea seama că pentru a înţelege, descrie şi ordona 
realităţile de fapt dezvăluite de documente, nu se poate lipsi 
de concepte abstracte, al căror înțeles, evident sau nu, îi este 
furnizat de pasionatii analizei. N-aş putea indica o mărturie 


16 Gauchet, Istoria unei dicotomii, op. cit., p. 84. 

17 În recenzia la cartea mea, A. Leone de Castris, „Stînga văzută de 
Bobbio. Stînga văzută de noi, în Liberazione, 11, 19-25 martie 1994, 
crede că motivele neînțelegerii se află în „moderația“ mea: „Adevărul 
este că el [Bobbio] dorește să identifice moderaţia cu ideile prudente 
ale progresului gradual și lipsit de salturi.“ 

mai elocventă pentru această colaborare reciprocă decît re- 
centa dezbatere, care a avut loc între istorici, filozofi şi 
analişti politici, pe tema războiului de eliberare din Italia 
și considerarea sa drept un război civil. Dezbaterea rămîne 
sterilă și neconcludentă, atîta timp cît nu sînt definite carac- 
teristicile esenţiale prin care un război civil se deosebește 
de un război internațional.!8 Singura modalitate de a com- 
bate încercarea mea de redefinire a dualității prin determi- 
narea criteriului de diferențiere este de a demonstra insu- 
ficienţa acestui criteriu și înlocuirea cu altul. Pentru a realiza 
acest lucru nu văd care altă metodă ar putea fi luată în con- 
siderare decît, repet, cea analitică. 

Al doilea grup de critici îl formează cei pentru care dualis- 
mul îşi păstrează sensul, dar care nu sînt convinși de efica- 
citatea criteriului de diferenţiere adoptat de mine. Consi- 
derarea aspiraţiei spre egalitate ca o motivaţie de bază a 
mișcărilor de stînga nu reprezintă ideea mea personală. Am 
întîlnit-o ca expresie a unei communis opinio, despre care 
am relatat în două capitole și în cîteva note. 

Eu m-am limitat să caut o explicaţie simplă'a provenienţei 
acestei diferențieri pentru a-i arăta deopotrivă valabilitatea 
şi persistența, în ciuda schimbării situațiilor istorice care, 
o dată cu schimbarea judecăților de valoare, duc la înlocuirea 
criteriilor după care stabilim cine poate fi socotit egal sau 
inegal cu cine. Refuzînd criteriul adoptat de mine, aceşti 
critici se situează în afara tradiției, fără a aduce însă argu- 
mente care să le justifice preferința sau prin care să con- 
trazică tezele adversarilor. 


18 Cf. N. Bobbio, „Război civil?“, în Teoria Politica, VII, 1-2, 1992, 
pp. 297-307, scris cu ocazia publicării cărții lui Claudio Pavone, Un 
război civil. Eseu istoric despre moralitatea Rezistenței, Bollati Borin- 
ghieri, Torino, 1991. 

Unii au susținut că trăsătura caracteristică a stîngii este 
nonviolenţa.!? Dar renuntarea la folosirea violenţei pentru cu- 
cerirea și exercitarea puterii este caracteristica metodei demo- 
cratice, ale cărei reguli de organizare recomandă diferite pro- 
cedee pentru luarea hotărîrilor colective în cadrul unei dezbateri 
libere, avînd ca rezultat un acord al tuturor sau al unei ma- 
jorități. Dovadă este că, într-un sistem democratic, alter- 
nanta între guverne de dreapta și de stînga este posibilă și 
legitimă. În afara de asta, a defini stînga prin nonviolență 
înseamnă implicit a considera dreapta ca o guvernare a violen- 
tei, lucru caracteristic dreptei extreme și nu dreptei în gene- 
ral, în virtutea altei dicotomii care se încrucișează cu cea din- 
tre dreapta și stînga. Nu mă convinge nici prezentarea stîngii 
drept cea care tinde spre crearea de societăţi deschise, con- 
trare societăţilor închise, care elimină diversitatea.” So- 


19 G. Vattimo, „Hermenutică şi democraţie“, în MicroMega, 1994, 
3, p. 48. Polemica lui Vattimo se îndreaptă împotriva fundamentalismului, 
adică împotriva considerării violenței drept „afirmaţie peremptorie a unui 
punct-limită, care, precum fundamentul ultim al metafizicii (Dumnezeul 
filozofilor), nu admite întrebări ulterioare despre cauze, întrerupe dia- 
logul, impune tăcerea“. 

%0 Mă refer la interviul luat de Jolanda Bufalini filozofului spaniol 
Fernando Savater, „Cum aş face portretul robot al progresistului“, în 
Unită, 23 iunie 1994, p. 2. De același autor, „Libertatea politică ca val- 
oare universală“, Micro Mega, 3, 1994, pp. 67-72, în care respinge ideea 
că egalitatea este mutilatoare, admite „mecanisme destinate să reducă 
excesele“. Consideră că valoarea de bază a comunităților politice actuale 
este libertatea, înțeleasă ca autonomie, dar așază libertas a miseria ală- 
turi de libertas a coactione. Prin stînga întelege: a) insistența asupra unei 
transparențe şi participări maxime; b) universalizarea instituţiei politice 
a libertății, atît în formă cît și în substanță (prin libertate de substanță 
înţelege libertas a miseria). Atrage atenţia asupra faptului că „principa- 
lul nostru grup de apartenenţă este cel uman“ (p. 71). Dar tocmai apar- 
tenența comună la grupul uman este cea pe care se fundamentează egali- 
tatea ca valoare ideală. 

cietățile deschise trăiesc și se dezvoltă în cadrul structurilor 
instituționale ale regimurilor democratice. Nu e nevoie să 
subliniez importanţa pe care a avut-o opera lui Karl Popper, 
unul din cei mai cunoscuți și urmaţi teoreticieni ai demo- 
crației, despre „societatea deschisă“. E adevărat, în schimb, 
că un guvern de dreapta deși respectă regulile democrației, 
consimte sau promovează o politică mai puțin egalitară, fapt 
recunoscut de însuși Savater atunci cînd noul primar al Ma- 
dridului, membru al Partidului popular, referindu-se la o ne- 
fericită întîmplare a unui grup de imigranţi, a comentat: „Puteau 
să rămînă la ei acasă.“ 

Aș vrea să mai citez un clasic contemporan al liberalismu- 
lui, Isaiah Berlin, care consideră că liberalismul este de stîn- 
ga atunci cînd se opune puterii excesive a autorităţii bazate pe 
forța tradiţiei, identificată ca principala caracteristică a drep- 
telor.?! În acelaşi timp el susține că regimul autoritar din 
Uniunea Sovietică a dus la imposibilitatea de a mai folosi 
diferențierea dintre dreapta și stînga, prin uzurparea denu- 
mirii de stînga. De observat că, pentru cei care fac o aseme- 
nea afirmaţie, „stînga“ are o valoare pozitivă, dar ca orice 
termen al limbajului politic, limbaj lipsit de precizie, poate 
căpăta emoţional atît un înţeles pozitiv cît și unul negativ, 
după contextul și persoana care îl foloseşte. Ne putem expli- 
ca în felul acesta de ce Berlin însuşi, vădit atras de doctrina 
liberală de a cărei redefinire s-a ocupat în operele cele mai 
cunoscute și pe drept cuvînt apreciate, înclină să o considere 
de stînga. În realitate, liberalismul despre care vorbeşte el, cel 
al laburiștilor lui Attlee sau New-Dealul lu: Roosevelt, la fel 
de apreciate, este liberalismul social, diferit de liberalismul 


21 Mă refer la dialogul dintre Isaiah Berlin și Steven Lukes, Între filo- 
zofie şi istoria ideilor. Societatea pluralistă și adversarii săi. Ponte alle 
grazie, Florența 1994, în special paragraful Stînga, azi (pp. 88—96). 

clasic propriu partidelor liberal — liberaliste, datorită pre- 
zenței unei componente egalitare, singura care ne permite 
încadrarea lui coerentă printre doctrinele de stînga.7? 
După Vittorio Foa, vechiul meu prieten Vittorio, de la 
care am avut întotdeauna ceva de învăţat, valoarea funda- 
mentală prin care se caracterizează stînga nu este liberalis- 
mul sau egalitatea, ci libertatea. În dialogul purtat cu fiul 
său Renzo, publicat acum de Donzelli, cu titlul Despre dez- 
ordine și despre libertate, evocînd experienţa războiului anti- 
fascist la care a luat parte, el scrie că „libertatea constituie 
cel mai putemic element care a însufletit stînga în secolul 
acesta“ și consideră în același timp drept „o lipsă de genero- 
zitate“ a susține că „dreapta echivalează cu inegalitatea“. 
Să fim atenţi și să nu ne jucăm cu cuvintele, în special cînd 
mînuim termeni lipsiți de claritate, cum ar fi „libertate“ și 
„egalitate“. Totuşi, cred că pot susţine că ceea ce conferă 
unei mișcări de eliberare caracterul unei mișcări de stînga 
este scopul sau rezultatul urmărit: răsturnarea unui regim 
despotic bazat pe inegalitatea dintre cei aflaţi la vîrful și cei 


22 În această categorie intră și D. Cofrancesco, care într-o recenzie 
despre cartea mea a revenit la noua propunere de diferențiere, ilustrată 
de mine în prima ediție (cap. V, par. 1). Reafirmă că cel mai bun cri- 
teriu pentru a distinge dreapta de stînga este atitudinea față de putere: 
la dreapta se pune accentul pe realitatea și necesitatea acesteia, la stîn- 
riu proprus de Cofrancesco nu îmi aparține, deoarece, în felul acesta, 
stînga pare a se identifica cu anarhia, considerată în mod tradițional ca 
o mișcare de stînga. Cuvintele au o semnificaţie istorică ce nu poate fi 
neglijată total într-o nouă redefinire. 

23 În mod diferit, de cîte ori Renzo dialoghează cu tatăl său pe acest 
subiect, pare a reveni asupra caracterelor tradiţionale ale stîngii, în contra- 
dictie cu teza paternă, vorbind despre „justiţie și solidaritate“ și susținînd 
că menirea stîngii a luat sfîrșit deoarece unele din ideile sale de bază au 
fost realizate, cum ar fi egalitatea socială şi împletirea drepturilor indivi- 
duale cu cele sociale, adică funcţia sa egalitară. 

aflați la baza scării sociale, regim văzut ca o ordine nedreap- 
tă, tocmai fiindcă e inegalitară, constituită ierarhic; ca și lup- 
ta împotriva unei societăţi în care există clase privilegiate, 
apărînd și susținînd în acest fel instaurarea unei societăți 
cu indivizi egali din punct de vedere juridic, politic, social, 
împotriva formelor de discriminare obișnuite, enumerate în 
articolul 3 din Constituţia noastră, considerat pe drepi cuvînt 
cea mai importantă contribuție a partidelor de stînga la alcă- 
tuirea Constituţiei italiene. Nu toate luptele de eliberare sînt 
de la sine lupte de stînga sau doar ale stîngii, începînd chiar 
cu Rezistenţa, la care au participat oameni și mișcări care 
nu erau de stînga (să ne gîndim la De Gaulle în Franța). 
De altfel, Foa însuși dă Rezistentei, aproape fără să-și dea 
seama, atît 1 se pare de firească, o interpretare tipic de stînga, 
atunci cînd afirmă că: „nouă tinerilor antifascisti ni se părea 
absolut evident că nu putem fi liberi decît prin eliminarea 
factorilor de bază sociali, morali și culturali ai inegalității““. 
Rezistența este interpretată în felul acesta ca o luptă nu nu- 
mai pentru libertate ci si pentru egalitate. Oare interpretarea 
sa nu se înscrie la stînga, precum cea a comuniștilor și în 
parte a Partidului Acţiunii, tocmai fiindcă atribuie unei miş- 
cări populare scopuri egalitare și nu doar eliberatoare ? Cît 
despre relația dintre dreapta şi inegalitate, am spus și am 
repetat de mai multe ori că dreapta nu este inegalitară dintr-o 
rea intenţie — a susţine deci că mișcările de dreapta sînt 
caracterizate prin inegalitarism nu este o judecată morală, 
după părerea mea —, ci fiindcă apreciază că inegalitățile 
dintre oameni nu pot fi eliminate fără ca libertatea să nu fie 
oprimată, devenind chiar folositoare prin favorizarea luptei 
continue pentru ameliorarea societăţii. Ce anume e „lipsit de 
generozitate“ în această afirmaţie? 

Revin asupra distincţiei, pe care am pus-o la temelia rațio- 
namentului meu, dintre semnificația descriptivă și cea emo- 

țională a unui cuvînt. E vorba de o distincție fundamentală 
pe care nici un critic nu a luat-o în seamă. Cel care se intitu- 
lează de stînga, ca și cel care se consideră de dreapta, are 
convingerea că amîndouă cuvintele se referă la valori pozi- 
tive; de aceea ambii vor include aici și noţiunea de liberta- 
te. Am încercat să arăt, amplificînd argumentarea în această 
nouă ediție, că opoziţia dintre libertari și autoritari cores- 
punde unei alte diferențieri care nu se suprapune celei din- 
tre dreapta și stînga, ci se încrucișează cu ea. Urmînd punc- 
tul de vedere analitic adoptat, scopul meu a fost să deduc 
din practica politică obișnuită şi din opiniile curente, sa- 
vante sau populare, semnificaţia descriptivă a termenilor, 
independent de cea emoţională. Deși afectiv mă consider de 
stînga, cum am afirmat în ultimul capitol, ceea ce a dus la 
considerarea acestui volumaș, în pofida intenţiilor mele, 
drept un manifest electoral, analiza pe care o realizez face 
abstracţie de orice judecată de valoare. În prima prezentare 
a cărții se afirmă că „de multă vreme Bobbio se străduiește să 
restituie termenului de « stînga » și în special celui de « dreap- 
ta » o existenţă în fapt, pe plan politic și moral““.2+ De aceea 
argumentul cel mai des folosit de critici despre scoaterea 
din joc a stîngii de către sistemul sovietic și de aici inuti- 


24 Rosati, Eşti de dreapta sau de stînga ?, op. cit., p. 24. În primul jn- 
terviu acordat după apariţia cărţii, i-am vorbit lui Nello Ajello despre sem- 
nificația emotivă schimbătoare a termenilor, după împrejurările și per- 
soanele care îi folosesc: „Acum dreapta nu mai trebuie să se rușineze. 
După Eliberare, a te numi de dreapta era un act de curaj sau chiar de ne- 
rușinare. Astăzi am putea spune că a te numi de stînga este un act de 
curaj. Stînga este contestată din exterior și din interior. După valul stîngii 
a urmat valul dreptei. Pînă acum zece ani stînga era socotită pozitivă iar 
dreapta negativă; astăzi se întîmplă contrariul. Semnificația valorică a 
termenilor s-a schimbat. Dar dincolo de aceste estimări schimbătoare, ei 
continuă să descrie o pereche de realităţi relativ stabile“. („Extremele ad- 
versare“, în Repubblica, 6 martie 1994). 

litatea diferențierii, este din punct de vedere analitic lipsit 
de relevanţă. Idealul egalității poate căpăta în practică soluții 
extrem de diferite. Faptul că unele s-au dovedit bune și altele 
nu, că unele ne sînt pe plac și altele nu, este o cu totul altă 
problemă, de a cărei importanță practică nu mă îndoiesc.25 

În afara celor care critică dualismul dreapta-—stînga și a 
celor care resping criteriul, mai sînt cei care acceptă distinc- 
tia şi nu refuză criteriul invocat și ilustrat de mine, dar so- 
cotesc că în ziua de azi el nu mai este suficient. Mă refer în 
specia] la cei care, deși recunosc că „intrarea în criză a ideo- 
logiilor, diversitatea criteriilor de apreciere morală, caracte- 
rul tot mai tehnic și mai complex al problemelor politice, 
pluralismul și fărîmiţarea afilierilor sociale l-au transformat 
pe cetăţean într-un subiect politic «transversal » faţă de 
schema axială dreapta-stînga“, constatare pe care o împăr- 
tășesc, consideră că în afara temei traditionale a egalității 
ar trebui să tinem cont de alte criterii în redefinirea dualis- 
mului, cum ar fi: „criteriile de autonomie și de identitate 
a persoanelor, de pluralism al culturilor şi al apartenențelor, 
de contextualitate radicală a valorilor morale, de împrăştiere 
a « sferei publice » provocată în societățile informatice prin 
mijloacele de comunicare““.25 Nu se poate nega că astăzi una 
din raţiunile dezorientării stîngii decurge din faptul că în lumea 


25 După cum nici constatarea faptului că astăzi stînga urmărește acest 
ideal mai mult în vorbe decit în fapte nu este un argument împotriva iden- 
tificării stîngii cu aspirația spre egalitate, așa cum susține A. Jacono, „Ega- 
litate și deosebire, asta e problema“, în manifesto, 22 mai 1994, lăsînd 
să se înțeleagă că în felul acesta stînga se sustrage de la menirea sa. Este 
necesar să reafurmăm că nu există nici o contradicţie între idealul egalită- 
tit și recunoașterea deosebirilor? Diferenţa între dreapta şi stînga constă 
în criteriul deosebit pe baza căruia se apreciază cine sînt cei egali și cine 
sînt cei care se deosebesc. 

2% D. Zolo, „Stînga lui Bobbio“, în Unità, 19 martie 1994. Zolo a re- 
venit mai pe larg asupra subiectului, participînd la prezentarea primei ediţii 
a cărții mele, la Florența, organizată de F. Focardi, preşedintele Cercului 

contemporană au apărut probleme pe care mișcările tradi- 
tionale de stînga nu și le-au pus niciodată, în timp ce altele, 
care stăteau la baza propriului program de transformare a 
societății și din care îşi trăgeau forța, au dispărut. Și eu am 
subliniat aceste lucruri de mai multe ori.” Nici un adept al 
stîngii nu va mai putea susține că stînga de azi este totuna 
cu cea de ieri. Dar atîta timp cît vor mai exista oameni a 
căror angajare politică este motivată de un profund senti- 
ment de insatisfacţie şi de suferinţă în faţa nedreptătilor din 
societățile contemporane, astăzi mai puţin izbitoare poate 
decît în trecut, dar mai ușor de evidenţiat, aceștia vor men- 
ține vii idealurile care au marcat de mai bine de un secol 
toate mișcările de stînga din istorie. 


„In-Formație““. Intervenţia va fi publicată în revista Eidos. După ce i-a su- 
bliniat calitățile și defectele, el a evidențiat dificultatea tot mai mare de a 
diferenția dreapta de stînga în societatea contemporană și trage concluzia 
că stînga ar trebui să se implice în apărarea drepturilor cetățenești, în 
special în favoarea drepturilor greu de dobîndit și a celor la autonomie. 
În privința drepturilor sociale, o cucerire istorică a stîngii, susține că o 
stîngă demnă de acest nume are astăzi sarcina de a rezista încercărilor 
liberale de înlăturare a mecanismelor statutului social. De asemeni A. Bo- 
laffi, „Egalitatea ne desparte“, cu subtitlul „Adevăruri incomode și unele 
îndoieli“, I Messaggero, 1 martie 1994, după ce prezintă cartea mea, ime- 
diat după apariţie, drept începutul campaniei electorale și după ce discută 
părerea lui Forattini, care consideră că „dreapta și stînga sînt categorii 
ușor de manevrat dar inutile ca instrumente ideologice“, declară că nu 
este convins de teza mea Și își exprimă teama că reflecția mea „se opreș- 
te acolo unde ar fi trebuit să înceapă“. De acord, dar de unde să reîn- 
cepi? Poate de la recunoașterea diversităţii, pe care Bolaffi o consideră 
a nu fi compatibilă cu dreptul la egalitate. Principiul suprem al justiţiei 
„Suum cuique tribuere“ se bazează tocmai pe nevoia de a recunoaște 
diversitatea. Regula de aur a justiţiei, prin care cei egali trebuie trataţi în 
mod egal, implică tratarea în mod inegal a celor inegali. Criteriul dreptei 
şi al stîngii derivă din modalitatea diferită de a-i distinge pe cpali de inegali. 

27 De curînd în volumul Stînga punctul zero (cf. în acest volum nota 
2 la p. 24). 

În concluzie, n-aş putea spune că dezbaterea despre atît 
de contestata contrapunere, care a avut loc după apariţia 
cărții mele, a făcut pași prea mari. Poate că e și o vină a 
mea, fiindcă n-am reușit să întregesc cu o pars construens 
suficient de documentată și de bine gîndită, trecerea în revistă 
şi comentarea teoriilor alternative.25 Acordînd toată atenția 
criticilor aduse de comentatori și îndoielilor exprimate de citi- 
tori, am amplificat în această nouă ediție capitolul în care 
expun teza centrală, aducîndu-l la zi cu referiri la cărți pe care 
nu le cunoșteam sau care au apărut ulterior. Am împărțit în 
două acest capitol, pentru a clarifica mai bine și totodată a 
justifica locul pe care îl au după mine cele două valori supreme, 
egalitatea și libertatea, în interpretarea „marii diviziuni“: 
mare, de-a lungul istoriei luptelor politice din Europa ultimu- 
lui veac şi, după adînca mea convingere, mai vie ca oricînd. 
Nu știu dacă am reușit. Dar trebuia să răspund criticilor mel. 
Unicul mod de a-i lua în serios era de a corecta greșelile mate- 
riale, de a clarifica exprimările obscure sau ambigue, de a 
îmbogăţi documentaţia prin note, fără a renunța la tezele mele 
fundamentale, dar încercînd pe cît posibil, să le fac demne 
de a fi încă puse în discuţie, dacă nu mai puţin contestate.2? 

Am scris aceste pagini în timp ce, de cîteva luni și mai 
aprig în aceste zile, s-a dezlănţuit o dezbatere confuză și lip- 


28 După cum arată G. Pasquino într-o recenzie la cartea mea, în Reset, 
5 aprilie 1994, pp. 76-77. 

29 Alte recenzii cunoscute de mine: A. Massarenti, „Bobbio și spațiul 
stîngii“, în / Sole—24 ore, 6 martie 1994; G. Paolini, „Cu Norberto Bob- 
bio la dreapta şi la stînga“ în Gazzettino, 21 martie 1994; R. Virgilio, „Ca- 
re egalitate 7“, în Anemos, WI, martie-aprilie 1994, p. 3; M. Ostinelli, „Ega- 
litate, dreapta și stînga“, în Corriere del Ticino, 23 aprilie 1994; B. Vasari, 
„Ceea ce ne deosebește. Dreapta şi stînga: o contrapunere rămasă valabilă“, 
în Lettera ai compagni, Revista FLAP-ului, aprilie 1994; G. Borelli, „Bob- 
bio între dreapta şi stînga“, în Arena, 13 iunie 1994; B. Lai, „Dreapta şi 
stînga“, în Unione sarda, 18 mai 1994. ” 

sită de consideraţie, despre intelectuali, așa cum se întîmplă 
întotdeauna atunci cînd intelectualii se iau la hartă între ei: 
dacă a existat o hegemonie a intelectualilor de stînga (ne- 
prielnică desigur) și din ce cauză, dacă și ce forță de in- 
fluentă are o cultură de dreapta, avînd în vedere margina- 
lizarea ei de pînă acum. În această perioadă de tranziţie, 
cultura de dreapta stîrnește, mai mult ca oricînd, cunozita- 
tea și interesul chiar în rîndul celor care nu sînt de dreapta. 
Toţi cei care s-au angajat în această dezbatere, și sînt mulți, 
par a nu se îndoi că „stînga“ și „dreapta“ nu au devenit „cutii 
goale“. Şi atunci? Sînt toate aceste discuții lipsite de noimă? 
Nu sînt desigur lipsite de noimă vorbele cu care doresc să 
închei această invitaţie reînnoită la discuţie și care aparțin 
unui iluminist pesimist (expresie pe care am întrebuințat-o 
și eu acum cîţiva ani%), capabil să asculte toate glasurile 
literaturii pesimiste fără a se lăsa asurzit de ele: „Stînga 
democrată este pesemne aceea care poate și trebuie să as- 
culte vocile care ne spun că omul este rău, dar în același 
timp urmează să fie ajutat în toate felurile, chiar cele mai 
prozaice, inclusiv acordarea asistenţei sociale și a pensiei.“3! 


Torino, ianuarie 1995 
N.B. 


3 N. Bobbio, „Politică și cultură“, Einaudi, Torino 1955, p. 202. 
31 C, Magris, „Cultura: dreapta şi stînga. Pesimismul împotriva ilumi- 
nismului“, în Corriere della Sera, 26 iunie 1994. 


Prefaţă la prima ediție 


Niciodată nu s-a scris atît de mult ca astăzi împotriva tra- 
diționalei diferențieri dintre dreapta și stînga, considerată 
ca o distincţie perimată și lipsită de orice semnificaţie, presu- 
punînd că ar fi avut vreuna în trecut.! Niciodată ca astăzi, 
cînd scriu aceste rînduri, în ajunul alegerilor viitoare pen- 
tru un nou parlament, scena politică italiană n-a fost domi- 
nată de două grupări care se proclamă respectiv de dreap- 
ta și de stînga și care sub însemnul acestor două stindarde 
se pregătesc să se înfrunte cu îndîrjire în vederea guvernării 
tării. 

Prin urmare, dreapta și stînga există încă? Și dacă există 
și se menţin pe poziție, cum putem afirma că și-au pier- 


! Cea mai bună lucrare pe această temă, pe care o cunosc, scrisă în 1990 
de Mario Revelli, dar nepublicată, Dreapta și stînga. În căutarea unei iden- 
tităţi, începe așa: „Într-a“levăr e ciudat destinul pe care l-a avut în acest 
sfîrşit de secol conceptele antitetice și complementare, de dreapta și de 
stînga. Ele au devenit, în ceva mai mult de un deceniu, din criteriu esențial 
şi de bază al discursului politic, dincolo de conținutul antagonic impli- 
Cit -— criteriu de orientare a acţiunilor, nu numai de descriere a realită- 
ti —, o epavă ideologică bună de așezat în marele muzeu de ceară, o 
dată cu vechile iluzii de regenerare şi cu veșmintele uzate ale militantu- 
lui politic“ (p. 1). Recent s-au auzit voci care se întrebau dacă nu ne în- 
dreptăm spre o societate de ambidextri: „o societate în care după elimi- 
narea dreptei și a stîngii din politică, ar dispărea și sacrul şi profanul, 
înaltul și josul şi altele asemănătoare“ (M. Bertini, „Sufletele rătăcite o 
iau la stînga“, în Repubblica, 31 iulie 1993). 

dut orice înţeles? Și dacă mai au un înţeles, care este aces- 
ta ?7 

De ani de zile adun fișe despre acest subiect, care a provo- 
cat o dezbatere nesfirșită, dînd naștere celor mai diverse și 
mai contradictorii teze. Recunosc totuși că sînt doar cîte- 
va picături în imensitatea mării. Multe din paginile pe care 
Je public acum au fost scrise mai demult, fără a vedea lumi- 
na tiparului, chiar dacă tezele susținute au fost prezentate 


2 Conştiinţa necesităţii iniţierii unei discuţii referitoare la rolul și 
semnificatia stîngii, prezentă chiar la cei ce se află la stînga, se conturează 
o dată cu colocviul desfăşurat la Roma în octombrie 198 1, asupra concep- 
tului de stînga, principalele contribuţii fiind reunite în volumul Conceptul 
de stînga, Bompiani, Milano 1982. În primul articol Adepții stîngii, Mas- 
simo Cacciari se întreabă nu numai cum să redefinim stînga, ci și dacă 
„mai are vreun sens dorinţa de a o face“. Urmează răspunsurile date de: 
Elvio Fachinelii, Federico Stame, Paolo Flores d’ Arcais, Gianni Vattimo, 
Fernando Vianello, Giulio Gioreilo şi Marco Mondadori, Michele Salvati, 
Salvatore Veca, Giacomo Marramao. Întregul volum e străbătut de o criti- 
că a demersului stîngii de a se identifica cu marxismul, deși a căutat pe 
urmă să-și răscumpere păcatul prin redescoperirea propriilor motivații 
şi prin depășirea crizei marxismului. În eseul lui Flores d' Arcais — nu 
întîmplător unul dintre fondatorii reviste: MicroMega, cu subtitlul Rașiunile 
stîngii — se afirmă că în istorie conceptul de stînga a fost însoțit de o 
„serie de valori“ şi nu doar de „sentimente“, iar lista acestor valori este 
simplă: „Libertate, egalitate, fraternitate““. Concluzia: „Nu greșim dacă 
interprctăm conceptul de stînga drept stenograma libertăţii, egalității, 
fraternității.“ (Aserviri ideologice sau valori libere pp. 45-75. Fragmentul 
citat este la p. 59.) Au urmat numeroase dezbateri despre stînga și viitorul 
ei. Vreau să amintesc doar micul volum Stînga punct zero, îngrijit de 
G. Bosetti, Donzelli, Roma 1993, în care se află și un articol de-al meu, 
Stînga și îndoielile ei, pp. 83-97, precum și colocviul internațional, organi- 
zat de Fundaţia Carlo Roselli, „What is left?*, desfășurat la Torino, 3—4 de- 
cembrie 1992, prezentat de mine în La Stampa din 3 decembrie, în artico- 
lul „Stînga și dreapta“ (cu manșeta „O distincție care nu s-a perimat'“) 
şi care a provocat o serie de obiecții importante din partea lui Geno Pam- 
paloni („Dreapta şi stînga, o încurcătură istorică“, în La Nazione, 3 decem- 
brie 1992). 

în seminarii și dezbateri publice.* Confuzia actuală din dis- 
cuţiile publice s-a agravat prin faptul că nu ne putem lipsi 
de două cuvinte-cheie, „dreapta“ și „stînga“, adeseori şi cu 
diverse argumente negate. Două cuvinte care sînt și astăzi 
atât de pline de semnificație emoţională încât aprind spiritele, 
fund întrebuințate de fiecare dintre părți pentru a se ridica în 
slăvi pe sine sau pentru a-i denigra pe adversari. Momentul mi 
s-a părut prielnic pentru a-mi relua vechile hirtii, a le ordona, 
adăugîndu-le o concluzie cu cîteva note și a le face publice. 

Pe parcursul lucrării am încercat să nu mă las influențat 
prea tare de părerile schimbătoare, adeseori improvizate, 
din articolele de ziar sau de revistă, care, atunci cînd le iei 
în seamă, riști să nu mat înţelegi cum se face că dualismul 
supravieţuieşte în continuare, în ciuda tuturor contestărilor, 
şi nici cum se face că denigrările şi efuziunile o menţin ac- 
tuală.* Am examinat pe rînd argumentele pro și contra (,„re- 
torice“, pentru a folosi o exprimare obișnuită) de care s-au 

3 Mă refer în particular la seminarul „Etică și politică“, ce are loc din 
1979 la Centrul de studii Piero Gobetti din Torino, sub conducerea lui Piero 
Polito și Marco Revelli în colaborare cu un grup de tineri și cercetători. 
Cîteva ediţii ale seminarului au fost dedicate stîngii: „Identitatea stîngii“, 
1983; „Stînga și gîndirea conservatoare“ (1985-1987); „Stînga în pragul 
anului 2000“ (1993-1994). Anul acesta au fost prezentate contribuțiile 
lu: M. Revelli, „Stînga/stîngi“, F. Martini, „Stînga ṣi piața“, M. Bovero, 
„Stînga şi valorile“, iar eu am vorbit despre „Stînga și îndoielile ei“ (acum 
în Stînga punct zero, op. cit... 

* Un exemplu concludent de diversitate a părerilor, sau mai bine zis 
a pornirilor manifestate atunci cînd oamenii sînt întrebați direct, aproape 
în glumă, despre această distincţie, mereu prezentă și stînjenitoare, si de 
care mulți vor să se debaraseze, este pagina „Asterischi Laterza“ (octom- 
brie—decembrie 1993), în care sînt reproduse 12 răspunsuri ale unor cu- 
noscuți intelectuali la întrebarea: „Mai există o dreaptă și o stîngă, cu 
ideologii şi politici care să diferențieze aceste două orientări în Occident, 
deci și la noi, în Italia?“ Cei mai mulți consideră că distincția mai are încă 
o valoare, dar criteriile de justificare sînt dintre cele mai variate. 

servit oponenții, motivele adoptate pe rînd pentru a susţine 
dispariția sau supraviețuirea contrapunerii, acordînd atenție 
în special unor autori care, pentru formularea criteriului ales, 
au întreprins o analiză personală și documentată. 

În ultimele două capitole am expus, ca o concluzie a lectu- 
rilor și observaţiilor realizate în timp, ceea ce formează după 
părerea mea nucleul de neînlăturat, stabil şi ca atare mereu 
adus în prim-plan, al dicotomiei, de natură ideală, istorică 
şi totodată existenţială. Privind lucrurile cu o anume detașare, 
nu m-am gîndit nici un moment să fac și o evaluare. Nu mă 
întreb cine are dreptate și cine nu, deoarece nu cred că ne este 
de mare folos să confundăm judecata istorică cu părenile mele 
personale, chiar dacă nu ascund în final de care parte mă 
Simt mai apropiat. 


Torino, februarie 1994 
N.B. 


I 
Diferențtierea contestată 


1. „Dreapta“ și „stînga“ sînt doi termeni antitetici prin 
care se desemnează în mod frecvent, de mai bine de două 
secole, contradicţia dintre ideologiile şi mișcările în care s-a 
scindat domeniul politic, eminamente conflictual, atît în pla- 
nul acţiunii cît şi în cel al teoriei. În interiorul domeniului 
în care sînt întrebuințaţi, în calitate de termeni opuși, ei se 
exclud în mod reciproc, dar sînt și atotcuprinzători; se 
exclud deoarece nici o doctrină şi nici o mișcare nu poate 
fi în același timp de dreapta și de stînga; sînt atotcuprinză- 
tori deoarece măcar în înţelesul de bază al perechii, așa cum 
vom vedea mai departe, o doctrină sau o miscare nu pot fi 
decît de stînga sau de dreapta. 

Ca și în cazul „marilor dualităţi“ în care se împarte orice 
sferă a cunoaşterii, dualității la care m-am referit adeseori, 
perechea de termeni antagonici dreapta-stînga poate fi şi 
ea folosită în sens descriptiv, axiologic sau istoric : descrip- 
tiv, pentru a oferi un tablou sintetic al celor două părți în 
conflict; evaluativ, pentru a forma o judecată de valoare po- 
zitivă sau negativă asupra lor; istoric, pentru a identifica tre- 
cerea de la o etapă la alta în viaţa politică a unei naţiuni, utili- 
zarea istorică putînd fi la rîndul ei descriptivă sau evaluativă. 

Contrapunerea dreptei și stîngii reprezintă un caz tipic de 
gîndire dualistă, ale cărei motivații au fost identificate a fi 
atît de natură psihologică, cît şi sociologică, istorică sau chiar 
biologică. Putem da exemple din toate sferele cunoașterii. 

Nu există disciplină în care să nu domine o asemenea divi- 
ziune atotcuprinzătoare : în sociologie, societate-comuni- 
tate; în economie, piață-planificare ; în drept, privat-public; 
în estetică, clasic-romantic ; în filozofie, transcendență-ima- 
nenţă. În domeniul politic, stînga-dreapta nu este singura 
împărțire posibilă, dar ea este pretutindeni prezentă. 

Există dualități în care cei doi termeni sînt antagonici, 
altele însă în care ei sînt complementari. Primele iau naştere 
din interpretarea universului drept un aglomerat de entități 
discordante, opuse între ele; celelalte dintr-o interpretare 
armonică a universului, alcătuit din entități convergente, ce 
tinde să se întîlnească pentru a realiza împreună o unitate 
superioară. Perechea dreapta-—stînga aparţine primului tip. 
Deoarece adesea maniera de gîndire prin triade e generată 
de gîndirea dualistă, fiind într-un fel dezvoltarea ei, vom 
ajunge în mod diferit la ea dacă pornim de la perechea de 
termeni antagonici sau de la cea de termeni complementari. 
În primul caz ne vom folosi de o sinteză dialectică sau de 
negarea negaţiei; în al doilea se va folosi metoda compoziţiei. 

Reflecţiile următoare mi-au fost prilejuite de constatarea 
făcută în acești ultimi ani, cînd s-a repetat pînă la saturație 
că diferenţa dintre dreapta și stînga, prin care de două seco- 
le aproape, de la Revoluţia franceză încoace, lumea politicu- 
lui a fost împărțită în două tabere adverse, nu mai are nici o 
justificare de existenţă. A devenit un loc comun citatul din 
Sartre, care a spus printre primii că dreapta și stînga nu mai 
înseamnă decît două cutii goale. Ele nu ar mai avea nici o re- 
levanță pentru clasificări, evaluări sau cunoaştere. Adeseori 
referirile la ele vădesc o plictiseală, ca și cum ne-am afla în 
fața unei capcane lingvistice în care e prins discursul politic. 

2. Motivele acestor păreri care capătă tol mai mult teren, 
și pe care le-am putea exemplifica la nestirşit, sînt diferite. 
Să vedem cîteva. 

La originea primelor suspiciuni privind dispariția, sau cel 
puțin despre importanţa tot mai scăzută a unei asemenea 
împărțiri, ar fi așa-numita criză a ideologiilor. Am putea 
replica cu ușurință, lucru care s-a și făcut, că ideologiile, 
departe de a fi dispărut, sînt în realitate mai vii ca oricînd. 
Ideologiile din trecut au fost înlocuite cu altele, noi, sau care 
doar pretind că sînt noi. Copacul ideologiilor e mereu verde. 
De altfel, așa cum s-a demonstrat adeseori, chiar afirmația 
despre existenţa unei crize a ideologiilor este de natură ideo- 
logică. Apoi, „stînga“ și „dreapta“ nu au doar o semnificaţie 
ideologică. A le reduce la simpla expresie a unei gândiri ide- 
ologice ar însemna o simplificare eronată: ele se referă la pro- 
grame diferite, privitoare la multe probleme a căror soluție 
se află de obicei în planul acţiunii politice, la contraste nu 
doar de idei ci şi de interese și de aprecieri asupra mersu- 
lui general al societăţii, existente în orice societate şi care 
nu știm cum ar putea fi eludate. Ni s-ar putea replica că, 
desigur, contrastele există, dar nu mai sînt aceleași ca în 
vremurile în care a luat ființă dualismul și că pe parcursul 
istoriei ele s-au schimbat în așa măsură încît vechile denu- 
miri au devenit anacronice și înșelătoare. E ceea ce va tre- 
bui să vedem în continuare. 

Recent s-a susținut că, deoarece conceptul de stînga şi-a 
redus la minimum capacitatea semnificativă, astfel încît a 
fi de stînga a devenit în ziua de azi una din referirile cu cea 
mai mică relevanță din vocabularul politic, vechea diferen- 
tiere ar putea fi înlocuită mai degrabă cu cea dintre pro- 
gresiști și conservatori.! Alţii au respins categoric orice 


1 Cf. F. Adornato, „E ușor de spus stînga“ în Repubblica, 7 iulie 1993; 
Id., „Revoluţia italiană“, ibid., 21 aprilie 1993 („Noua revoluţie italiană re- 
defineşte categoria dreapta- stînga‘). De văzut și Id. Dincolo de stinga, Riz- 
zoli, Milano 1991. O definiție diferită a perechii dreapta-stînga a fost sus- 


ținută recent de Sergio Benvenuto în „Apusul stîngii?“, în Studi critici, IE, 


44 DREAPTA ȘI STÎNGA 


rămășiță a viziunii dualiste, susținînd că și această ultimă 
distincție ar fi o „prostie“ politicianistă, care ar trebui elimi- 
nată pentru a lăsa loc de acum înainte unor noi asocieri, mo- 
tivate de probleme și nu de orientări.? 

3. Se susţine, în al doilea rînd, că într-o lume politică tot 
mai complexă, precum cea a marilor societăți și în special 
a marilor societăți democratice, separarea prea categorică 
în două tabere adverse devine tot mai nepotrivită, iar viziu- 
nea dicomică a politicii tot mai nesatisfăcătoare. Societăţile 


octombrie 1992, 1-2, pp. 111-125, prin care se propune înlocuirea duali- 
tății dreapta-stinga golită de sens după criza comunismului care a provo- 
cat şi criza social-democrației, cu dualismul ce aminteşte de contrapunerea 
lui Hermes, zeul comerțului, Hestiei, zeița căminului. Cred că în spatele 
acestor două figuri mitologice se ascunde opoziția dintre societate şi co- 
munitate, bine cunoscută sociologilor. Lucrarea este bine documentată 
şi argumentată. Dar vechea și noua diviziune nu se exclud. E de ajuns să 
ne gîndim că există mai multe stîngi şi mai multe drepte, ceea ce nu im- 
pictează asupra existenței stîngilor și a dreptelor atît în societăți cît și în 
comunități. De același Benvenuto, de văzut „Hestia—Hermes: filozofia între 
Cămin şi Înger“, în aut-aut, 258, noiembrie-—decembrie, 1993, pp. 29-49. 

2 Cf. A. Panebianco, „Provocarea celor doi poli. Dreapta și stînga, 
etichete vechi“, în Corriere della Sera, 20 ianuarie 1993. Autorul aflat 
în polemică directă cu Alianța democratică este în dezacord cu toate „ace- 
le prostii ale policianismului despre cine e mai mult sau mai puţin pro- 
gresist sau moderat“, cu vorbăria „pur ideologică“ despre „ stîngi pe care 
unii le-ar dori reformiste şi alții nu“, despre „drepte dispărute“ etc. Alter- 
nativa la aceste discuţii ideologice sterile ar fi, după părerea autorului, o 
dezbatere pe probleme. „S-ar putea (fără să avem dovezi) ca aceste eti- 
chete uzate să mai aibă un sens în viitor. Oricum un nou sistem politic nu 
se va putea edifica prin proclamarea unor definiri sau autodefiniri de stîn- 
ga sau de dreapta.“ E cert însă că, atît în ceea ce privește alegerea pro- 
blemelor de discutat, cît şi a modului de rezolvare a lor, ciocnirea de 
opinii este inevitabilă, după cum la fel de inevitabilă e diferențierea păre- 
rilor contrare pe baza criteriilor de valoare care oglindesc neînțelegerile de 
fond. A crede că atunci cînd se discută probleme concrete se poate ajunge 
la o unică soluție posibilă, cu care toată lumca să fie de acord, este rodul 
obişnuitei iluzii tehnocrate. 

democratice sînt cele care admit, sau mai bine zis presupun, 
existenţa mai multor grupări de opinii ȘI de interese, aflate 
în concurență; aceste grupări pot fi divergente, dar se pot 
suprapune și în unele cazuri se întrepătrund pentru a se des- 
părți după aceea; cînd își dau mîna, cînd își întorc spatele, 
ca într-o mişcare de dans. Se obiectează de fapt că într-un 
univers pluralist, precum cel existent în marile societăți 
democratice, unde părțile aflate în joc sînt numeroase și au 
între ele relaţii simultan divergente și convergente ce fac 
posibile cele mai variate modalităţi de combinare, proble- 
mele nu se mai pun sub formă antagonică, ori stînga ori 
dreapta, dacă nu ești de stînga eşti de dreapta și invers. 

Obiecţia pune punctul pe i, dar nu este hotărîtoare. Di- 
ferenta între o dreaptă și o stîngă nu exclude cîtuși de puțin, 
chiar în limbajul comun, imaginea unei linii continue pe care 
între stînga iniţială și dreapta finală, sau între dreapta inițială 
şi stînga finală, se pot interpune poziţii intermediare care 
ocupă spaţiul central dintre cele două extreme, denumit după 
cum bine știm „centru“. Cochetînd cu limbajul logicii, s-ar 
putea spune că viziunea dualistă a politicii, ce împarte spa- 
tiul politic în doar două tabere adverse excluzîndu-se reciproc, 
ar putea fi caracterizată prin Terţul exclus; viziunea triadică, 
care admite existenţa unui spaţiu intermediar care nu e nici 
de dreapta, nici de stînga, poate fi caracterizată prin Terțul 
inclus. În primul caz, cei doi termeni aflați în raport de „sau 
sau“ se numesc contradictorii, în al doilea caz, în care spa- 
tiul intermediar se identifică prin „nici nici“, ei se numesc 
contrarii. Nimic ciudat în asta: între alb și negru putem așeza 
cenușiul, între noapte și zi se află amuigul. Dar cenușiul 
nu micșorează diferenţa dintre alb şi negru, după cum nici 
amurgul nu șterge diferența dintre noapte și zi. 

4. Antiteza originară nu se schimbă nici prin faptul că 
în multe sisteme democratice cu pluralism accentuat, Terţul 

inclus are tendinţa de a deveni atît de apăsat încît ocupă cea 
mai mare parte a sistemului politic, împingînd stînga și 
dreapta către extreme ; iar centrul, neputîndu-se declara nici 
de dreapta nici de stînga și neputîndu-și revendica altă 
denumire, presupune această antiteză și-și află rațiunea de 
a fi în existența ei. Amurgul poate fi de mai lungă sau mai 
scurtă durată, după anotimp sau latitudine geografică, dar 
durata sa nu schimbă cu nimic faptul că definiția sa depinde 
de acelea ale zilei și ale noptii.? 

Determinarea acestui spaţiu de mijloc ne ajută să înţe- 
legem mai clar sistemul, permițîndu-ne să distingem un cen- 
tru aflat mai aproape de dreapta sau centru-dreapta și un 
centru aflat mai aproape de stînga sau centru-stînga. Prin 
urmare, în ansamblul general al stîngii vom avea o stîngă 
moderată care tinde spre centru și o stîngă extremă care se 
opune centrului; tot astfel în ansamblul general al dreptei 
avem o dreaptă cu înclinații spre centru și una care se înde- 
părtează în egală măsură și de centru şi de stînga. Ținînd 
cont de faptul că, în ciuda împărţirilor posibile din spaţiul 
central, rămîne mereu un centru indivizibil, definit ca atare 
drept centru-centru, triada devine o adevărată pentadă. 

E inutil să adăugăm că o asemenea fărîmițare a sistemu- 
lui politic este favorizată de adoptarea sistemului electoral 
proporțional care duce la înmulţirea părților pînă la a da 


3 Marcel Gauchet afirmă că Restauraţia în Franţa marchează perioa- 
da în care denumirile de dreapta și de stînga, apărute în timpul Revoluţiei 
franceze, prind rădăcină și „sînt acreditate în mod definitiv“. Adaugă, 
prin urmare, „Întărirea cuplului se realizează printr-un ménage à trois. 
Există dreapta și stînga deoarece există un centru.“ Şi apoi: „Pentru a avea 
o dreaptă și o stîngă e nevoie de cel puţin un al treilea termen, centrul. 
Dar dacă există un centru, fiecare din partidele laterale va cădea pradă 
tendințelor radicale, ceea ce va duce la crearea a cel puţin două drepte, 
o dreaptă—dreaptă şi o dreaptă extremă și tot așa vom avea două stîngi.“ 
Gauchet, Istoria unei dicotomii, op. cit., p. 65. 

naștere unei multitudini, lucru ușor de observat într-un am- 
fiteatru circular, unde diferitele formaţiuni se așază de la o 
extremă la alta, criteriul împărțirii între variatele secțiuni a 
reprezentanților rămînînd totuşi cel al dreptei și al stîngii. 
În timp ce în parlamentul englez, care respectă marea duali- 
tate, locurile sînt ocupate fie la stînga fie la dreapta, în sala 
Palatului Montecitorio parlamentarii se plasează de la dreap- 
ta la stînga (sau invers). În același timp însă, nostalgia unui 
sistem electoral bazat pe scrutin uninominal (indiferent dacă 
cu un tur sau două), al cărui scop ar fi de a readuce și siste- 
mul nostru politic la bipolaritate — nostalgie care şi-a găsit 
pînă la urmă concretizarea, după repetate proiecte de reformă 
şi un referendum popular, într-o lege a Parlamentului —, con- 
stituie, orice s-ar zice, mai mult decît toate argumentele doc- 
trinale, o dovadă istorică a persistenţei viziunii dualiste a 
universului politic, chiar în cadrul unui sistem ce se reprezin- 
tă ca o linie dreaptă formată din mai multe segmente. De 
altfel, nu avem o confirmare mai bună a persistenţei mode- 
lului dualist decît prezenţa, chiar într-o lume pluralistă, a 
unei stîngi care înclină să considere centrul ca pe o dreap- 
tă travestită și a unei drepte care etichetează centrul însuși 
drept mascarea unei stîngi ce refuză să se declare ca atare. 

5. Ne permitem o digresiune pentru a vorbi despre dife- 
rența dintre Terţul inclus și Terţul care include. Terţul inclus 
îşi face loc între doi opuși și, fără a-i elimina, îi îndepărtează, 
îi împiedică să se atingă, să se răfuiască, adică desființează 
alternativa rigidă, ori dreapta ori stînga, dînd loc unei a treia 
soluţii. Terțul care include are tendinţa de a trece dincolo de 
cei doi opuși prin înglobarea lor într-o sinteză superioară, anu- 
Iîndu-i ca atare: altfel spus, transformînd două totalităţi care 
se exclud reciproc în două părți ale unui întreg, ale unei tota- 
lități dialectice, precum fața și reversul unei medalii. Nu e 
vorba de o totalitate mecanică, în care întregul se alcătu- 

iește prin combinarea elementelor diferite dar compatibile 
între ele, și nici de o totalitate organică, în care fiecare parte 
depinde de întreg, fiind prin urmare neantitetice, ci conver- 
gente spre centru. Unitatea dialectică este rezultatul unei sinte- 
ze a părților opuse, dintre care una este afirmaţia sau teza, 
cealaltă este negația sau antiteza; a treia, în calitate de negare 
a negaţiei devine un quid novum, fiind rezultatul unei sinte- 
ze şi nu a unei compuneri. În timp ce Terţul inclus poate fi 
definit prin formula „nici nici“, Terţul care include se poate 
caracteriza pe scurt prin formula „ŞI și“. 

În dezbaterea politică Terţul care include ne apare de obi- 
cei ca o a treia cale posibilă, o poziție care, contrar celei 
centrale, nu ocupă locul din mijloc între stînga și dreapta, 
ci doreşte să le depăşească pe amîndouă. În practică, politi- 
ca celei de a treia căi este o politică de centru, dar în chip 
ideal ea nu reprezintă un compromis între două extreme, 
ci o depăşire simultană a ambelor, adică acceptarea și tot- 
odată anularea lor (mai degrabă decît, ca în poziţia Terţului 
inclus, refuzul și separarea părților). Nu un Terţ-între, ci 
un Terţ—dincolo de, astfel că departe de a fi separate şi lăsate 
să dăinuiască în opoziţia lor, părțile devin interdependente, 
suprimîndu-ge caracterul lor unilateral. Orice imagine a Ter- 
tului presupune întotdeauna existenţa celor doi poli, dar în 
timp ce Tertul inclus își descoperă esenţa prin eliminarea lor, 
Terţul care include îşi trage seva din ei. Terţul inclus se prezin- 
tă în special ca o practică fără doctrină, Terţul care include 
este o doctrină în căutarea unei practici, realizată în momen- 
tul acţiunii ca poziție centristă. 

Giîndirea, sau mai bine zis imaginarul politic ne oferă mii 
de exemple ale acestor Terte căi. Am insistat asupra lor mai 
mult decît era necesar poate, deoarece în acești ultimi ani, 
în cadrul stîngii aflate în criză are succes idealul socialismu- 
lui liberal sau al liberal-socialismului, o expresie tipică a 

gîndirii Terţului care include. Combinația triadică prinde 
teren totdeauna în momentul unei crize, din teama de vlăgu- 
irea vitalității istorice a unei antiteze. Orice formă de gîn- 
dire sintetică prezintă întotdeauna un aspect cam paradoxal, 
deoarece încearcă să alăture două sisteme de idei contrarii, 
ce s-au dovedit de-a-lungul istoriei incompatibile și prin ur- 
mare alternative; paradoxul se justifică însă prin insucce- 
sul confirmat pe care l-au suferit, o dată cu aplicarea lor 
unilaterală. 

Un alt exemplu istoric tipic de sinteză a opușilor, eviden- 
tiat de data asta la dreapta eşichierului, tot într-o epocă de 
criză gravă, a fost ideologia revoluției conservatoare, afirma- 
tă după primul război mondial ca răspuns al dreptei la revo- 
luţia subversivă, care adusese stînga la putere într-o mare 
țară, părînd destinată a se propaga dincolo de hotarele aces- 
teia.4 În ceea ce priveşte subiectul nostru însă, contrapunerea 
dreptei și stîngii şi dispariţia lor, o teorie a Terţului care 
include poate fi oricînd interpretată în intenţii ca o sinteză 
a elementelor opuse, practic ca o încercare de a salva ce se 
mai poate salva din propria poziție, atrăgînd și neutralizînd 
astfel poziția adversă. 

6. Un al treilea motiv pentru a declara vechiul dualism 
desuet și a-l respinge rezultă din observarea faptului că ea 
şi-a pierdut în mare măsură valoarea descriptivă, deoarece 
societatea în continuă transformare și apariţia unor proble- 
me politice noi — prin probleme politice înțeleg aici cele 
pentru a căror soluționare e nevoie de instrumentele tradi- 
tionale ale politicii, adică de o acţiune avînd drept scop lua- 
rea unor decizii colective care, odată luate, devin obligato- 


4 Despre acest subiect, în special cu privire la Italia, a apărut de curînd 
o a doua ediție, adăugită şi adusă la zi, a cărții lui Marcello Veneziani, 
Revoluția conservatoare în Italia, Sugar Co, Milano 1994. Prima ediție 
datează din 1987. 

rii pentru o întreagă colectivitate — a dat naștere unor miş- 
cări care nu se încadrează, nici măcar în opinia lor, în schema 
tradițională de contrapunere dintre dreapta şi stînga. Cazul 
actual cel mai interesant este cel al Verzilor. Sunt Verzii de 
dreapta sau de stînga ? Conform criteriilor adoptate în mod 
curent pentru a justifica diferenţierea (la care vom reveni) 
se pare că ei pot fi consideraţi pe rînd fie de dreapta fie de 
stînga, sau nici de dreapta nici de stînga. Pentru a întrebuința 
un cuvînt devenit de uz comun în limbajul politic, deși cu o 
nuanță răutăcios peiorativă, Verzii s-ar putea numi o mişcare 
„transversală“, în sensul că traversează cu indiferenţă, tabe- 
rele adverse, în sus și în jos, dintr-o parte în alta, ceea ce ar 
demonstra, prin fapte, că mai există și un al treilea mod de a 
provoca criza dualismului, în afara așezării în mijloc (Cen- 
trul) şi a depășirii (Sinteza): traversarea, un mod a cărui 
soluţie constă în atenuarea sau reducerea dualității, şi nu 
în negarea sau depăşirea sa. 

Cea mai bună dovadă a acestei ubicuităţi a Verzilor este 
faptul că tematica ecologică a devenit încetul cu încetul pro- 
prie tuturor partidelor, fără ca acestea să renunţe la ceva 
din bagajul lor obişnuit, ci din contra adăugînd cîte o vali- 
joară sau o geantă de voiaj. Cine ar mai îndrăzni astăzi să 
se opună necesităţii de a lua în seamă ceea ce printr-o 
antropomorfizare adeseori inconștientă a realității naturale, 
numim drepturile naturii față de om; drepturi din care se 
nasc, graţie corelării necesare dintre drepturile uneia și da- 
toriile celuilalt, niște obligaţii ale omului față de natură (ră- 
mînînd nesoluționată întrebarea dacă datoria s-a ivit înain- 
tea obligaţiei sau invers)? Există însă mai multe modalități 
de a justifica această schimbare de fond a atitudinii (în spe- 
cial a omului occidental) faţă de natură, care a dus de la 
considerarea acesteia drept obiect al dominaţiei, instrument 
docil al nevoilor omului, la conceperea unei naturi (chiar 
și neînsufleţite) drept subiect cu anumite drepturi și, desi- 

pur, drept obiect de folosit, dar nu în mod arbitrar și nelimi- ` 
tal. Dintr-un punct de vedere mai degrabă metafizic și reli- 

pios, natura apartine și ea unei lumi ce nu a fost creată de 

om, dar din care omul face și el parte ca subiect printre alte 

subiecte ; un punct de vedere mai pragmatic, utilitar, susține 

că în universul finit în care omul e destinat să viețuiască, 

resursele de care dispune pentru a supravieţui sînt și ele limi- 

tate, prin urmare trebuie folosite ţinînd cont în permanenţă 

de posibila lor epuizare. De aceea, tocmai ca o consecință 

a acestor diverse orientări filozofice izvorîte din sisteme opu- 

se de valori, din credinte contradictorii — adevărate concep- 

ţii antagoniste despre lume —, răspîndirea mișcărilor eco- 

logice, departe de a anihila, e sortită să întărească vechea 

dualitate, chiar în sînul acestor mișcări. Mișcări care, cu 

toată originea lor recentă, sînt minate de frământări interne 

datorate modului diferit de a concepe raporturile omului cu 

natura, fie că e vorba de îndatoririle omului față de cele- 

alte ființe, fie pur și simplu de îndatoririle sale faţă de cei- 

lalti oameni, în special față de generaţiile viitoare, adică de 

o limită care i se impune omului din exterior sau pe care și-o 

pune el însuşi. Toate acestea vor readuce în prim-plan, şi în 
parte au și readus, diferentierea dintre Verzii de dreapta și 
Verzii de stînga. 

7. Capacitatea excesiv sporită a omului nu numai de a 
exploata natura și de a o supune nevoilor sale, dar şi de a 
o influenţa și a o devia din cursul său firesc a ridicat proble- 
inc de natură morală și juridică (de care se ocupă bioetica) 
ce urmează să fie soluționate, acum și mai cu seamă în viitor 
prin decizii politice (în sensul arătat mai sus). Caracterul 
lor de noutate față de toate deciziile din trecut s-ar părea 
că nu le permite să intre în categoriile tradiționale de dreap- 
ta și de stînga, formate într-o epocă în care nici măcar nu 
sc putea întrezări apariția unor asemenea probleme. Fiind 
vorba de probleme cu precădere morale, cele două părți 

opuse s-au împărțit pînă acum, aşa cum se împarte de obi- 
cei universul moral, în indulgenti și intransigenți. E o dife- 
renţiere care cu greu poate fi comparată cu cea dintre dreapta 
și stînga. Indulgenţa este de dreapta sau de stînga? Intransigența 
este de stînga sau de dreapta? 

Există de fapt o stîngă intransigentă şi o dreaptă indulgen- 
tă şi invers. Cele două dicotomii nu se suprapun însă. Pro- 
blema cea mai complicată este aici cea a avortului. În mod 
obișnuit, respingerea avortului face parte din programele 
politice ale dreptei. Stînga e preponderent în favoarea avor- 
tului. Mi s-a atras atenţia că această poziţie pare a fi în con- 
trast cu una din lozincile cele mai obișnuite ale stîngii, prin 
care a fi de stînga înseamnă a ţine partea celor mai defavo- 
rizaţi. Între mamă și copilul care urmează să se nască, cine 
este cel mai neajutorat ? Nu cumva cel de al doilea? Răspun- 
sul ar fi că, desigur, copilul este mai neajutorat decît mama, 
dar femeia este defavorizată față de bărbatul care a obli- 
gat-o, în majoritatea cazurilor, să rămînă însărcinată. Nu 
întîmplător revendicarea dreptului la avort a cunoscut o 
susținere tot mai mare din partea mișcărilor feministe spri- 
jinite de partidele de stînga. 

8. Motivele enumerate pînă aici sînt însă de natură „se- 
cundară“. Principalul motiv pentru care dualismul clasic a 
fost pus în discuţie este altul, cu mult mai important din punct 
de vedere istoric și politic. Cei doi termeni ai unei diade se 
sprijină unul pe celălalt: acolo unde nu există dreapta nu 
există nici stînga şi invers. Altfel spus, există o dreaptă în- 
trucît există o stîngă şi avem o stîngă în măsura în care avem 
o dreaptă. Prin urmare, pentru a declara irelevantă diferen- 
țierea nu e necesar să se demonstreze, cum s-a văzut pînă 
acum, lipsa ei de utilitate (nu mai are sens să continuăm a 
împărți lumea politică invocînd criteriul ideologiilor opuse, 
de vreme ce nu mai există ideologii); caracterul incomplet 
(împărțirea sferei politicului în doi poli este insuficientă de 

vreme ce există și un al treilea, fie el intermediar sau supe- 
rior), anacronismul (pe scena politică au apărut programe, 
probleme, mișcări inexistente pe vremea cînd s-a creat şi 
s-a dovedit de folos dicotomia). Este de ajuns să deposedăm 
de autoritate unu] din cei doi termeni, nemairecunoscîndu-i 
nici un drept la existență: dacă totul este de stînga nu mai 
există nici dreapta şi invers, dacă totul este de dreapta stîn- 
ga dispare. 

În orice cuplu de termeni antitetici cele două părți nu se 
afirmă întotdeauna cu aceeaşi vigoare, nu se poate spune 
deci despre unu! că este mereu mai puternic iar celălalt me- 
reu mai slab. Puterea în cauză se poate schimba contorm 
punctelor de vedere și criteriilor de evaluare. Există cupluri 
în care partea forte e în mod precumpănitor una singură: în 
perechea război-—pace, termenul puternic a fost pînă acum în 
mod evident „războiul“, „pacea“ fiind în mod tradiţional de- 
finită ca „non-beligeranță““, drept ceea ce ar urma războiului 
(De jure belli ac pacis de Grozio, Război și pace de Tolstoi), 
în vreme ce în perechea ordine-—dezordine, termenul forte 
este cel de „ordine“. În cuplul antitetic dreapta- stînga, apar- 
tinînd strict limbajului politic, forța celor doi termeni nu 
este dată în mod constitutiv — contrar celor ce se întîmplă 
în limbajul biologic și prin extindere în cel religios și etic, 
unde termenul forte este „dreapta“ —, ci depinde de epocă 
și de împrejurări. În istoria italiană de după Unire Stînga 
a urmat la putere Dreptei. Dar venirea la putere a unuia nu 
înseamnă excluderea celuilalt. Atît în cazul dominaţiei 
Dreptei asupra Stîngii, cît și în cazul contrar, cele două părți 
continuă să existe simultan și fiecare din ele își au rațiunea 
de a fi în existenţa celeilalte, chiar dacă pe scena politică una 
se înalță iar cealaltă coboară. În momentul prăbuşirii răsună- 
toare a fascismului, considerat mișcare de dreapta — fapt 
aprobat de cea mai mare parte a opiniei publice —, stînga 
s-a înălțat atît de sus încît dreapta părea anihilată, sau cel 

puţin își pierduse atît de mult reputaţia încît supraviețuirea 
ei era de neconceput. 

Într-o astfel de situaţie este explicabil de ce grupuri Și 
mișcări minoritare, numite de dreapta conform unei geo- 
grafii politice tradiționale și înrădăcinate, au început să sus- 
țină că vechea dualitate nu mai are nici un rost, iar lupta po- 
litică trebuie dusă acum „dincolo“ de dreapta și de stînga, 
într-un „dincolo“ ce era prezentat, lucru demn de subliniat, 
nu ca o posibilă sinteză a termenilor opuși care-i adeverește 
înglobîndu-i, ci ca o totală necunoaștere și chiar falsificare 
a lor. După cum vedem, în situaţia în care una din cele două 
părți devine predominantă într-atât încît reduce spaţiul ce- 
Jeilalte pînă la a nu mai fi socotită relevantă din punct de 
vedere politic, negarea dualismului este un expedient de la 
sine înţeles pentru ascunderea propriei slăbiciuni. Dreapta 
a fost înfrîntă? Ce sens mai are să punem astfel problema 
— se întreabă cel învins —, dacă distincția între stînga și 
dreapta și-a trăit traiul? Într-o lume în care cele două părți 
contrapuse sînt interdependente, în sensul că una există 
numai dacă există cealaltă, singura modalitate de a depre- 
cia adversarul este acela de a se deprecia pe sine. Acolo unde 
partea a devenit întreg, contrapunerea nu mai joacă nici un 
rol și totul trebuie luat de la capăt și mers „dincolo de“. 

9. Observăm zilnic cum, după evenimentele din ultimii 
ani care au zguduit ordinea mondială prin dizolvarea regi- 
murilor comuniste, atita timp glorificate ca expresie a neabă- 
tutei înaintări a stîngii în istorie — considerate chiar de aceia 
care le-au combătut drept cea mai radicală transpunere în 
practică a ideilor și mișcărilor de stînga —, raportul din- 
tre partea puternică și cea slabă a dualismului se inversează. 
În timp ce stînga coboară, dreapta se ridică. Se întîmplă chiar 
ca grupări și mişcări ce s-au autoproclamat de stînga, sau 
au fost considerate ca atare, fiind judecate, condamnate, și 
blamate de adversari atîta timp cît vîntul însufleţitor al isto- 

tici părea să sufle din partea aceea, să susțină acum că 
vechea dualitate trebuie lăsată la o parte. N-a trecut prea 
mult de cînd auzeai mereu întrebarea: „Mai există dreap- 
ta?“ După căderea regimurilor comuniste, la fel de răută- 
cios răsună întrebarea inversă: „Mai există încă stînga?“ 

Nu cred că e cineva în stare să enumere și să-și amin- 
tească toate simpozioanele și dezbaterile publice care au avut 
loc în acești ultimi ani pentru a răspunde unor probleme pre- 
cum: „Criza stîngii'“; „Îndoielile stîngii și asupra stîngii “; 
„Stînga în dificultate“; „Stînga în agonie“. Toate aceste 
întrebări pot fi rezumate de titlul simpozionului ce s-a desfă- 
şurat la Torino în decembrie 1992: „What is left?“ cu semni- 
ficaţia de „Ce este stînga?“ dar şi „Ce a mai rămas ?“ Răs- 
punsurile date au fost şi în acest caz contradictorii și diferite, 
de la cel mai hotărît negativ : „Stînga nu mai există“, „Stînga 
a fost îngropată în ruinele lumii sovietice“, la cel mai opti- 
mist pozitiv: „Dacă stînga îşi păstrează înţelesul tradițio- 
nal, atunci colapsul sistemului bolșevic înseamnă un triumf 
al stîngii, căreia i se deschid posibilităţi ce fuseseră îngropate 
de către sistemul tiraniei instaurat din 1917.*5 

Criza sistemului sovietic ar fi avut drept consecință, în 
acest caz, nu sfîrşitul stîngii ci al unei stîngi strict delimi- 
tate în timp din punct de vedere istoric. Este o constatare 
din care ar deriva o altă consecință, mult discutată încă: 
nu există o singură stingă, ci o multitudine de stîngi, la fel 


5 Interviu luat de Stefano Del Re lui Noam Chomsky : „Principala pro- 
vocare“, în Panorama, 3 ianuarie 1993, p. 133. Contestările dualismului 
provin tot mai des din partea stîngii; printre multele exemple pe care le 
putem cita și pentru care trimit la bibliografia din apendice, cartea lui 
C. Lasch, Paradisul, progresul şi critica sa, Feltrinelli, Milano 1992. 
Primul capitol se intitulează „Depășirea conceptelor de dreapta și stînga“, 
pp. 17 şi următoarele; autorul, după ce declară că a fost de stînga, susține 
că revigorarea dreptei a provocat destrămarea stîngii scoțînd în relief inu- 
tilitatea vechilor etichete. 

cum există mai multe drepte.S Pentru a argumenta existența 
mai multor stîngi trebuie desigur reafirmată teza tradiţiona- 
Jă despre necesitatea unui criteriu pentru diferenţierea stîngii 
de dreapta; în felul acesta dualismul ar fi supraviețuit marii 
crize. Unii opinenți au constatat, pe bună dreptate, că în țările 
Europei de Est primele alegeri democratice au avut loc fără 
ca între diferitele partide ce şi-au disputat întîietatea să se 
producă diferenţierea între cele de dreapta și cele de stîn- 
ga. Dar chiar cei care au adus acest argument destul de puter- 
nic în favoarea dispariției dualismului, nu au putut să nu 
observe şi să nu recunoască anomalia acestei situaţii de tran- 
ziție de la totalitarism la democraţie şi să prevadă pentru 
viitorul apropiat, după stabilizarea instituţiilor democratice, 
o regrupare a partidelor în jurul celor doi poli tradiționali.” 

10. În sfârsit, ultimul motiv şi, se pare, cel mai hotărâtor 
pentru a tăgădui dualitatea nu se mai referă la contestarea 
reciprocă, la faptul că cele două părți ale unui întreg sînt 
menite să dispară împreună (fără dreapta nu mai există nici 
stînga), ci la admiterea evidenţei că cele două etichete s-au 
transformat în pure ficțiuni. În realitate, în faţa complexi- 
tății şi a noutăţii problemelor pe care mișcările politice tre- 
buie să le înfrunte, „cei de dreapta“ ca și „cei de stînga“ 
spun una peste alta aceleași lucruri, formulează pentru uzul 
şi îndoctrinarea alegătorilor programe mai mult sau mai pu- 
țin asemănătoare și își propun pe termen scurt aceleași sco- 
puri. Dreapta și stînga nu ar mai exista și nu ar mai avea sens 
să existe, nu fiindcă o perioadă de timp ar fi dominat stînga 
şi pe urmă a dominat dreapta, ci fiindcă între cei doi ter- 


6 Cf. N. Urbinati, „Stînga se salvează dacă devine un arhipelag“, în 
Unită, 3 decembrie 1992, scris cu ocazia colocviului „What is left?*. 

7 Ştire preluată din revista ToD. The Working Paper Series, Interna- 
tional Project: „Transition to Democracy in a World Perspective“, în al 
cărui număr din decembrie 1992 se află un articol de Jan Vermeersch, „The 
Left in Eastern Europe“, pp. 1-20. 

meni nu se mai creează acele (pretinse) diferențe care să 
justifice numele diferite ce li se dau. De fapt, numai aces- 
te denumiri diferite provoacă falsa impresie că ar mai exista 
poziții adverse, dispărute în realitate, și mai alimentează dis- 
pute artificiale și înșelătoare. Sînt lucruri care se petrec în 
special în cadrul luptei politice actuale din ţara noastră, unde 
tot mai multe voci ale nemulțumiţilor aflați pe margine se 
ridică afirmînd că trebui să se pună capăt acestor îndîrjiri, 
deoarece în rîndurile ambelor poziții se susțin adeseori ace- 
leași idei sau, mai degrabă, că stînga aflată în dificultate 
sprijină de multe ori, pentru a se reînnoi, ideile dreptei, ceea 
ce duce la ștergerea contradicţiei tradiționale. 

Această confuzie, această autoanulare a stîngii nu cores- 
punde întru totul realităţii, după cum se poate dovedi din 
alte mărturii. Dar răspunsul concludent îl voi da în capito- 
lele finale, unde voi încerca să lămuresc îndoielile ilustrate 
pînă acum. 


8 Mă refer în special la două articole de Ernesto Galli della Loggia, 
„Dacă stînga trece la dreapta“, în Corriere della Sera, 15 decembrie 1993 
şi „O diferenţiere necesară“, id., 24 decembrie 1993. Problema confun- 
dării stîngii cu dreapta şi a dreptei cu stînga este reluată într-un film recent 
al regizorului francez Eric Rohmer, Copacul, primarul și mediateca (1993). 
În film, primarul se face apărătorul mediatecii (progresul) în timp ce argu- 
mentele copacului (natura) sînt susținute de profesor. Între cele două pozi- 
tii, care este a dreptei și care a stîngii? Un răspuns pare a-l da însuși re- 
gizorul: „Acest film « politic » nu este un film cu teză [...]. Programele 
stîngii și ale dreptei sînt acum asemănătoare, doar că dreapta a devenit 
mai agresivă așa cum era stînga în anii '60. În ziua de azi nu este impor- 
tant regimul care predomină deoarece toate sînt imperfecte, cel mai urgent 
lucru este salvarea vieţii de pe planetă și evitarea prin toate mijloacele a 
neînțelegerilor dintre oameni.“ Citat preluat din Scheda Aiace stagiunea 
1993—1994, 14. 


II 
Extremiști si moderați 


1. Indiferent de valabilitatea argumentelor (examinate 
pînă acum) prin care dualismul este tăgăduit, teza negării 
pare a fi susținută cu ajutorul unui fapt petrecut tot mai des 
în acești ani ȘI care, ca toate faptele în general, atîrnă mai 
greu decît orice raționament, oricît de subtil: migrarea de la 
dreapta la stînga și invers a cîte unui autor, proclamat model 
de comportare și înglobat în cercul restrîns al „maeștrilor 
spirituali“ din voința discipolilor. Să amintim cazurile cele 
mai răsunătoare. Nietzsche, inspiratorul nazismului (con- 
form unei interpretări greşite sau, după părerea mea, posibi- 
le doar, lucru care nu ne interesează acum), este în momen- 
tul de faţă alăturat lui Marx, ca părinte al noii stîngi; Carl 
Schmitt, făuritorul într-o anumită perioadă și chiar teore- 
ticianul statului nazist, a fost redescoperit și revalorificat, 
cel puţin în Italia, de către analiştii stîngii, deși a fost ad- 
versarul celui mai mare teoretician al democraţiei, Hans 
Kelsen, pe vremea dezbaterilor constituționale din epoca 
Weimarului; Heidegger, ale cărui simpatii pentru nazism 
au fost de mai multe ori și din plin probate, deși tot timpul 
admiratorii săi (atît de stînga cît şi de dreapta) le-au dez- 
mințit şi le-au atenuat, este acum acceptat ca exeget al vremii 
noastre, nu doar în Italia, ci mai ales în Franţa, de către filo- 
zofi care se socotesc de stînga. Tot astfel, teoreticieni bine 
cunoscuţi ai dreptei neofasciste au căutat să se prevaleze 
de gîndirea lui Antonio Gramsci, pînă acolo încît anumite 

medii, în dorința de schimbare a înfățișării și reputației drep- 
tei, au acreditat o vreme un curent de idei denumit „gramscism 
de dreapta“. 

Deşi interpretarea ambiguă și contradictorie a unui autor 
devine mai evidentă în acești ani de criză a ideologiilor tra- 
diționale, prin confuzia doctrinală provocată, ea nu e un lu- 
cru nou. Un precedent ilustru, care poate lămuri în mod stră- 
lucit acest paradox aparent, este cel al lui Georges Sorel. 
Autorul Reflecțiilor despre violență a jucat din punct de 
vedere politic rolul de inspirator al mișcărilor de stînga: de 
la el derivă curentul sindicalismului revolutionar italian care 
și-a avut sfertul de oră glorios în evenimentele socialiste 
din ţara noastră; în ultimii săi ani a devenit un admirator 
al lui Mussolini și al lui Lenin deopotrivă, iar mulți dintre 
discipolii săi italieni s-au alăturat fascismului; cei mai mari 
admiratori italieni ai săi au fost doi conservatori respectabili, 
Pareto şi Croce, alături de care, indiferent de felul în care 
au fost etichetaţi, nu își poate afla locul vreun gînditor de 
stînga. Despre mișcarea revoluţionară conservatoare am 
amintit deja. Hitler însuși s-a caracterizat într-un articol din 
Vălkische Beobachter din 6 iunie 1936 drept „cel mai conser- 
vator revoluționar din lume“. Mai puţin cunoscut este cazul 
lui Alfredo Rocco care a ţinut un discurs în parlamentul itali- 
an, cerînd să fie acceptată formula de „revoluţionar con- 
servator“ (deşi Rocco se arăta perfect conștient de paradox). 

Ultimele două exemple de conservatori revoluționari, dar 
și cel al lui Sorel — de revoluționar conservator —, ne per- 
mit să avem unele rezerve în privința folosirii argumentului 
simultaneității poziţiilor de dreapta şi de stînga (în declaraţii 
Sau în interpretări postume), cu scopul de a nega dualismul. 
Ajunși aici, se iveşte o problemă cu totul nouă, asupra căreia 
ne vom opri făcînd unele observaţii importante pentru tema 
abordată în capitolul VI. De fapt, ceea ce au în comun re- 
voluţia și contrarevoluția nu depinde de apartenenţa la o 

orientare sau alta, denumite în mod tradiţional stînga și 
dreapta. Dacă ar fi așa, cei care susțin inutilitatea dualismu- 
lui ar avea dreptate, deoarece acesta nu ne-ar mai putea ajuta 
să deosebim poziţiile antitetice din punct de vedere cultu- 
ral și politic. Adevărul, după mine, e altul: ceea ce îi asea- 
mănă pe autorii revoluționari și contrarevoluționari și res- 
pectivele mișcări este apartenenţa lor, în cadrul fiecărei 
orientări, la aripa extremistă, opusă cele: moderate. Cuplul 
extremism-moderatism nu coincide cu cel de dreapta-stînga, 
deoarece se supune, după cum vom vedea, unui criteriu de con- 
trapunere din lumea politicului, diferit de cel care desparte 
dreapta de stînga. 

La o primă aproximare se poate vedea că perechea ex- 
tremism-moderatism nu se referă la natura ideilor profesate, 
ci la radicalizarea acestora, avînd drept consecinţă strategii 
diferite de punere a lor în practică. Se explică astfel de ce 
revoluționarii (de stînga) şi contrarevolutionarii (de dreap- 
ta) pot apela la aceiași autori: nu fiindcă sînt de dreapta sau 
de stînga, ci fiindcă sînt extremiști de dreapta sau de stîn- 
ga, ceea ce îi diferențiază de moderați de dreapta şi de stîn- 
ga. Dacă e adevărat că pentru diferențierea dreptei de stînga 
criteriul determinant este altul decît pentru diferențierea 
extremiștilor de moderați, înseamnă că ideologiile opuse 
pot stabili puncte de convergenţă și de acord atunci între 
tendințele lor extreme, păstrîndu-şi programele și țelurile 
deosebite, singurele care determină așezarea lor de o parte 
sau de alta a eşichierului. Ludovico Geymonat, care s-a auto- 
proclamat întotdeauna drept extremist (de stînga), și-a intitulat 
culegerea de scrieri politice, cu ocazia așa-numitei refaceri a 
Partidului comunist italian, Împotriva moderatismului! : 


! Cf. L. Geymonat, Împotriva moderatismului. Intervenţii din '45 pînă 
în '78, sub îngrijirea lui M. Quaranta, Feltrinelli Milano, 1978. Cu gîndul 
la această carte a lui Geymonat i-am declarat lui Loris Campetti într-un 

după părerea sa, blocul moderat ar fi cel constituit după Eli- 
berare și care încă persistă, cuprinzînd arcul constituțional 
de la comuniști. la democrați creștini. Şi unii, și alții au 
renunțat la transformarea revoluționară a societății moște- 
nite de la fascism, mulțumindu-se cu democraţia. Într-o 
revistă de extremă dreapta, Elementi, neofascistul Solinas 
scria: „Actuala noastră dramă se numește moderatism. 
Principalul nostru dușman îl reprezintă moderaţii. Moderatul 
este în mod firesc un democrat.“ 

Din cele două citate se poate vedea deja foarte clar că ex- 
tremistul de stînga și cel de dreapta au în comun antidemo- 
cratismul (deci ura şi nu dragostea). Sentimentul comun anti- 
democratic nu este provocat de onentările politice, ci de 
poziția lor către extremele acestor orientări. Extremele se 
ating.? 

2. Antidemocratismul nu este de fapt decât unul din punc- 
tele de acord existente între „extremismele opuse“. Ca viziune 
filozofică generală asupra lumii și a istoriei, în orice manifestare 
de extremism politic există o puternică vînă anti-iluministă. 


interviu din il manifesto din 28 mai 1991, că mă consideram un mode- 
rat deoarece doar aripile moderate ale celor două tabere opuse sînt compa- 
tibile cu democraţia. Nu întîmplător în același ziar din 21 noiembrie 1993, 
în ziua alegerilor, a apărut un editorial intitulat „Cînd, dacă nu acum“, care 
se încheia așa: „extremismul este mai înțelept şi mai puțin periculos decît 
centrismul conformist. Să nu minimalizăm dovada de azi. Extremismul este 
înţelepciunea actualului moment.“ 

2 Italia settimanale din 21 decembrie 1994 publică un articol de Filippo 
Rosso, „Anul '68 în roşu şi negru“, pp. 51-53, în care relatează un episod 
puțin cunoscut despre încercarea unui grup de studenți ai lui Fuan-Ca- 
ravella de a se uni, „în numele anticapitalismului și antiamericanismu- 
lui“, cu extrema stingă. În 7? Borghese Giano Accame a scris că îi aprecia- 
ză pe chinezi fiindcă au rupt „cordonul ombilical cu partidele“. Despre 
acest episod ne informează Corriere della Sera din 16 decembrie 1994, 
într-un articol de Daria Gorodisky, cu titlul impresionant „Șaizeci și opt, 
Evola şi Marcuse uniţi în luptă?“ 

Nu mă refer doar la anti-iluminismul istoric, ilustrat pe plan 
politic de un curent ce pornește de la Hegel la Croce și de 
unul revoluționar, cum e cel marxist (marxismul italian a fost 
întotdeauna de nuanţă istorică), ci și la anti-iluminismul ira- 
tional, evidențiat în special în timpurile noastre, împărțit la 
rîndul său într-o ramură de inspirație religioasă, de la De 
Maistre la Donoso Cortés, autori reconsideraţi astăzi cu multă 
simpatie, şi o alta vitalistă, de la Nietzsche la Sorel. Această 
ultimă ramură se împacă mai bine cu stînga, în timp ce pri- 
ma, cea fideistă, este în mod hotărîtor şi voit tradiționalis- 
tă şi reacționară, avîndu-și originea într-o „reacțiune“ față 
de tulburarea unei ordini istorice considerate sacră, creată 
ŞI vegheată de o providenţă supremă, prin reevaluarea lui 
„noli altum sapere sed time“* faţă de „sapere aude“** al 
lui Kant.’ 

Din punctul de vedere mai restrîns al filozofiei istoriei, 
adică al formelor și modalităților de interpretare a mersului 
istoriei (progres sau regres? miscare ciclică sau staţionară ?), 
în timp ce moderatismul este adeptul gradualităţii și al evolu- 
tonismului, considerînd că acţiunea trebuie subordonată 
ideii dezvoltării, metaforic vorbind a unei dezvoltări embrio- 
nare a organismului conform unui plan prestabilit, extremis- 
mul, indiferent de scopul propus, este de natură catastrofică: 
istoria este interpretată ca o înaintare prin salturi calitative, 
prin rupturi, ce presupune intervenţia inteligenței și a acțiu- 
nii umane (în acest sens este mai puțin determinist decît mo- 
deratismul). Revoluţia din Octombrie a fost „o catastrofă“ 
(eveniment produs printr-o voință colectivă conştientă) al 


* Nu-ţi dori să cunoşti adîncul, ci teme-te (n. t.). 
** Îndrăzneşte să cunoşti (n. t.). 
3 Reiau unele teze expuse într-un articol mai vechi, „Ideologia fascis- 
mului'“, în Fascismul. Antologie de scrieri critice, sub îngrijirea lui C. Casuc- 
ci, Il Mulino, Bologna 1982, pp. 598—624. 

cărui singur remediu ar fi doar o „catastrofă“ contrarevo- 
luţionară (nu întîmplător fascismul în Italia s-a prevalat de 
„brigăzile de acţiune“): comunismul şi fascismul se răstoar- 
nă reciproc. Teza extremismelor opuse, care nu mai sînt opu- 
se din punctul de vedere al moderaţilor, ci analoage în multe 
privinţe, și-a primit o confirmare, deși într-un cadru istoric 
minor, în așa-zişii „ani de plumb“, cînd societatea italiană 
a fost ținută tot timpul în stare de şoc de actele teroriste pro- 
venite din ambele părți ale extremelor spectrului politic. Pe 
un alt plan, mai înalt, al istoriei universale, această teză stă 
la baza dezbaterii, promovată de Nolte, asupra așa-zisului 
„Război civil european“, prin care se consideră că bolșevis- 
mul și fascismul (nazismul) sînt legate cu fire duble, al 
doilea fiind reversul primului, reacția ce urmează acțiunii, 
revoluţia ce i se opune dar care rămîne revoluţie, catastro- 
fa de după catastrofă. 

3. Fără îndoială că este lipsită de sens întrebarea care din 
cele două concepții despre istorie este mai adevărată: amîn- 
două sînt produsul unei istorii „profetice“ care nu 1a în cal- 
cul împrejurările și datele, ci se bazează pe semnele preves- 
titoare şi extrapolările de lungă durată: o istorie al cărei 
criteriu de apreciere nu este adevărul mai mare sau mai mic, 
ci capacitatea mai mare sau mai mică a forței propulsive de 
acţiune. Ea nu are nimic de a face cu istoriografia istoricilor 
care nu dă lecţii, fiind cu atît mai puţin didactică cu cît este, 
uzînd de date și de ipoteze, mai explicativă. Se poate cel mult 
observa că viziunile diferite asupra istoriei sînt ele însele con- 
diționate istoric. Orientarea istorică prevalent pacifistă a se- 
colului trecut, în timpul căruia Europa şi-a desăvîrșit prima 
revoluţie industrială (care nu a fost o revoluţie în adevăratul 
sens a] cuvîntului și deci nu a căpătat aspectul unei catastro- 
fe, fiind întovărășită de o dezvoltare fără precedent și reci- 
procă a științelor utilitare, folosite de tehnologi), a favorizat 

ideea progresului treptat, ireversibil, cu etape obligatorii ȘI 
fără salturi, predicată de Kant dar şi de Hegel, de Comte dar 
și de Marx, indiferent de felul în care s-a exprimat istoria pro- 
fetică din acel secol, manifestată în multe şi binecunoscute 
exemple. 

Dimpotrivă, noua orientare a secolului XX, opusă din 
multe puncte de vedere — cuprinzînd evenimente precum 
cele două războaie mondiale și totale din istoria omenirii, un 
al treilea război fără armate în luptă (dar amenintîndu-se re- 
ciproc), revoluția comunistă din Rusia și din China, apari- 
ţia dar și dispariția violentă a regimurilor fasciste, proce- 
sul rapid de dezmembrare a coloniilor de după cel de al 
doilea război mondial, imprevizibil și rapid chiar și din 
punctul de vedere al unei istorii ce nu stă sub semnul catas- 
trofei, dizolvarea universului comunist, acel „sapere aude“ 
împins pînă la punctul în care nu numai puterea dar şi știința 
își arată „chipul diavolesc““ —, a impulsionat şi stimulează 
în continuare o viziune antitetică a desfășurării istoriei, o vi- 
ziune catastrofică dominată de o autentică teamă de sfîrșit 
al istoriei sau măcar de degradare (ireparabilă pentru desti- 
nul omenirii) a naturii benefice. O asemenea viziune asupra 
istoriei, împărtăşită și de observatori mai puţin pesimiști 
și care se vor imparțiali, a dus la proclamarea sfârșitului epo- 
cii moderne aflate sub semnul ideii de progres şi a apariţiei 
unei noi epoci istorice, numită deocamdată „postmodernă“, 
urmînd să fie caracterizată printr-un termen mai potrivit Și 
mai semnificativ. 

4. Extremiştii de pe ambele laturi se întîlnesc şi în consi- 
derarea moralei și a doctrinei despre virtute, aflînd motive 
comune pentru a se opune moderaţilor: virtuţi războinice, 
eroice, curajul și îndrăzneala sînt contrapuse virtuţilor apre- 
ciate în mod dispreţuitor drept mercantile, cum ar fi pruden- 
ţa, toleranța, rațiunea prevăzătoare, răbdarea în intermedieri; 
virtuți necesare doar în relațiile de piață, democraţia fiind 

şi ea pe plan mai mare un fel de tîrg, o piaţă de opinii, de 
idei, de interese conflictuale, care necesită practica compro- 
misului. Nu întîmplător extremiștii de stînga ca și cei de 
dreapta au suspiciuni faţă de virtuțile pe care democrația 
le cultivă pentru a putea supraviețui. În limbajul lor demo- 
craţie înseamnă mediocrație, înțeleasă nu doar ca supremația 
unei pături de mijloc, ci de-a dreptul a mediocrilor. Tema 
mediocrităţii democratice este tipic fascistă. Dar ea își gä- 
sește mediul natural în radicalismul revoluționar, indiferent 
de culoare. Un citat din Piero Gobetti este edificator: „Din- 
colo de guvernare, o mediocrație mai mult sau mai puțin 
ştiutoare, susține a priori o funcţie de asistenţă și de aju- 
torare a poporului, încearcă să deturneze prin reforme şi în- 
cercări de conciliere orice acțiune directă, pentru a-i amăgi 
pe rebeli cu propuneri de pace care să le păstreze rolul edu- 
cativ iluminist.““* Acuzaţia de mediocritate este asociată cu 
cea de reformism, de rezolvare pașnică a neînțelegerilor și 
în general cu o viziune pragmatică asupra politicii și a con- 
flictelor existente. Am avut ocazia să citesc într-un articol 
la fel de elocvent al unui autor de stînga (care m-a şocat) 
despre „tîmpeniile contractualismului“. 

A contrapune pe războinic negociantului înseamnă în mod 
inevitabil justificarea şi chiar glorificarea violenței: violența 
care hotărăște, purifică, „„moașă a istoriei“ pentru stînga re- 
voluționară (Marx); „unica igienă a lumii“ pentru dreapta 
reacționară (Marinetti) și am putea continua pe același ton. 

5. Chiar dacă antidemocratismul, aversiunea față de demo- 
cratie ca ansamblu de valori și ca metodă, nu formează singu- 
rul punct comun al extremiștilor de dreapta și de stînga, el 
este cu siguranță, după părerea mea, cel mai persistent şi mai 
semnificativ din punct de vedere istoric. Fascismul, înainte 


+ P. Gobetti, Revoluția liberală. Eseu despre lupta politică în Italia, 
Einaudi, Torino 1983, p. 84. 

de a deveni pentru prima oară un regim politic în Italia, drept 
răspuns la ameninţarea revoluţiei bolşevice, s-a născut la 
sfîrşitul secolului al XIX-lea în Franţa ca o ideologie conser- 
vatoare radicală, în parte ca o reacţie la ameninţarea unei 
încercări de revoluţie, rămasă însă la stadiul de repetiţie ge- 
nerală, cea a Comunarzilor. În bine cunoscutul studiu dedi- 
cat istoriei fascismului francez, intitulat semnificativ Ni droite 
ni gauche5, naşterea acestei ideologii, denumită pe drept cu- 
vînt fascistă, este caracterizată în mod principal printr-o 
reacție furibundă împotriva democraţiei burgheze, tot așa 
cum socialismul maximalist și-a găsit țapul ispăşitor în so- 
cial-democraţie sau stînga în versiunea sa moderată, care 


5 Cf. Z. Sternhell, Ni droite ni gauche. L’ idéologie fasciste en France, 
Editions du Seuil, Paris 1983 (trad. it. Nici dreapta nici stînga. Nașterea 
ideologiei fasciste, Akropolis, Napoli 1984). Această carte cunoscută și 
importantă este, după cum se vede în subtitlu, o istorie a ideologiei fas- 
ciste în Franţa, unde a apărut înaintea fascismului italian — pe care l-a 
influențat în bună măsură —, definit prin confluența socialismului cu 
naționalismul, adică prin unirea unei ideologii tipice de stînga cu o ideo- 
logie tipică de dreapta. Putea să se intituleze tot aşa de bine „și dreapta 
şi stînga“, printr-o expresie care să desemneze nu excluderea celor două 
ideologii opuse, ci sinteza lor. Extrema dreaptă italiană a reluat adeseori 
tema printr-o formulare care spulberă îndoiala asupra unei posibile alegeri 
între negatie şi sinteză: „dincolo de dreapta și de stînga“. Toate trei formu- 
lele reprezintă propunerea unei a treia căi ce poate fi înțeleasă și ca posibi- 
litate de includere dar şi de respingere. Ceea ce are însă caracteristic 
această „a treia poziție“ în diferitele sale interpretări este, după Sternhell, 
„destrămarea ordinii liberale“ (p. 29), o dată cu permanenta critică a demo- 
craţiei. Afirmația unuia dintre protagoniștii mișcării: „Întâlnim (şi depășim 
uneori) stînga prin programele noastre, iar prin metodele noastre, dreap- 
ta“ (pp. 240-241) ilustrează ideologia „depășirii“: această „a treia cale“ 
— care, respingînd dualismul tradițional, ceea ce înseamnă același lu- 
cru, ignorîndu-l, păstrează mereu o anume ambiguitate — explică de ce 
unele din personajele analizate în carte au trecut de-a lungul vieţii lor de la 
stînga la dreapta (așa s-a întîmplat și în Italia), sau, în cazul adepților lui 
Sorel, de la extrema stînga la extrema dreaptă. 

a acceptat regulile jocului democraţiei burgheze şi a fost 
coruptă de aceasta. În pofida tuturor caracteristicilor comune 
care justifică, cum s-a arătat, invocarea acelorași autori, ceea 
ce ne-ar permite, după Barrès, să susţinem că „părintele in- 
telectual al fascismului este Sorel“, fascismul și comunis- 
mul reprezintă pe parcursul istoriei acestui secol marea anti- 
teză dintre dreapta și stînga. Cum a fost posibil? Nu numai 
că nu au atenuat-o dar au adîncit-o. Repet, cum a fost posi- 
bil? După părerea mea, singura explicaţie ne-o oferă faptul 
că criteriul de diferenţiere între dreapta și stînga nu coincide 
cu cel ce ne permite să diterențiem, în ansamblul orientărilor 
de dreapta și de stînga, aripa extremistă de cea moderată. Așa 
se face că în practica politică fascismul şi comunismul se 
exclud deși au un dușman comun, democraţia formală, ale 
cărei reguli permit alternarea dreptei cu stînga. Și se exclud 
reciproc tocmai fiindcă reproduc, prin ceea ce au mai speci- 
fic, caracterele cele mai izbitoare (despre care vom mai vorbi) 
ale unei drepte sau ale unei stîngi tipice. 

6. În timp ce între socialism și liberalism s-a putut vorbi 
de existenţa unei a treia căi dintre multele versiuni amin- 
tite, între comunism Și fascism ea nu a fost niciodată imagi- 
nată, deoarece e de neconceput. Prin ceea ce au în comun, 
adică exacerbarea trăsăturilor celor mai izbitoare, atît de stîn- 
ga cît şi de dreapta, ele sînt ireconciliabile din punct de ve- 
dere doctrinal și incompatibile în practică. Deși silită și sorti- 
tă ca atare a nu dura, o alianță între fascişti și conservatori 
pe același front al dreptei, adică între extrema dreaptă și 
dreapta moderată a fost posibilă şi fascismul istoric este re- 
zultatul acestei alianțe. Pe latura opusă, o alianță asemă- 
nătoare între comunism şi socialismul democratic a fost doar 
schițată în democrațiile populare, iar în Italia, după Elibe- 
rare, a fost propusă în pactul de unitate a acţiunii dintre co- 
muniști şi socialişti. O alianţă între comuniști şi fasciști re- 
prezintă o monstruozitate. Extremismul și moderatismul se 

diferențiază mai cu seamă prin metodă, antiteza dintre dreap- 
ta şi stînga se referă în special la scopurile ultime. Contras- 
tul care vizează valorile este mai puternic decît cel referitor 
la metodă. Faptul poate explica de ce în anumite împrejurări 
de gravă criză istorică o alianță între extremiștii și modera- 
tii de dreapta poate avea succes, cum s-a întîmplat pe vre- 
mea regimurilor fasciste, cînd dreptele moderate, în stare 
de necesitate, au acceptat supremaţia dreptelor extreme. Tot 
astfel, doar o stare de necesitate poate explica de ce, la sfîr- 
șitul celui de al doilea război mondial, pur și simplu frica 
de o restaurare a trecutului i-a determinat pe socialişti să se 
alieze cu comuniștii, adică cu extremismul de stînga, cu pre- 
tul unei sciziuni dureroase. La drept vorbind, un exemplu 
răsunător de alianţă propriu-zisă între fascism și comunism 
îl reprezintă pactul de neagresiune şi de împărțire reciproc 

avantajoasă între Germania lui Hitler și Uniunea Sovietică 
a lui Stalin, dar a fost o alianță pur tactică, de scurtă durată, 
fără consecinţe pe plan ideologic, în afara formării unor mici 
grupări, nesemnificative din punct de vedere politic, ale bol- 
şevicilor, nazişti. 


6 În haosul, mai mult mental decît politic, existent în Rusia de azi, 
se întîmplă să întîlnești un personaj precum Alexander Dughin, care pro- 
povăduieşte revoluția conservatoare, se laudă că i-a tradus în rusește pe 
Evola şi pe Guénon și se prezintă drept teoretician al național-bolșevis- 
mului (după o relatare a unei călătorii recente a sa în Italia: N. Aspesi, 


„În bătaia vîntului““, în Repubblica, 26 iunie 1994). 


III 


Dualismul supraviețuiește 


1. În ciuda faptului că dualitatea este în mod continuu 
și tot mai frecvent contestată prin diferite argumente, repe- 
tate de toate părţile, termenii de „dreapta“ și „stînga“ con- 
tinuă, în aceşti ultimi ani de confuzie generală, să deţină un 
rol important în limbajul politic. Toți cei care îi folosesc nu 
dau impresia că vorbesc la întîmplare deoarece se înțeleg 
foarte bine între ei. 

Mare parte a discursului politic ținut în ultimii ani de 
analiști şi de oamenii politici înșiși se înviîrte în jurul întrebă- 
rii: „Încotro merge stînga?“ Dezbaterile pe tema „viitoru- 
lui stîngii““ sau a „renașterii stîngii““ au devenit tot mai dese, 
pînă la repetare și plictis. Se refac mereu socotelile cu vechea 
stîngă în încercarea de a pune bazele unei noi stîng! (care 
tot stînga rămîne). O dată cu înfrîngerea vechii drepte, din 
dorinţa unei revanșe a apărut o „nouă dreaptă“. Sistemele 
democratice cu mai multe partide sînt descrise şi acum ca 
o dispunere în arc ce merge de la dreapta la stînga sau invers. 
Nu şi-au pierdut nimic din forța lor de semnificaţie expri- 
mări precum „dreapta parlamentară“, „stînga parlamentară“, 
„guvern de dreapta“, „guvern de stînga“. În interiorul parti- 
delor înseși diferitele grupări care îşi dispută dreptul la con- 
ducere, după împrejurări și vremuri, obișnuiesc să se intitu- 
leze cu vechile denumiri de „dreapta“ și „stînga“. Cînd ne 
referim la oameni politici îi definim fără a ezita, de exem- 
plu, Occhetto e de stînga și Berlusconi e de dreapta. 

A existat dintotdeauna și există şi acum o stîngă demo- 
crat-creştină. În cadrul mişcării sociale luase avînt acum câţi- 
va ani un curent (Pino Rauti) care declara că doreşte să se 
plaseze spre stînga. Și într-un partid minuscul și lipsit de 
orice forţă, precum Partidul liberal, conducătorii s-au îm- 
părţit între o dreaptă şi o stîngă. 

În criza ce a dus la dizolvarea Partidului comunist itali- 
an, termenii de „dreapta“ și „stînga“ au fost putin folosiți sau 
pronunțați cu mare prudență. Căci în interiorul unui partid care 
în planul istoriei s-a plasat în fruntea stîngii mondiale, un înte- 
les pozitiv îl are doar cuvîntul „stînga“, şi nici una din părtile 
care îşi revendică acum conducerea viitorului partid nu ar 
accepta de bună voie să fie desemnată drept aripa dreaptă 
a partidului. Cu atît mai mult cu cît, ar fi cam greu de stabi- 
lit care din cele două tabere, cei care spun „nu“ sau cei care 
spun „da“, trebuie aşezaţi la dreapta sau la stînga. Vechea 
gardă, cea care refuză schimbarea radicală, ar putea fi consi- 
derată de „dreapta“, după criteriul conform căruia dreapta e 
conservatoare, după cum am putea-o considera de „stînga“ 
dacă luăm în seamă angajarea mai hotărîtă în lupta anti- 
capitalistă ce a caracterizat mișcarea muncitorească, marea 
protagonistă timp de un secol a stîngii istorice; și invers, 
partea mai reformatoare poate pretinde denumirea de stînga 
deoarece este deschisă înnoirii, avînd însă un program care, 
conform criteriilor tradiționale, ar trebui să fie apreciat mai 
degrabă de dreapta. 

Nu putem trece peste semnalarea acestui paradox. Pe de 
o parte, se înmulţesc scrierile în care, așa cum am văzut în 
capitolul precedent, se pune în discuţie, se respinge sau se 
ia în derîdere dualitatea; pe de altă parte, mai mult ca oricînd, 
lumea culturală și politică italiană — grație referendumu- 
lui care a condamnat sistemul electoral ce împiedicase pînă 
acum alternanţa la guvernare, o caracteristică de fond a unor 
guverne reprezentative de calitate — s-a orientat în una- 

nimitate spre un sistem uninominal. Acest sistem ar trebui 
să permită, aşa se crede cel puţin, o reducere drastică a parti- 
delor, abandonarea definitivă a guvernelor de centru, instau- 
rarea Şi în ţara noastră a mult doritei alternante. Alternanta 
între ce? Se înțelege de la sine, între o stînga și o dreapta, 
între o alianţă în jurul Pds (Partidul democratic al stîngii) şi 
o altă alianţă în jurul Ligii, a Alianţei naţionale (fosta Miş- 
care socială italiană) și a mişcării Forza Italia a lui Berlus- 
coni. Cum putem să o denumim pe prima altfel decît de stîn- 
ga şi pe a doua altfel decît de dreapta? Faptul că nu toți cei 
care formează prima alianţă doresc să fie definiti de stînga și 
cei care o alcătuiesc pe a doua, de dreapta (fiecare își alege 
eticheta ce 1 se pare a fi acceptată de majoritate) nu schim- 
bă cu nimic orientarea sistemului politic italian spre un sis- 
tem mai categoric divizat între o stîngă și o dreaptă. Mai 
mult decît a fost pînă acum.! 

2. Nu trebuie să ne surprindă că în universul politic, con- 
stituit predominant din raporturi antagonice între părţile 
contrapuse (partide, grupări de interese, facțiuni și în cadrul 
relațiilor internaționale popoare, națiuni, neamuri), maniera 
cea mai firească, simplă și comună de a le reprezenta este 
dualitatea sau dicotomie. Ne vin în minte imediat celebrele 
exemple din istorie, precum patricieni — plebei, ghelfi — 
ghibelini, Whigs — Tories. 

Categoria însăși de politică este reprezentată într-o bine 
cunoscută teorie, prin perechea „prieten—dușman““ care re- 
zumă la cel mai înalt nivel de abstractizare ideea de politică 
înțeleasă ca spațiu al antagonismului, a cărui formă extremă 


1 Acestea au fost scrise înainte de alegerile politice din 26-27 mar- 
tie 1994. Campania electorală s-a: desfășurat în principal între două orien- 
tări, Alianţa progresistă şi Polul Libertăţii, dar în limbajul ziariştilor și 
al oamenilor obișnuiți prima reprezenta stînga, a doua dreapta, printr-o 
simplificare nemaiîntilnită în țara noastră. 

este războiul, în mod firesc de natură dicotomică (mors tua 
vita mea). În război, fie el extern sau intern, nu e loc pen- 
tru un al treilea. Acesta apare ca un mediator, pentru a-i pune 
capăt, sau ca arbitru, pentru a stabili pacea. Războiul, ca duel, 
nu cunoaște decît doi parteneri (nu contează dacă fiecare din 
cei doi are aliaţii săi), dintre care unul e sortit să învingă 
și celălalt să piardă. Un război care nu are pînă la urmă 
învingători și învinşi este un război care nu și-a atins scop- 
ul. Tertii, care nu iau parte la joc, sînt așa-zișii neutrali, în 
sensul că nu sînt nici de o parte nici de alta, și prin urmare 
nu sînt beligeranți. În momentul în care se lasă antrenati în 
conflict devin aliaţii uneia sau alteia dintre părți. Părţile 
aflate în joc rămîn în permanență două oricîți aliați ar avea. 

Păstrîndu-se neclintită marea și unica dicotomie prie- 
ten- dușman, reducerea inevitabilă la doar două părți aflate 
în conflict, adică procesul de bipolaritate, devenit obligatoriu 
prin atragerea diverșilor adversari potențiali spre polii exis- 
tenți, are loc pe baza principiului și practicii după care prie- 
tenul dușmanului meu este dușmanul meu sau, invers, duş- 
manul dușmanului meu este prietenul meu. Fiindcă nu există 
decît două poziţii posibile, sau prieten sau dușman — o 
contrapunere care exprimă din plin viziunea dualistă a po- 
Jiticii —, acolo unde părțile în joc sînt la început mai mult 
de două se conturează patru combinaţii posibile : prieten poate 
să-ţi fie atât prietenul prietenului, cît și dușmanul dușmanului ; 
dușman îţi va fi atît dușmanul prietenului, cît și prietenul 
dușmanului. Anumite coaliții sau alianţe ce par nefirești în 
relaţiile internaționale sau în relațiile dintre partide, sînt în 
realitate consecința naturală a logicii dicotomice. În relaţiile 
umane, exemplul cel mai frapant de antiteză îl constituie răz- 
boiul; dar logica dicotomiei nu este străină nici ea de viziu- 
nea tradițională religioasă sau metafizică din lumea naturii (lu- 
mină-întuneric, ordine-haos și, la limită, Dumnezeu-diavol). 

3. Denumirile de „dreapta“ și „stînga“, atribuite celor 
două părți ale perechii în viziunea dualistă a politicii, se da- 
torează unui fapt accidental. Se ştie că întrebuinţarea lor 
datează de la Revoluţia franceză, cel putin în ceea ce privește 
politica internă. Este o mult prea banală metaforă spaţială 
de origine pur întîmplătoare, avînd functia doar de a denu- 
mi într-un fel persistenta de două secole a alcătuirii funda- 
mental dicotomice prin care se definește universul politic. 
Denumirile se pot schimba. Structura dicotomică originară 
şi fundamentală a universului politic rămîne. 

Împărţirea dreapta-stînga a devenit precumpănitoare şi, 
deși este contestată, ea rămîne valabilă și astăzi. Prin asta 
nu se exclude prezenţa altor metafore spaţiale, cu un înţeles 
mai restrîns și care sînt întrebuințate doar în anume con- 
texte particulare. Pentru a desemna rangul se foloseşte de 
obicei perechea „înalt-jos“: Camera superioară și Camera 
inferioară din sistemul parlamentar englez; clerul înalt și 
clerul de jos în ierarhia ecleziastică; puterea se poate exerci- 
ta de jos în sus sau de sus în jos, conform unei bine cunos- 
cute diferențieri folosite în teoria formelor de guvernămînt. 
Într-o viziune ierarhică a politicii (care dăinuie alături de cea 
antagonică) întîlnim și perechea „înainte-înapoi“; prin- 
ceps-ul este, în accepțiunea originară a cuvîntului capul de 
rînd, după care se înșiruie ceilalți, nu întîmplător numiţi ur- 
mași sau cei care-l urmează. În concepţia leninistă (să amin- 
tim de modernul Principe al lui Gramsci), care se constitu- 
ie ca o viziune literalmente princiară a politicii, partidul este 
avangarda proletariatului, iar avangarda implică în mod ne- 
cesar o ariergardă. Dualismul „superficial-profund“ se refe- 
ră la transparenţa celor care deţin puterea și la maniera în 
care sînt luate deciziile colective: sub acest aspect contra- 
punerea cea mai grăitoare din punct de vedere istoric este 
aceea dintre guvernarea vizibilă din statele democrate și cea 
invizibilă, care funcţionează în cabinetul secret al suvera- 

nului absolut unde sînt admiși doar cîțiva oameni de încre- 
dere, deoarece treburile statului urmează a fi rezolvate la 
un nivel greu accesibil masei de supuși. Diferenţa de progra- 
me și de poziţii ale partidelor și mișcărilor afișate în bătălii- 
le politice se folosește de metafora spaţială foarte comună 
„apropiat-depărtat“. Astfel spunem că centru-dreapta este 
apropiat de dreapta, după cum centru-stînga e apropiat de 
stînga, iar stînga e mai îndepărtată de dreapta decît de cen- 
tru și aşa mai departe. Într-un sistem partinic foarte fărîmitat, 
cum a fost pînă acum cel italian, unele partide se aflau mai 
apropiate între ele, iar altele erau mai îndepărtate; conceptul 
de mai mică sau mai mare apropiere dintre partide devine 
relevant atunci cînd, în urma alegerilor, se analizează felul 
în care electoratul își schimbă preferințele faţă de un par- 
tid sau altul, alegînd un partid mai apropiat și nu unul mai 
îndepărtat. Dintre aceste metafore, unele oglindesc un uni- 
vers vertical, cum ar fi înalt-jos, superficial-profund; altele, 
un univers orizontal, precum înainte—înapoi Și apropiat-în- 
depărtat. 

4. În afara metaforei spaţiale, un rol important îl are în 
limbajul politic și metafora temporală care ne permite să 
distingem între înnoitori și conservatori, progresiști și tra- 
diționaliști, cei care privesc spre viitor și cei care înaintează 
conduși de lumina nestinsă a trecutului. Nu înseamnă că 
metafora spaţială, care a dat naștere perechii dreapta-stîn- 
ga n-ar putea coincide, într-unul din sensurile sale mai obiș- 
nuite, cu cea temporală. 

Vom adăuga însă, pentru a evita întrebările inutile, că 
prin întrebuințarea încă predominantă a perechii care de- 
numește antiteza principală din care decurg toate celelalte 
în limbajul politic, nu trebuie să considerăm că semnificaţia 
sa ar fi univocă sau neschimbată de-a lungul timpului. Unele 
conflicte se atenuează sau dispar, în timp ce altele apar. Atîta 
timp cît vor exista conflicte, viziunea dualistă nu se va pier- 

de, chiar dacă, pe măsură ce timpul și împrejurările se schim- 
bă, antiteza cîndva principală va trece pe un plan secundar și 
invers, Viziunea dualistă nu și-a pierdut forta, în ciuda mari- 
lor schimbări istorice din aceşti ultimi ani, care ne-ar putea 
lăsa pe bună dreptate impresia că una din cele două axe și-a 
pierdut sensu' antagonic. Să ne gîndim la marea antiteză 
dintre Nord şi “ud care stăpînește și va stăpîni în viitor scena 
politică, la fel de simplificatoare ca toate dualismele aplica- 
te unui univers complex, cum este cel al relaţiilor de con- 
viețuire dintre oameni. 

5. M-am limitat pînă acum să dovedesc folosirea în conti- 
nuare a dualismului. Acum trebuie să înțelegem însă că „dreap- 
ta și stînga“, ca termeni proprii limbajului politic — lipsit 
de exactitate —, au o semnificaţie descriptivă și una estima- 
tivă. Deşi semnificația descriptivă poate varia, ea nu va acor- 
da aceluiași cuvînt înțelesuri contrarii. Doar acolo unde 
domnește Marele Frate cuvintele au un înţeles opus celui 
obișnuit, cu scopul de a-i înșela pe cei care primesc mesajul 
și de a obstrucționa înțelegerea realităţii și a comunicării 
reciproce dintre cei supuși. Dimpotrivă, în limbajul politic 
curent, așa-numit „politicianist““, cuvintele pot căpăta un în- 
teles ambiguu, cu mai multe posibilități de interpretare, cres- 
cînd în felul acesta numărul celor care îi primesc mesajul, 
fără a se ajunge la răsturnarea înţelesului obișnuit. 

În ceea ce privește semnificaţia estimativă, avînd în ve- 
dere că termenii se referă la o antiteză, prin acordarea unui 
înțeles pozitiv unuia din ei se ajunge în mod necesar la încăr- 
carea celuilalt cu un înțeles negativ. Pentru a stabili care din 
cei doi este în realitate pozitiv și care negativ nu vom por- 
ni de la descriere, ci de la judecăți de valoare asupra lucrurilor 
descrise. Întrebuinţarea termenilor de „dreapta“ și „ stînga“ 
va avea astfel o consecvență notabilă în limbajul politic și 
în alte limbaje, cum ar fi cel religios, unde „dreapta“ are 
întotdeauna un înţeles pozitiv iar „stînga“ un înțeles negativ. 

Nu toate dualismele sînt reversibile din punct de vedere axio- 
logic. Cuplul dreapta-stînga are cu siguranță acest caracter 
în limbajul comun, dar nu în cel politic. 

Pentru a fi mai preciși, în viziunea dualistă a unui univers 
determinat, cele două părți în care se divide acest univers 
sînt atotcuprinzătoare din punct de vedere descriptiv, adică 
fiecare element al universului aparține în mod necesar uneia 
sau alteia dintre părți, tertium non datur, rămînînd în același 
timp opuse axiologic: dacă uneia dintre părți 1 se acordă o 
valoare pozitivă, cealaltă devine negativă în mod necesar. 
Pe baza opoziţiei descriptive, orice element al universului 
aparține uneia sau alteia dintre părțile dualității. Conform 
opoziției axiologice, una dintre părți înseamnă opusul celei- 
lalte, dar nu există nici un motiv, vorbind la modul abstract, 
pentru care una să semnifice întotdeauna binele iar cealaltă 
răul. Rămîne valabil doar faptul că, atunci cînd indiferent 
care din ele întruchipează binele într-un context determinat, 
cealaltă va reprezenta în mod obligatoriu răul. 

Observatorul neutru, cum ar fi istoricul sau sociologul, con- 
sideră că îndatorirea sa specifică este de a ilustra semnifi- 
caţia descriptivă și el va stabili, prin urmare, care din gru- 
pări se consideră sau sînt considerate de dreapta sau de stînga 
într-o situaţie dată. Militanţii, în schimb, vor căuta să atri- 
buie programului lor o valoare pozitivă, iar programul adver- 
sarilor va fi categorisit drept negativ. Această diferenţă între 
observatorul neutru și militant face ca anchetele repetate 
privitoare la intențiile intervievaţilor în raport cu dreapta 
și stînga să nu fie întotdeauna credibile și, prin urmare, de 
un folos îndoielnic. Avînd în vedere că dualitatea are o cono- 
tatie axiologică foarte puternică, cel care aparține unei anumi- 
te orientări va încerca să-și definească formațiunea prin cuvinte 
estimativ pozitive iar pe cealaltă, dimpotrivă, prin cuvinte esti- 
mativ negative. Ca să înţelegem mai repede și mai concret 
vom da următorul exemplu: pentru un adept al dreptei, ega- 

litatea înseamnă nivelare, ea fiind o categorie tradițională a 
ideologiei de stînga; pentru adeptul stîngii, inegalitatea, lip- 
sită de o conotaţie ideologică în definiţia dreptei, înseamnă 
o structură ierarhică. 

Anchetele, în cazul în care folosesc termenii cu toată pre- 
cauţia necesară, confirmă totuşi întrebuinţarea în continuare 
a dualismului ca expresie a unei diviziuni. 


IV 
In căutarea unui criteriu de diferențiere 


Dacă, în ciuda contestărilor repetate, diferenţierea dintre 
dreapta și stînga continuă să fie folosită, problema care se 
pune acum nu se va referi la probarea legitimităţii ei, ci la 
criteriile pe baza cărora o acceptăm. Altfel spus: atîta timp 
cît „dreapta“ și „stînga“ vor fi întrebuințate pentru a desem- 
na diferenţele din gîndirea și acțiunea politică, care sînt moti- 
vaţiile diferențieri ? Să nu uităm că negarea dualismului s-a 
datorat tocmai criteriilor adoptate pînă acum, în ideea că ele 
nu ar fi precis formulate și că o dată cu trecerea timpului și 
cu schimbările inerente, ele au devenit înșelătoare. Din feri- 
cire, alături de negatori, au existat și susținători, mai mulți 
chiar ca oricînd în acești ani, care au propus soluţii pentru 
adoptarea unuia sau a mai multor criterii. Avînd în vedere 
că majoritatea acestor păreri sînt mai degrabă concordante 
decît discordante, diferenţierea a fost într-un fel consfințită. 

Cartea lui Laponce, profesor la Universitatea din Toronto, 
Left and Right. The Topography of Political Perceptions!, 
publicată în 1981, este principala lucrare pe această temă, 
punct final al analizelor precedente și punct de plecare al 
unor cercetări ulterioare. Autorul face observaţii generale 
și sugestive despre metaforele spaţiale existente în limba- 
jul politic şi distinge în principal așezarea spaţială verticală 
înalt—jos de cea spaţială orizontală dreapta- stînga. Mai sînt 


i Cf. J. A. Laponce, Left and Right. The Topography of Political Per- 
ceptions, University of Toronto Press, Toronto 1981. 

și altele, așa cum am arătat în capitolul precedent, dar pen- 
tru moment ne vom referi la aceste două. 

Autorul consideră că așezarea pe verticală este divizare 
puternică, cea pe orizontală este o divizare slabă, născută 
o dată cu Revoluţia franceză prin substituirea raportului pe 
verticală cu cel pe orizontală. În realitate, vom observa că 
pe timpul Revoluţiei franceze au apărut termenii de „dreap- 
ta“ Și „stînga“, dar nu și concepția orizontală în politică, prin 
aceasta înțelegîndu-se contrastul dintre părțile opuse ca ele- 
ment de bază din toate vremurile al luptei politice sau al 
politicii ca dispută. Dimensiunea verticală și dimensiunea 
orizontală a politicii coexistă, deoarece reprezintă două re- 
latii diferite din sfera politicului, fără nici o legătură între ele; 
pe de o parte relația guvernanţi—guvernaţi și relația guver- 
nanților sau a guvernaţilor între ei, pe de alta. Dimensiunea 
verticală nu otstrucționează dimensiunea orizontală: amîn- 
două sînt prezente în mod normal în același timp, dar se 
pot micșora pe rînd în situații extreme. Prima, în timpul unui 
război civil, a doua în cadrul unui sistem despotic în care 
unul singur acaparează puterea, diierenţierile la bază fund 
interzise. Autorul se limitează a spune doar că metafora ori- 
zontală nu a eliminat niciodată cu totul pe cea verticală. Vom 
adăuga că nu a eliminat-o deoarece nu avea cum: cele două 
metafore au funcţii reprezentative diferite, iar sfera relaţiilor 
politice este în totalitate reprezentată doar prin existența 
amîndurora. 

O altă observaţie ciudată și discutabilă este cea referi- 
toare la importanţa deosebită a dualismului în democraţie, 
deoarece alegerile reduc grupările aflate în conflict la două, 
fiecare contrapusă și alternativă celeilalte. Lăsînd la o parte 
faptul că reducerea la două grupări alternative este urmarea 
unui sistem electoral determinat și nu a alegerilor în gene- 
ral, dualismul în democraţie se datorează unui principiu uni- 
versal; cel al majorităţii, după care pentru luarea oricărui 

tip de decizie colectivă se creează în mod automat o majori- 
tate şi o minoritate. 

Principiul dual în politică este prezent, de altfel, dincolo 
de forma particulară a unui regim politic, în definiția cunoscu- 
tă și deja amintită a politicii ca sferă a relaţiei prieten-dușman, 
pe care Carl Schmitt, inventatorul acestei formule, o con- 
fruntă, în mod oarecum forțat și prin amestecul unor domenii 
diferite, cu perechile adevăr-fals, frumos-urit etc. Va tre- 
bui să diferențiem în permanenţă însă, lucru pe care Laponce 
nu pare a fi dispus să-l facă, o dualitate precum prieten-—duș- 
man, ca și celelalte cu care o comparăm şi în care din cei 
doi termeni unul este mereu pozitiv, iar celălalt negativ, de 
cuplul dreapta-stînga, în care amîndoi termenii pot avea atît 
o semnificație pozitivă cît și una negativă, conform ideolo- 
giilor și mișcărilor pe care le reprezintă, prin urmare a per- 
soanelor sau grupărilor care li se alătură. A declara că fal- 
sul este negarea adevărului, sau urîtul negarea frumosului 
conferă falsului și urîtului un înţeles cu valoare negativă. 
Dar a spune că stînga înseamnă negarea dreptei și invers 
nu include o judecată de valoare negativă asupra stîngii sau 
a dreptei, deoarece aprecierea axiologică negativă a unei ne- 
gații depinde doar de acordarea unei aprecieri axiologice po- 
zitive lucrului negat. 

Nu putem trece cu vederea că în înțelesul său originar, 
înainte de a deveni o metaforă a limbajului politic, cuplul 
dreapta-stînga a avut o semnificaţie cu valoare univocă deoa- 
rece unul din cei doi termeni, dreapta, are întotdeauna un 
înțeles pozitiv iar celălalt, stînga, unul mereu negativ. Aceas- 
tă unidirecționalitate a rămas ca atare în majoritatea întrebu- 
ințărilor metaforice ale cuplului, începînd cu limbajul reli- 
gios, unde cei buni sînt așezați la dreapta Tatălui, iar cei răi 
la stînga. Dar univocițatea nu este valabilă în limbajul po- 
litic, unde atît dreapta cît și stînga pot reprezenta latura pozi- 
tivă sau, în mod corespunzător, cea negativă a contrapunerii. 

În limbajul politic cei buni ca şi cei răi se pot găsi şi la dreap- 
ta, şi la stînga. Depinde din ce parte provine judecarea lor. 
Judecata de valoare pozitivă sau negativă care se face une- 
ori asupra dreptei și a stîngii este parte integrantă a disputei 
politice, în care metafora spaţială şi-a pierdut în totalitate 
înțelesul primar și reprezintă acum două poziționări fără 
semnificație estimativă, deoarece așezarea la dreapta sau la 
stînga nu se mai referă la părinte, ci în mod special la pre- 
şedintele unei adunări, neutră ca instituție. 

Laponce susține chiar, printr-o afirmaţie care mi se pare 
lipsită de temei faptic, că în contrast cu limbajul tradițio- 
nal, în special cu cel religios, unde stînga înseamnă latura 
răului, în limbajul politic stînga este întotdeauna asociată cu 
trăsături pozitive de mare valoare precum viitor, dreptate, 
creativitate. În timp ce majoritatea culturilor nonpolitice, în 
Occident cel puţin, sînt predominant de dreapta, cultura po- 
litică contemporană ar fi, după părerea autorului, predomi- 
nant de stînga (majoritatea exemplificărilor sale se referă 
la Franţa prin analizarea alegerilor ce au avut loc din 1880 
pînă în 1970). Observaţia că reviste precum New Left și 
Keep Left nu au echivalente la dreapta este dezmințită prin 
apariţia în ultimele decenii a unei „nouvelle droite“ ambi- 
țioasă și combativă. Faptul că această predominantă a stîngii 
ar caracteriza, după autor, în mod negativ vremurile noastre 
ne demonstrează măsura în care cercetarea sa e orientată ideo- 
logic, lucru pe care de altfel, autorul nu-l ascunde. 

Analiza tendințelor ideologice din epoca noastră, reali- 
zată cu multă exactitate şi pe baza unei bogate documen- 
tări, graţie sondajelor efectuate în ţări și în perioade diferite, 
este dominată de contrapunerea religiei cu politica, consi- 
derate drept moment pozitiv şi respectiv negativ al istoriei: 
preponderența stîngii ar fi dovada facturii negative a politicii. 
E ca și cum ai spune, ducînd la consecinţe ultime o teză 
enunțată dar nedezvoltată, că ar exista o relație, desigur per- 

versă, între pozitivitatea stîngii şi negativitatea politicii. Ca 
o consecință a contrapunerii momentului religios cu cel po- 
litic se constată insistența cu care autorul desprinde și subli- 
niază, dintre diversele propuneri de diferențiere rezultate 
din sondajele analizate, în mod special ideea că împărţirea 
între dreapta și stînga se reduce în ultimă instanță la o îm- 
părțire între sacru și profan, înăuntru cărora își găsesc loc 
alte diferențieri, ca cea dintre structura ierarhică și structu- 
ra egalitară, între o atitudine în mod tradiţional favorabilă 
continuității și o atitudine îndreptată spre noutate şi pro- 
gres, înclinată spre ruptură şi discontinuitate. O afirmaţie 
repetată cu cele mai diferite prilejuri pe întreg parcursul 
cărții este că religia se află la dreapta, iar ateismul la stîn- 
ga. În realitate, această diferenţiere coincide pînă la urmă 
cu cea dintre dimensiunea verticală și cea orizontală, ce părea 
să ne indice la început o altă diferenţiere decît cea dintre 
dreapta și stînga, definită în contrast cu cea dintre înalt și 
jos. In finalul cărţii, mutarea discuţiei de la subiectul referi- 
tor la perechea dreapta- stînga, spre deosebirea generalizată 
şi de altă anvergură dintre religie și politică ajunge să identi- 
fice lupta dintre religie şi politică cu un conflict al răului cu 
binele, sfârșind prin triumful final al religiei, în ciuda tutu- 
ror bătăliilor pierdute. 

Comparînd rezultatele cercetării lui Laponce și insistența 
sa în a contrapune sacrul și profanul, cu multitudinea și com- 
plexitatea ideologiilor și a mișcărilor denumite ba de dreap- 
ta, ba de stînga, ne izbește tendenţiozitatea şi inadecvarea lor, 
în special în ceea ce privește identificarea dreptei. Există în 
Europa o veche tradiţie a dreptei reacționare, de factură reli- 
gioasă, de la de Maistre la Donoso Cârtes şi la Cari Schmitt; 
dar mai există și o dreaptă nereligioasă și păgînă care se ser- 
veşte de religie ca de instrumentum regni. Întreaga „nouvel- 
le droite“ din ultimele decenii nu este orientată religios. Nu 
se revendică de la nici unul din izvoarele religioase ale dreptei 

tradiționale. Dacă ținem seama de diferențierea, analizată 
în capitolul anterior, dintre extremism și moderatism, vom 
vedea că avem de a face cu o dreaptă moderată ce are o vi- 
ziune în întregime laică asupra politicii: mă refer la un per- 
sonaj precum Vilfredo Pareto, ale cărui simpatii pentru 
dreapta istorică l-au adus în ultimii ani pînă în pragul fascis- 
mului, dar care a fost comparat pe bună dreptate cu Voltaire 
pentru felul în care şi-a bătut joc de orice credință religioasă. 

La fel de tendenţioasă este și atribuirea unei viziuni nere- 
ligioase de-a dreptul ateistă, asupra vieţii și a societății între- 
gului spectru de stinga. Pornind tocmai de la ideologia egali- 
țaristă, pe care însuși Laponce o consideră drept o caracteristică 
a stîngii, nu putem face abstracţie de importanţa pe care a 
avut-o egalitarismul de inspirație religioasă în mișcările re- 
voluționare, de la Leveler-ii englezi și urmașii lui Winstanley 
la Teologia Eliberării. Tot astfel, există o întreagă tradiţie 
de gîndire inegalitară, a cărei ultimă expresie este Nietzsche, 
care consideră egalitarismul și consecințele sale politice, 
democraţia și socialismul, drept efectul nociv al învățăturilor 
creștine. 


v 


Alte criterii 


1. Printre cercetătorii italieni, cel care a abordat cu in- 
sistenţă tema și al cărui spirit analitic merită a fi luat în sea- 
mă, este Dino Cofrancesco. El afirmă că prin devalorizarea 
marxism-ieninismului înţelesul maniheist al opoziţiei 
dreapta-stînga a luat sfîrşit, fără a-și pierde complet sensul: 
„Eliberarea omului de sub puterea nedreaptă și opresoare 
(...) rămîne, la o cercetare atentă, punctul forte al stîngii în 
calitate de « categorie a politicului », ce-i permite să reziste 
oricărui proces de demitizare.“ Pe de altă parte, și dreapta 
„reprezintă o modalitate a umanului“, deoarece exprimă „în- 
rădăcinarea pe terenul naturii și al istoriei“, „apărarea tre- 
cutului, a tradiţiei și a moştenirii“! Spre deosebire de La- 
ponce, nu sacrul, ci tradiția capătă o funcție :mportantă în 
definirea dreptei în această nouă interpretare, în timp ce ca- 
racteristic pentru stînga ar fi conceptul de emancipare deve- 
nit o valoare (valoare pozitivă ca și „tradiția“). Raportarea la 
tradiție şi analizarea ei în diferitele sale accepţii ar marca 
în mod constant dicotomia dreapta-stînga. 

Autorul insistă, în mod corect după părerea mea, asupra 
legitimităţii dualismului, împotriva tuturor detractorilor vechi 
sau noi, încercînd să redefinească mai degrabă dreapta decît 
stînga, în contextul istoric în care dreapta a fost mai mult 


! D. Cofrancesco, „Dreapta/stînga. La cumpăna apelor“, în Z Secolo 
XIX, 14 august 1990. 


88 DREAPTA ŞI STÎNGA 


pusă în discuție. O definiţie, pentru a nu fi întîmplătoare sau 
debitoare diferitelor poziții determinate istoric, trebuie să sur- 
prindă, după părerea autorului, specificul atitudinii mentale, 
al ideii inspiratoare, într-un cuvînt al „spiritului“ celui care 
se declară de dreapta (ceea ce este, fireşte, valabil și pentru 
cei care se declară de stînga). Spiritul dreptei poate fi expri- 
mat în cîteva cuvinte: „Nimic în afara şi împotriva tradiţiei, 
totul în şi pentru tradiție.“ Dacă se obiectează că există di- 
ferite modalităţi ale dreptei, asta depinde de semnificaţiile 
care se dau „tradiţiei“. Cofrancesco desprinde şase din aces- 
tea: ca arhetip, ca preluarea la modul ideal a unei epoci de 
răscruce sau hotăritoare din istoria omenirii, ca devotament 
față de naţiune, ca memorie istorică, ca o comunitate a des- 
tinului, în sfîrşit ca înţelegere conştientă a complexităţii 
realului. În spatele acestor diferite accepțiuni ale termenului 
se ivesc diverse mișcări sau doar luări de poziție personale, 
dar spiritul comun ne poate explica felul în care se produce 
trecerea de la una la alta, în funcţie de diferitele mișcări. 
Putem da ca exemplu trecerea „în anii interbelici, a unu: nu- 
măr important de militanti politici de la dreapta conserva- 
toare la cea tradiționalistă și de la aceasta la cea totalitară“. 

Scopul lui Cofrancesco nu este de a realiza o compilație 
a unui repertoriu de opinii, devenite ideologii ale unor per- 
soane sau grupuri de dreapta și de stînga, opinii desigur pa- 
sionale şi interesate, ci de a elabora o diferenţiere „critică“ 
existentă între cele două concepții, ceea ce presupune o anali- 
ză estimativă sau pur și simplu descriptivă. În felul acesta 
termenii în discuţie nu se mai încarcă cu semnificații valo- 
rice care să se excludă reciproc, iar dreapta și stînga nu mai 
sînt concepte absolute, ci relative din punct de vedere istoric, 


2 Id., Dreapta și stînga, Presso il Basilico, Genova, 1981, p. 34. Cf. 
și culegerea de scurte eseuri Dreapta și stînga, întrebuinţarea critică a 
celor doi termeni-cheie, Bertani, Verona, 1984. 

adică „doar două modalități posibile de catalogare a diferi- 
telor idealuri politice“, şi de aceea „nu sînt nici singurele și 
nici întotdeauna cele mai relevante“. „Utilizarea critică“ 
a celor două concepte este posibilă, spune Cofrancesco, doar 
dacă renunțăm să le considerăm drept ilustrarea unor totali- 
tăți istorice concrete, interpretîndu-le doar ca niște comporta- 
mente de esenţă, ca intenţii, după definiția lui Karl Mannheim. 
Cu alte cuvinte, putem explica unele confuzii sau suprapu- 
neri, care ne pot face să credem că diferenţierea este eronată 
ca atare sau că ea a devenit inutilă într-un cadru istoric de- 
terminat, unde cei de dreapta și de stînga se află pe acelaşi 
teren de luptă, doar dacă folosim termenii în sensul slab prin 
care se indică o atitudine politică şi nu sînt înțeleşi ca expre- 
sie a unei vocaţii constante, indiferent de sistemele de gu- 
vernare existente, sau a unei „mentalități“, deși cuvîntul nu 
este consemnat de autorul nostru, dar a devenit foarte obiș- 
nuit într-o anume istoriografie. 

Din acest punct de vedere, astfel precizat, „o persoană de 
dreapta este cea care se preocupă, înainte de toate, de apă- 
rarea tradiției; iar o persoană de stînga înțelege, mai presus 
de orice, să-și elibereze semenii din lanțurile impuse prin pri- 
vilegiile de rasă, de pătură socială, de clasă etc“. „Tradiţie“ 
ŞI „emancipare“ pot fi interpretate și ca scopuri finale sau 
fundamentale, la care nu va putea renunţa nici una dintre 
părți: ele pot fi realizate prin mijloace diferite în funcţie de 
vremuri şi de situații. Deoarece stînga și dreapta pot adop- 
ta pe rînd mijloace asemănătoare, consecința ar fi o întîlnire 
sau o schimbare de roluri între ele, fără ca prin aceasta să 
înceteze de a mai fi ceea ce sînt. Şi tocmai din această supra- 


3 Id., „Sensul critic al termenilor « dreapta » și « stînga »“, în La cul- 
tura, 1975, 3—4, p. 399. 
4 Ibid., p. 403. 

punere în folosirea unor mijloace se nasc confuziile ce stau 
la baza contestării dualismului. 

Prin exemple istorice adecvate, Cofrancesco examinează 
unele probleme care, contrar unor prejudecăți şi afirmaţii gră- 
bite, nu sînt în sine nici de dreapta, nici de stînga, ele apar- 
ținînd ambelor părți chiar prin contrapunerea lor de fond, 
rămasă neschimbată indiferent de apartenență: militarismul, 
laicitatea, anticomunismul, individualismul, progresul teh- 
nic, recursul la violenţă. Cum poate oricine observa, e vorba 
de a distinge între diferenţierea esențială, care priveşte aspi- 
rația ideală, intenția profundă, mentalitatea şi o serie de posi- 
bile diferențieri ce nu sînt de substanță, folosite adeseori ca 
instrumente polemice în lupta politică de moment. Atunci cînd 
sînt luate drept diferențieri de fond ele vor deveni niște răspun- 
suri false în discuţia despre dualism, ajungînd să-l nege dacă 
pe moment acesta se atenuează într-o situație specifică. 

Că raportul dintre diferenţa de fond și diferenţele super- 
flue poate fi rezolvat prin distincția ce trebuie făcută între 
o valoare finală constantă şi valori instrumentale variabile, 
de neschimbat între ele, se poate deduce din afirmaţia: „H- 
bertatea și autoritatea, bunăstarea și austeritatea, individua- 
lismul și antiindividualismul, progresul tehnic și idealul ar- 
tizanal sînt considerate, în ambele cazuri, drept valori 
instrumentale, care pot fi promovate sau negate după contri- 
butia pe care sînt capabile să o aducă, respectiv, la întărirea 
tradiției sau la emanciparea de orice privilegiu'5. 

Cofrancesco adaugă acestei distincții bazate pe menta- 
litate o altă diferenţiere, fără a o contrapune, bazată pe două 
atitudini care țin de cunoaștere și nu de evaluare, denumite 
una romantică sau spiritualistă, iar cealaltă clasică sau realis- 
tă. Aceasta din urmă este atitudinea caractenstică spectatoru- 
lui critic, în timp ce prima îl defineşte pe cel care participă 


5 Ibid. 

la viața politică în chip sentimental. Din cele șase ideologii 
născute între secolul al XIX-lea și secolul al XX-lea, trei 
sînt clasice: conservatorismul, liberalismul și socialismul 
științific; trei sînt romantice: anarhia libertară, fascismul 
(și radicalismul de dreapta) şi tradiționalismul. 

După ce precizează că aceste șase ideologii sînt atotcu- 
prinzătoare, cel puţin ca tipuri ideale, autorul nostru face 
constatarea că diferenţa între dreapta și stînga nu coincide 
cu cea stabilită între tipurile clasice și romantice. Încercînd 
o posibilă combinaţie, se ajunge la concluzia că două ideo- 
logii romantice sînt de dreapta, traditionalismul și fascis- 
mul, plus una clasică, conservatorismul; de stînga vor fi una 
romantică, anarho-liberalismul, și una clasică, socialismul 
științific; rămîne una clasică, liberalismul, care este cînd 
de dreapta, cînd de stînga, potrivit contextului. 

În timp ce faţă de dualismul dreapta-stînga Cofrancesco 
nu are nici o opţiune, judecîndu-l ca un analist politic și is- 
toric imparţial, el nu își ascunde preferința pentru modali- 
tatea clasică de a aborda dualitatea dreapta-—stînga. El pare a 
spune: nu mă interesează atît contrapunerea dreapta-—stînga, 
cît alegerea unei poziţii situate în sfera manierei clasice și 
nu a celei romantice, în special cînd e vorba de dezbaterile 
în concret ale politicii italiene, în cadrul cărora un intelectual 
trebuie să se hotărască de ce parte să fie. 

Un proiect ideal se conturează însă chiar și în paginile 
acestui autor care respinge discursul ideologic în favoarea 
aprofundării discursului critic și analitic — fapt inerent, 
adaug eu, atunci cînd te ocupi de un subiect de mare angaja- 
re politică, cum este cel al dualismului atît de contestat, dar 
mereu prezent: „Cultura politică italiană trebuie să se obiș- 
nuiască din nou cu practica diferenţierilor, cu pasiunea 
analitică, cu gustul pentru clasificări și să renunţe, în schimb, 
ia obiceiul de a semna manifeste și de a se bate pentru lucruri 

confuze ce prezintă date nesigure și controversate.“ Dis- 
cutarea problemei dualismului în mod analitic și nu în spi- 
rit partizan poate fi indiciul unei orientări politice care sem- 
nifică în sine o luare de poziţie politică, o așezare sau sugerarea 
unei așezări de o parte sau de alta, altfel decît simpla dife- 
rențiere dintre dreapta şi stînga. | 
Rămiîne întrebarea dacă perechea, redefinită în acest fel 
(de o parte tradiţia, de alta emanciparea) este într-adevăr o 
pereche de contrarii, cum ar trebui să fie pentru a ilustra 
universul antagonic al politicii. Opusul tradiției ar trebui să 
fie nu emanciparea, ci inovaţia. Tot astfel, opusul emanci- 
pării n-ar trebui să fie tradiţia sau conservarea, ci ordinea 
impusă de sus, guvernarea paternalistă etc. Ambele perechi 
de contrarii — tradiţie-inovaţie, conservare-emancipare — 
ar readuce desigur în discuţie obișnuita diferențiere, nu foar- 
te originală, dintre conservatori și progresiști, considerată 
cel puţin în chip ideal drept proprie sistemului parlamen- 
tar, drept principală diviziune în două grupuri parlamentare 
contrapuse. Dar alunecarea la dreapta sub eticheta nobilă a 
tradiţiei și nu a conservatorismului sau a ordinii ierarhice, şi 
alunecarea la stînga sub cea la fel de nobilă a emancipării și 
nu a inovației, poate fi considerată drept un indiciu al unei 
atitudini critice, în mod voit neideologice, pe care autorul 
și-a asumat-o de la început în studiul său, deși cu riscul de 


6 Id., Dreapta şi stînga, op. cit., p. 22. Cofrancesco a revenit adese- 
ori asupra diferenţierii cu noi argumente și clarificări. Mă refer la terme- 
nul Stînga din Marele dicționar enciclopedic Utet; mai recent în „Fas- 
cismul la stînga? Lovitura dură care trimite spre dreapta“, în Messaggero 
Veneto, 12 februarie 1991. Într-o nouă broșură Cuvintele politicii, pen- 
tru uzul studentilor Universităţii din Pisa, pe anul academic 1992-1993 
(Libreria del Lungarno, Pisa 1993), reia problema în două scurte eseuri, 
Dreapta şi stînga, pp. 13-20, şi Stînga, pp. 57-63, propunînd un nou 
criteriu bazat pe atitudinea diferită a stîngii și a dreptei față de putere. 
Pentru o conturare a acestui nou criteriu, v. nota următoare. 

a folosi doi termeni pozitivi în locul unuia pozitiv Și a unuia 
negativ, punînd la îndoială contrapunerea și făcînd ca cei 
doi termeni, în loc să fie opuși, să rămînă doar distincti.” 

2. În timp ce Cofrancesco pornește de la necesitatea de 
a deosebi elementul definitoriu esenţial al cuplului de cele 
lipsite de relevanță, Elisabetta Galeotti îşi propune ca o pri- 
mă exigență distincţia celor patru contexte în care este folosit 
cuplul: limbajul comun, cel ideologic, analiza istorico-—socio- 
logică, studiul imaginarului social (în care este înglobată 
opera lui Laponce, comentată pe larg). 

Comentatoarea dorește să pornească de la analiza ideo- 
logică a dualismului, scopul analizei fiind încă o dată de a 
identifica conceptele cele mai cuprinzătoare care să permită 
clasificarea prin simplificarea la maximum și totodată în mod 


7 Reluînd subiectul în ultima sa carte, Cuvintele politicii, Dino Co- 
francesco, după ce se referă explicit la teza mea („Bobbio are meritul 
de a fi încercat să readucă dualismul secular la o judecată de fapt, prin 
care « oamenii sînt între ei tot atît de egali pe cît sînt de inegali »*), propu- 
ne un nou criteriu de diferenţiere, susținînd că trebuie să pornim de la 
factorul putere, considerat cînd ca principiu al coeziunii, cînd ca izvor 
al discriminării. Dreapta îl înțelege în primul sens, stînga în cel de al 
doilea: „Cei de stînga sînt obsedati de abuzul de putere, cei de dreapta 
de nerespectarea legilor; primii se tem de oligarhic, generatoare de sa- 
mavolnicii, ceilalți de anarhia care duce la sfîrșitul unei conviețuiri civile“ 
(p. 17). Analiza acestui criteriu poate fi îmbogăţită, după autor, prin dis- 
tincția între trei forme clasice ale puterii: politică, economică, culturală 
sau simbolică. După ce ilustrează avantajele noului criteriu, consideră 
că marele conflict posibil din viitor va fi cel dintre individualism și holism 
(p. 18). Teza este reluată și mai departe (pp. 61—63}. Vezi, de același 
autor „Dreapta și stînga. Doi vechi dușmani rămași încă în viață“, în 
Ouindicinale culturale di conquiste del lavoro, 17—18 aprilie 1993. 

8 Cf. E. Galeotti, „Opoziția dreapta-stînga. Reflecţii analitice“, în vol. 
colectiv Dreapta radicală, sub îngrijirea lui F. Ferraresi, Feltrinelli, Mi- 
lano 1984, pp. 253-275. Cf. de asemeni E. Galeotti — F. Ferraresi, Dreap- 
la-Stînga, în Lexic de politică, sub îngrijirea lui G. Zaccaria, Edizioni 
Lavoro, Roma 1987, pp. 171-183. 

complet a ideologiilor care au dominat ultimele două seco- 
Je. Reluînd în parte concluziile lui Laponce, cei doi termâni 
aleși sînt „ierarhie“ pentru dreapta, „egalitate“ pentru stînga. 
Din nou o opoziție la care nu ne-am fi așteptat. De ce „ierarhie“ 
ȘI nu „inegalitate“? 

Autoarea e preocupată de faptul că întrebuinţarea terme- 
nului mai puţin forte, „inegalitate“, în loc de cel mai puter- 
nic, „ierarhie“, ar putea muta pe nedrept spre dreapta ideologia 
liberală, care deși nu cuprinde toate ideile egalitare ce aparțin 
în mod obișnuit stîngii, și în felul acesta poate fi considera- 
tă într-un fel ca antiegalitară, nu trebuie confundată cu ideo- 
logiile pentru care inegalitatea între oameni este un dat natu- 
ral, intrinsec, de neeliminat, denumite mai corect „ierarhice“ 
şi nu „inegalitare“. E ca și cum ai zice că există mai multe 
feluri de inegalitarisme, în funcție de genul de inegalitate admis 
sau respins. Inegalitățile sociale tolerate de liberalism s-ar deo- 
sebi calitativ de inegalitățile pe care le admite gîndirea ierarhică. 
O societate liberală, în care libertatea pieţei generează inega- 
lităţi, nu este o societate ierarhizată în mod rigid. 

Deosebirea dintre inegalitatea liberală și cea autoritară 
este limpede și sublinierea ei a fost necesară. Rămîne însă 
discutabilă după părerea mea legătura dintre această dife- 
rențiere și cea existentă între dreapta și stînga. Este o proble- 
mă mai mult de opinie. Limbajul politic este și așa, de la sine, 
prea puțin riguros (și aceasta nu numai din punct de vedere 
descriptiv), format cum este din cuvinte luate din limbajul 
comun, dar conținînd și cuvinte ambigue chiar ambivalente 
în ceea ce privește înțelesul lor estimativ. Să ne gîndim la 
diferitele încărcături emoționale pe care le are cuvîntul „co- 
munism '“, atît pentru cel care îl pronunță, cît și pentru cel 
care îl recepționează, după cum apare în contextul unui dis- 
curs pronunțat de un comunist sau de un anticomunist. În 
orice divergență politică, opinia, înțeleasă ca expresie a unei 
convingeri private sau publice, individuale sau de grup, își 

are rădăcinile într-o stare de spirit de simpatie sau de 
antipatie, de atracţie sau de aversiune faţă de o persoană 
sau un eveniment: ca atare ea nu poate fi eliminată și dacă 
nu e întotdeauna evidentă înseamnă că încearcă să se as- 
cundă și rămîne adeseori ascunsă chiar celui care o expune. 
Faptul că se consideră o nedreptate așezarea liberalismu- 
lui la dreapta și nu la stînga este o opinie care provine, la 
cel care o exprimă, din acordarea unei valori pozitive , li- 
beralismului“ şi totodată din atribuirea unei semnificații 
negative „dreptei“. 

Discuţia referitoare la dreapta și stînga pe care o anali- 
zez s-a născut în ansamblul unor cercetări despre noua dreap- 
tă radicală, realizate de unii analişti care au o aversiune pro- 
fundă faţă de ea (justificată după părerea mea). Totodată, 
autoarea nu și-a ascuns niciodată simpatiile pentru gîndi- 
rea liberală. În timp ce contextul studiului favorizează accen- 
tuarea aspectelor negative ale dreptei, atitudinea celei care 
cercetează duce spre considerarea liberalismului drept o 
ideologie pozitivă. Putem suspecta că mutarea criteriului 
de diferențiere a dreptei de stînga, de la conceptul de „inega- 
litate“ la cel de „ierarhie“, poate constitui, chiar inconștient, 
o stratagemă, pentru a nu mai permite liberalismului să fie 
învinuit de toate acuzațiile aduse dreptei, într-un anumit cli- 
mat istoric. 

Opiniile nu se discută. Putem observa doar, prin prisma 
istoriei, că de cînd au apărut partidele socialiste în Europa, 
ideologiile și partidele liberale au fost considerate în lim- 
bajul comun, fie ca ideologii și partide de dreapta (altul e 
cazul liberalilor americani) în Italia și în Franţa, fie de cen- 
tru în Anglia și în Germania. Prin urmare sînt înclinat să am 
îndoieli în privinţa înlocuirii unui criteriu de contrapunere 
simplu și clar, precum egalitate-inegalitate, cu un criteriu mai 
puțin elocvent şi deci mai putin convingător cum este cel 
de egalitate-—ierarhie, doar în scopul de a salva de la o jude- 

cată negativă ideologia preferată. Mi se pare, acesta, un alt 
caz interesant şi destul de semnificativ de combinare a unei 
atitudini analitice cu una ideologică, despre care am vor- 
bit în paragraful precedent. Un caz care subliniază încă o 
dată, dacă mai era nevoie, dificultatea în sine a problemei 
și motivele numeroase care nu ne permit să sesizăm adevă- 
rata esenţă a dualității, despre care am discutat în primul 
capitol. 

Mai util decît discutarea unei opinii este, poate, să încer- 
căm a-i înțelege motivațiile. Deoarece principala cauză a co- 
relării rezidă, după părerea mea, în restrîngerea spațiului 
dreptei spre o dreaptă agresivă, salvarea ideologiei liberale, 
dacă se poate spune așa, s-ar fi putut obține printr-o strata- 
gemă diferită, făcînd deosebirea între o dreaptă agresivă şi 
o dreaptă moderată: o soluţie care ar avea dublul avantaj de 
a nu silui limbajul comun și de a nu folosi un criteriu de dis- 
tincție lipsit de echilibru. 

Galeotti atacă o altă problemă de mare interes, devenită 
confuză din cauza spiritului analitic precar cu care sînt 
dezbătute problemele politice: cea a „diversităţii“. Se spune 
că descoperirea „diversității , subiect prin excelenţă al miş- 
cărilor feministe, ar fi dus la criza dualismului dreapta- stîn- 
ga. Autoarea observă, pe drept cuvînt, că lucrurile nu stau așa: 
prezența diversității este compatibilă atît cu ideologia dreptei 
cît și, în mod firesc, cu cea a stîngii, ca un ideal şi nu ca o 
realitate. Egalitatea propovăduită de stînga este mai întotdea- 
una o egalitate „secundum quid“ și nu una de factură absolută. 

Este extrem de greu de impus convingerea că relevarea 
unei diversităţi nu are nici o relevanţă în raport cu principiul 
justiției, care după ce proclamă că cei egali trebuie tratați 
în mod egal și cei inegali în mod inegal, recunoaște că ală- 
turi de cei consideraţi egali există şi unii considerați inegali 
sau diverși. Cît despre cine sînt cei egali şi cine cei inegali, 
aceasta este o problemă a istoriei, greu de rezolvat o dată 

pentru totdeauna, deoarece criteriile adoptate pe rînd pen- 
tru a-i strînge laolaltă pe diverși într-o categorie de egali 
sau a-i disjunge pe egali în clase de diverşi sînt schimbă- 
toare. Descoperirea diversității este irelevantă în raport cu 
problema dreptăţii, atunci cînd vrem să demonstrăm că o 
diversitate motivează un tratament diferit. Confuzia devine 
aşa de mare, încît cea mai importantă revoluție egalitară a 
timpurilor noastre, cea feministă, prin care femeile din socie- 
tățile înaintate au cîștigat drepturi egale în multe domenii, 
începînd cu sfera politicului pînă la cea familială sau a muncii, 
a avut la bază mișcări ale femeilor care scoteau în evidență 
cu vigoare polemică tocmai diversitatea. 

Categoria „diversului“ nu poate fi analizată independent 
de problema justiției: nu numai femeile sînt deosebite de 
bărbați, dar fiecare femeie și bărbat în parte sînt deosebiți unii 
de alții. Diversitatea devine relevantă cînd se află la baza unei 
discriminări nedrepte. Dar o discriminare este nedreaptă nu 
din cauza diversităţii în sine, ci din lipsa unor motivații înte- 
meiate în aplicarea unui tratament inegal. 

3. Consideraţiile istorice şi critice ale lui Marco Revelli 
despre dreapta au fost provocate, ca şi în cazul Elisabettei 
Galeotti, de dezbaterea referitoare la „noua dreaptă“.” Am- 


? Faţă de toți autorii care s-au ocupat de dualitate, Revelli a explo- 
rat cel mai bine, după cîte ştiu, vasta literatură pe această temă, exami- 
nînd argumentele pro şi contra. Este de altfel cercetătorul care mi-a ofe- 
rit prin reflecțiile și studiile sale îndemnurile cele mai importante, prin 
colaborarea la seminariile ce s-au desfăşurat în ultimii ani la Centrul de 
studii Piero Gobetti. Scrierile sale în număr de două sînt inedite: prima, 
Dreapta și stînga. Identitatea pierdută, manuscris de 65 p., complet deși 
mai scurt decît a doua scriere; iar aceasta din urmă, cu același titlu, Torino 
1990, ediţie provizorie de 141 pag., incompletă, este mult mai amplă decît 
precedenta în partea de istorie și critică, lipsindu-i partea de reconstrucție. 
Tezele lui Revelli le-am expus în principal pe baza primului text, cu unele 
referiri în notele următoare la cel de al doilea. Sper ca cele două lucrări 
să apară cît mai curînd. 

ploarea orizontului istoric şi a studiilor dedicate acestei pro- 
bleme investigate de Revelli este fără precedent. Așa cum 
am arătat de mai multe ori, una din raţiunile crizei dualismu- 
lui constă în respingerea lui de către restauratorii acelei drep- 
te puse în dificultate după căderea fascismului. În realitate, 
apariția în sine a unei noi drepte, devenea o confirmare a 
vechiului dualism: termenul „dreapta“ desemnează latura unui 
cuplu în care există și o „ stînga“. Nu există dreapta fără stîn- 
ga Și invers. 

Revelli!0 se ocupă și el de diversele argumentări care au 
dus la negarea diferențierii : argumentări istorice, politice, con- 
ceptuale ș.a. Convins de complexitatea problemei, el exami- 
nează punctele de vedere din care poate fi privit dualismul 
și subliniază variatele criterii pe baza cărora poate fi susti- 
nut și care au fost adoptate pe rînd pe parcursul istoriei.!! 


10 În cel de al doilea text al lui Revelli (cf. nota precedentă) motivele 
dispariției dualismului sînt prezentate astfel: motive istorice sau criza 
mereu invocată a ideologiilor; fenomenul de sorginte schmittiană al de- 
politizării și depășirea gîndirii antinomice (Starobinski); argumentul opus, 
„Catastrofic*“, al politizării integrale sau al radicalizării conflictului; o 
motivare spaţială conform căreia spaţiul politic (Cacciari) ar fi trecut 
de la dimensiunea axial--lineară la dimensiunea sferică, și unde diferen- 
țierea între dreapta şi stînga, ca termeni relativi și ușor de schimbat între 
ei, nu se mai poate produce; o motivaţie rațională, produsă prin accele- 
rarea tot mai evidentă a timpului (Jünger și Koselleck); argumentul 
organicist, conform căruia prin natura sa organică societatea nu tolerează 
fărîmițările evidente și contrapunerile definitive. Cele șase motivări se 
reduc în final la doi poli tematici: criza de identitate a familiilor politice 
tradiționale, pe de o parte, și ideea organicistă și totalizatoare a ordinii 
sociale, între care nu se mai poate face nici o diferenţiere. 

11 În cel de al doilea text al lui Revelli (cf. nota 9) și din acest punct 
de vedere mai complet, sînt enumerate și examinate următoarele criterii: 
cel temporal, conform căruia diferența dintre dreapta și stînga provine 
din contradicția dintre stabilitate şi schimbare; cel spaţial referitor la dife- 
renta dintre principiul egalitar și cel ierarhic; criteriul deciziei, prin care 
autoconducerea și autonomia se contrapun heteronimiei; criteriul socio- 

Cunoscînd în profunzime temele dezbaterii, Revelli ia în 
considerare problema sub toate aspectele expuse pînă acum 
și propune o fenomenologie completă. În ceea ce privește 
natura dualismului, ca problemă preliminară abordată și de 
autorii precedenţi, el insistă asupra unui aspect care meri- 
tă să fie comentat. 

Cele două concepte „dreapta“ și „stînga“ nu sînt concep- 
te absolute, ci relative. Nu sînt concepte substantive sau onto- 
logice. Nu sînt calităţi intrinsece ale universului politic. Sînt 
locuri ale „spațiului politic“. Reprezintă o topologie politică 
determinată, fără legătură cu ontologia politică: „Nu ești de 
dreapta sau de stînga, așa cum ai zice că eşti « comunist », 
« liberal » sau « catolic ».“1? Cu alte cuvinte, dreapta și stîn- 
ga nu sînt termeni cu un conţinut fixat o dată pentru totdea- 
una. Pot desemna diferite conţinuturi care depind de epocă 
şi de situaţii. Revelli dă drept exemplu mutarea stîngii din 
secolul al XIX-lea dinspre mișcarea liberală spre cea demo- 
crată și în final spre cea socialistă. Stînga se intitulează ca 
atare în raport de dreapta. Faptul că ele reprezintă o opozi- 
tie înseamnă doar că nu poti fi în același timp și de dreap- 
ta și de stînga, fără ca prin aceasta să avem vreun indiciu 
despre conţinutul părților contrapuse. Opoziția rămîne chiar 
dacă se modifică conținuturile părților opuse. 

Ajunși aici, putem observa că stînga și dreapta sînt ter- 
meni folosiţi în limbajul politic începînd cu secolul trecut 
şi pînă astăzi, ca exponenti ai universului conflictual din 
politică. Acest univers însă poate fi reprezentat, şi așa a fost 
în alte vremuri, de alte perechi cu termeni opuși, unele avînd 
o puternică valoarea descriptivă, precum „progresiști“ și 


logic, care ne trimite la contrapunerea dintre elitele aflate la putere și 
clasele subalterne; criteriul cunoașterii, din care se inspiră contrapunerea 
dintre Logos și Mythos. 

2 Revelli, Dreapta și stînga, op. cit., dactilografiat, p. 30. 

„conservatori“, altele cu o mai slabă valoare descriptivă, 
de exemplu „albi“ și „negri“. Însăși perechea albi—negri ne 
indică doar o polaritate, adică nu poti fi în același timp și 
alb şi negru, dar nu ne spune nimic despre orientarea lor 
politică. Relativitatea conceptelor iese la iveală dacă obser- 
văm că imprecizia conținuturilor, și deci posibila lor mobili- 
tate, face ca prin apropierea de centru o anumită stîngă să 
fie mai de dreapta faţă de stînga rămasă nemișcată, și, tot. 
așa, o dreaptă care tinde spre centru să fie mai de stînga 
fată de dreapta rămasă pe loc. În știința politică este cunos- 
cut fenomenul denumit „stîngism', simetric celui intitulat 
„dreptism“, prin care tendinţa alunecării spre extremele po- 
zițiilor are ca efect, în împrejurări tensionate social, formarea 
unei stîrigi radicale şi a unei drepte radicale, față de cele ofi- 
ciale : extremismul de stînga o împinge stînga spre dreapta, 
iar extremismul de dreapta împinge dreapta mai spre stînga. 

Insistența, justificată de altfel, asupra imaginii spaţiale 
din sfera politică prin întrebuințarea metaforică a „dreptei“ 
ŞI a „stîngii““ ne conduce către o nouă observaţie: atunci 
cînd afirmăm că cei doi termeni ai cuplului formează o anti- 
teză, prelungind metafora ne gîndim la fața și reversul unei 
medalii, fără ca așezarea dreptei pe faţă să prejudicieze așe- 
zarea stîngii pe revers și invers. Expresiile obișnuite care 
se folosesc pentru a descrie această așezare sînt „de o parte“ 
ȘI „de cealaltă parte“, „aici“ și „acolo“, „într-un sens“ sau 
„în alt sens“. Exemplele de mai sus, de mutare a stîngii spre 
dreapta și invers, poziţionează în schimb dreapta și stînga 
una după alta pe o linie continuă, care permite trecerea gra- 
dată de la una la cealaltă, fără a le contrapune. Singura ima- 
gine pe care dualismul o refuză este cea a sferei, după cum 
observă Revelli, sau cea a cercului: într-adevăr dacă dese- 
năm un cerc de la stînga la dreapta, fiecare punct se plasează 
la dreapta următorului și la stînga precedentului şi invers 
dacă îl desenăm de la dreapta la stînga. Deosebirea dintre 

metafora medaliei și cea a cercului constă în faptul că prima 
imaginează un univers politic împărțit în două sau dual; a 
doua ne oferă o imagine plurală, formată din numeroase seg- 
mente așezate pe aceeași linie. Pe drept cuvînt Revelli no- 
tează că un subiect care ar ocupa întregul spațiu politic ar 
provoca ştergerea oricărei diferenţe între dreapta și stînga: 
lucru ce se petrece de fapt într-un regim totalitar, unde nu 
există posibilitatea vreunei diviziuni în interiorul său. Even- 
tual îl putem numi de dreapta sau de stînga, în comparaţie 
cu un alt regim totalitar. 

O dată ce cădem de acord că dreapta și stînga sînt două 
concepte spaţiale și nu ontologice, fără un conținut deter- 
minat, specific şi constant de-a lungul timpului, trebuie oare 
să tragem concluzia că sînt ca niște cutii goale, ce pot fi 
umplute cu orice fel de marfă? 

După examinarea interpretărilor de mai sus, sîntem în mă- 
sură să constatăm că, în ciuda diferitelor puncte de plecare 
şi a metodologiilor folosite, există o anume trăsătură comună 
care le unește şi care le conferă caracterul unor variațiuni pe 
o temă dată. Tema care revine în toate variațiunile este cea 
a contrapunerii dintre viziunea orizontală sau egalitară a so- 
cietăţii și viziunea verticală sau inegalitară. Dintre termeni, 
cel care a rămas mereu constant este primul. S-ar spune că 
perechea se învirte în jurul conceptului de stînga, iar varia- 
tiile acestuia privesc diferitele contrapuneri posibile la prin- 
cipiul egalității, înţeles fie ca principiu inegalitar, fie ca prin- 
cipiu ierarhic sau autoritar. Revelli propune cinci criterii de 
diferenţiere a dreptei de stînga — conform timpului (pro- 
gres-—conservare), după spaţiu (egalitate-inegalitate), după 
persoane (autodirecție—heterodirecţie), după funcție (clase 
inferioare-clase superioare), după modelul de cunoaştere 
(raționalism-iraționalism) —, pentru a observa apoi că 
rareori are loc convergenta acestor elemente. El acordă în 
final un loc deosebit de important criteriului egalitate—in- 

egalitate, ca fiind cel care le-ar „fundamenta“ într-un fel 
pe celelalte și prin urmare le-ar şi justifica. Ca principiu fon- 
dator, egalitatea este singurul criteriu care rezistă, în timp 
ce celelalte care duc la punerea sub semnul întrebării a înseși 
diferenţei dintre stînga și dreapta, după cum s-a văzut, își 
pierd consistenţa pe parcurs. Doar așa ar fi posibilă o „reînte- 
meiere“ a dualismului, adică o „reorganizare“ a criteriilor 
acestuia „plecînd de la valoarea constantă a egalității“ sau 
de la „importanţa egalităţii ca valoare“. 


VI 


Egalitate şi inegalitate 


1. În urma consideraţiilor de pînă acum, a căror actuali- 
tate măcar este evidentă, și după cercetarea revistelor și a 
ziarelor din acești ani, ar rezulta că pentru a diferenția dreap- 
ta de stînga cel mai frecvent criteriu adoptat este atitudinea 
diferită a oamenilor care alcătuiesc o societate faţă de idea- 
lul egalității, unul din ţelurile finale, alături de cel al liber- 
tăţii şi al păcii, pe care aspiră să le atingă și pentru care 
sînt dispuşi să lupte.! Deoarece cercetarea mea este con- 


l Această idee este pe larg împărtășită și de persoane care aparţin unor 
orientări opuse. Într-un recent „Mic dialog despre « cei de stînga »“ de 
Massimo Cacciari, ce se poartă între Tychiades, ca interlocutor și Filopoli, 
exponent al ideilor autorului, la întrebarea primului despre ce anume ar 
putea convinge păturile avute să accepte politicile redistributive, Filopoli 
răspunde : „Existența unor condiţii de bază ale egalității şi deci ale politici- 
lor de apărare a păturilor mai puțin protejate, mai slabe, echivalează pen- 
tru mine cu o componentă esenţială a calității vieții.“ Apoi precizează: 
„Egalitatea este o componentă a calităţii vieţii, la fel cu existența unui 
venit, a unei anume ambiante, a unor servicii anume [...]. Egalitatea face 
posibilă diversitatea, prin care fiecare persoană capătă o valoare în sine 
— şi nu ideea abstractă și totalitară de egalitate care înseamnă eliminarea 
celor care nu sînt egali.“ (MicroMega, 1993, 4, p. 15). Într-un interviu 
din Unită, 27 aprilie 1993, în care preconiza Alianţa de dreapta, Domenico 
Fisichella, după ce declara că „Bobbio are dreptate, nu putem renunța 
la distincţia între dreapta și stînga“, admiţînd totuși că în decursul isto- 
riei „motivele culturale s-au mutat dintr-o parte într-alta“, la întrebarea 
dacă există elemente distinctive constante între dreapta şi stînga răspunde: 
„Desigur. Există constante care definesc o antropologie de dreapta. 

dusă în spirit analitic, fac abstracţie de orice judecată de 
valoare referitoare la ce anume e de preferat, egalitatea sau 
inegalitatea, ţinînd cont de asemenea că aceste concepte atît 
de abstracte sînt interpretabile, dovadă diferitele modalități 
de înţelegere a lor şi de formulare a preferințelor. Concep- 
tul de egalitate este relativ, nu absolut. Este relativ cel puţin 
în funcţie de trei variabile de care trebuie să ţinem seama 
întotdeauna atunci cînd abordăm discuţia despre accentul 
preferenţial și/sau despre o mai mare sau mai mică dezirabi- 
litate a ideii de egalitate: a) persoanele între care urmează 
să fie repartizate bunurile sau funcţiile; b) bunurile sau 
funcţiile de împărţit; c) criteriul care stă la baza unei re- 
partiţii. 

Cu alte cuvinte, nici un proiect de repartizare nu poate 
ocoli răspunsul la aceste trei întrebări: „Egalitate, da, dar 
între cine, în ce anume, pe baza cărui criteriu 7? 


În timp ce stînga se bazează pe ideea de egalitate, dreapta pe cea de none- 
galitarism.“ Ernst Nolte, pe care nu-l putem enumera printre istoricii de 
stînga, într-o intervenţie din Unità, 26 noiembrie 1992, vorbeşte despre 
stînga egalitară ca despre „o stîngă eternă“, care rivalizează cu stînga 
liberală, după cum se schimbă momentul sau împrejurănle istorice. Acestei 
stîngi eterne îi revine sarcina acum de a se lupta împotriva deosebirilor 
rasiale „în favoarea unui amestec al tuturor raselor și popoarelor“. Într-un 
interviu apărut mai înainte tot în Uniră (11 iulie 1992), același Nolte 
declarase că stînga continuă să fie avocatul egalității dar trebuie să-şi reducă 
din pretenții, printre care cea a integrării de azi pe mîine a milioane de 
imigranţi din Europa. Dar cînd a avansat stînga o asemenea pretenţie? 
Tot în Unità (28 noiembrie 1993) într-un interviu luat de Giancarlo 
Bosetti, Sartori, răspunzîndu-i lui Nolte, neagă că ideea de egalitate ar 
putea caracteriza stînga, întrucît de la greci încoace ea a fost o trăsătură 
specifică democraţiei. 

2 M-am ocupat mai pe larg de această temă în definiția dată Egalităţii 
din Enciclopedia secolului XX, Istituto dell'Enciclopedia italiana, Roma, 
N, pp. 355-365, al cărui sumar îl transcriu aici: 1. Egalitate şi libertate; 
2. Egalitate și justiție; 3. Situaţiile justiţiei; 4. Cnteriile justiției; 5. Regula 
justiției; 6. Egalitatea tuturor; 7. Egalitatea în faţa legii; 8. Egalitatea juridică; 

Combinînd aceste trei variabile se pot obține, după cum 
ne putem ușor imagina, un număr imens de modalități di- 
verse de repartiție care pot fi numite toate egalitare, deși 
sînt foarte deosebite între ele. Subiectii pot fi toți, mulţi sau 
puțini, chiar unul singur; bunurile de împărțit pot însem- 
na drepturi, avantaje sau facilități economice, poziţii în ca- 
drul puterii; criterii pot fi nevoia, meritul, capacitatea, ran- 
gul, efortul și altele încă, la limită chiar lipsa oricărui criteriu, 
ce caracterizează principiul egalitar maxim și pe care pro- 
pun să-l numim „egalitarist“: „Tuturor același lucru.“'5 

Nici unul din aceste criterii nu are valoare exclusivă. 
Există situaţii în care ele pot fi împăcate unul cu altul. Dar 
nu putem trece cu vederea că uneori ele se exclud. În socie- 


po wc. 


litanismul şi fundamentul său; 13. Egalitarism și liberalism; 14. Idealul egali- 
tăţii; Bibliografie. 

3 În Inequality Reexamined, Oxford University Press, 1990, pe care 
o citez în traducere italiană, publicată cu titlul /negaliratea. O examinare 
critică, Il Mulino, Bologna 1992, Amartya Sen, plecînd de la o dublă 
constatare, pe de o parte a diversității oamenilor, numită „pervazivă“ și 
pe de alta a multitudinii de modalități în care se poate răspunde la între- 
barea „egalitate în ce anume?“ (equality of what?), afirmă că nu există 
teorii complet inegalitare, deoarece toate propun o egalitate cu ceva anume, 
pentru a se putea trăi mai bine. Aprecierea şi cîntărirea egalităţii depinde 
de alegerea pe rînd a unei variabile — venit, bogăţie, fericire etc. — de 
către fiecare dintre teorii. Această variabilă este denumită „focală“. 
Egalitatea în funcţie de o vanabilă nu va corespunde în mod evident cu 
cea aleasă în funcție de altă variabilă. Chiar și o teorie care se prezintă drept 
inegalitară sfîrșeşte prin a deveni egalitară, dacă se referă la un punct 
focal diferit. Egalitatea dintr-un spaţiu poate coexista în fapt cu inega- 
litatea dintr-altul (pp. 39-40). Din aceste observații putem trage concluzia 
că este la fel de nerealist să afirmi că toți oamenii trebuie să fie egali ca 
ŞI că toți ar trebui să fie inegali. Rămîne realistă doar afirmația că ar fi 
de dorit o formă oarecare de egalitate. „E greu de imaginat o teorie morală 
care să aibă un anume grad de acceptabilitate socială dacă nu are în vedere 
o considerare egală a tuturor în ceva anume“ (p. 18). 

tatea familiară criteriul predominant de distribuire a re- 
surselor este mai degrabă nevoia decît meritul, fără ca meri- 
tul să fie exclus, după cum constatăm în familule bazate pe 
rang, conduse la modul autoritar. După Marx, în faza finală 
a societăţii comuniste important ar trebui să fie principiul 
„Fiecăruia după nevoi“, conform raționamentului după care 
oamenii au în mod firesc nevoi egale. În şcoli, unde există 
obligatoriu o finalitate selectivă, criteriul meritului este exclu- 
siv; tot astfel în concursurile care au în vedere o angajare, 
indiferent dacă e vorba de domeniul public sau privat. Într-o 
societate pe acțiuni, dividendele se împart pe baza cotei de 
proprietate deținute de fiecare acționar, după cum în socie- 
tatea politică locurile în parlament sînt distribuite conform 
voturilor pe care le obţine fiecare din forțele politice, deși 
calculele variază în funcție de legea electorală existentă. 
Criteriul rangului se aplică în cazul unei ceremonii sau al 
unui prînz oficial. Uneori criteriul vechimii se impune în 
fața celui al rangului, cînd alegerea are loc între doi concu- 
renți cu același merit. Maxima lipsită de conţinut „Fiecăruia 
ce 1 se cuvine“ trebuie reformulată, specificîndu-se nu doar 
subiecții vizaţi și bunurile de împărțit, dar și criteriul exclu- 
siv sau precumpănitor ce urmează să fie aplicat. 


4 Referitor la această temă trimit la studiile, pe care le-am apreciat 
întotdeauna — deşi din cauza răspândirii tot mai mari a literaturii anglo-sa- 
xone despre subiect de la John Rawls încoace, mai puțin citate în ultimul 
timp -—, ale lui Charles Perelman, începînd cu De la justice, Institut de la 
Sociologie Solvay, Bruxelles 1945, pe care le-am prezentat şi comen- 
tat în Archivio giuridico, CXLII, 1952, pp. 16-33, Despre noțiunea de 
justiție şi care a fost tradus și publicat mai tîrziu cu o prefaţă a mea, Jus- 
tifia, Torino, Giappichelli 1959. Acesta, împreună cu alte studii ale lui 
Perelman despre justiţie, se află în Charles Perelman, Justice et raison, 
Presses Universitaire de Bruxelles, Bruxelles 1963. Mai adaug că în anii 
din urmă tema a fost reluată, reînnoită și analizată în toate aspectele ei în 
excelenta carte a lui M. Walzer, Spheres of justice. A defense of Pluralism 
and Equality, Basic Books, New York, 1983 (trad. it. Feltrinelli 1987). 

Doctrinele egalitare variază după numărul mai mare sau 
mai restrîns de persoane interesate, după cantitatea şi valoa- 
rea bunurilor de împărțit și după criteriul stabilit prin care 
acele bunuri sînt repartizate grupului de persoane în cauză. 

În ce privește subiecţii, votul universal la care au acces 
și bărbaţii și femeile e mai egalitar decît acela rezervat doar 
bărbaţilor; votul universal permis doar bărbaţilor e mai ega- 
litar decît cel care se limita la accesul deţinătonlor unei pro- 
prietăți sau a știutorilor de carte. În privința bunurilor, demo- 
crația socială care oferă tuturor cetăţenilor nu numai dreptul 
la libertate, ci și drepturi sociale este mai egalitară decît demo- 
crația liberală. În privinţa criteriului, maxima „fiecăruia după 
nevoi“ este mai egalitară, după cum am spus, decît cea a 
„fiecăruia după rang“, caracteristică statului bazat pe ierar- 
hie socială, opus statului liberal. 

2. Premisele acestea sînt necesare deoarece cînd se afir- 
mă că stînga este egalitară și dreapta este inegalitară, nu 
înseamnă că cei de la stînga vor susține principiul egalității 
totale a oamenilor, indiferent de vreun criteriu diferenţial, 
fiindcă s-ar ajunge astfel la o viziune utopistă — către care 
înclină stînga mai mult decît dreapta, trebuie să o recu- 
noaștem — sau mai rău, la o declarație de intenţii lipsită 
de orice suport rațional. Cu alte cuvinte, a afirma că stînga 
este egalitară nu înseamnă că este și egalitaristă. Trebuie să 
facem această diferenţiere deoarece adeseori, aşa cum aú 
și făcut-o cei care consideră egalitatea drept o caracteris- 
tică distinctivă a stîngii, acuzaţia de egalitarism e provoca- 
tă de o insuficientă cunoaștere a abc-ului teoriei egalității. 

Altceva subînţelege o doctrină sau o mișcare egalitară, 
care tinde la reducerea inegalităţilor sociale și la atenuarea 
celor naturale, şi altceva este egalitarismul atunci cînd se 
adoptă deviza „egalitatea în toate a tuturor“. Am avut ocazia 
să citez din Demonii lui Dostoievski: „Șigaliov este un om 
de geniu, în felul lui Fourier, dar mai îndrăzneț și mai pu- 

ternic decît Fourier. El a inventat egalitatea.“ Prin comenta- 
riul meu observam că prin societatea ideală visată de acel 
personaj, în care urma să domine principiul „Doar ceea ce 
este necesar înseamnă necesitate“, el inventase nu egalitatea, 
concept fără conţinut în sine şi care poate căpăta cele mai 
diferite înţelesuri, ci o anume aplicare a ideii de egalitate, 
adică egalitarismul.5 Egalitarismul are desigur legătură cu 
egalitatea. Dar care doctrină politică nu are o legătură mai 
mare sau mai mică cu egalitatea? 

În formularea sa cea mai radicală, egalitatea devine numi- 
torul comun al cetăților ideale imaginate de utopiști, după 
cum o inegalitate cumplită este semnul prevestitor și ame- 
nințător al reversului utopiilor, sau „distopii“ („toţi oamenii 
sînt egali, dar unii sînt mai egali decît altii“). Egalitaristă 
este atît cea dintii utopie, a lui Thomas Morus, prin care 


5 N. Bobbio, „Egalitate şi egalitarism“, în Rivista internazionale di 
filosofia del diritto, LIII, 1976, pp. 321-330. 

6 Împotriva utopismului egalitar ne avertizează Thomas Nagel, deși 
refuză sub orice formă de a cădea într-un realism sceptic, în volumul 
Paradoxurilor egalităţii (ed. orig. Equality and Partiality, Oxford Uni- 
versity Press, Oxford 1991), Saggiatore, Milano 1993. Opera lui Nagel, 
născută dintr-o „insatisfacţie sănătoasă faţă de lumea infamă în care 
trăim“, caută o soluție a problemei justiţiei printr-o echilibrare a părerilor 
individuale, greu de suprimat, cu un punct de vedere impersonal. În ce 
priveste utopismul, el sustine că acesta sacrifică părerea personală în fa- 
voarea celei impersonale, lucru periculos deoarece „se exercită o presiu- 
ne exagerată asupra motivaţiilor individuale“ (p. 34). Se poate observa 
de altfel că și în teoriile utopiștilor principiul „egalității tuturor în toate“ 
trebuie primit întotdeauna cu o precauţie extremă. Egalitatea propusă 
de discipolul lui Babeuf, Filippo Buonarroti, în Conjurația egalilor, unul 
din textele în care egalitarismul este proslăvit, egalitatea denumită „sfîn- 
ta egalitate“ este corelată cu puterea şi bogăţia. Prin egalitatea de pu- 
tere se înțelege supunerea tuturor față de legile făcute de toți (este eviden- 
tă aici influența lui Rousseau), iar prin egalitatea în bogăţie se înțelege 
ca toți să aibă îndeajuns şi nimeni prea mult (tot un principiu rousseauist). 
La întrebarea „Egalitate între cine ?“ femeile sînt de-a dreptul excluse. 

„atîta timp cît aceasta [proprietatea] va dăinui, asupra ma- 
jorității oamenilor și deci a celor mai buni dintre ei va conti- 
nua să apese greutatea inevitabilă și cumplită a sărăciei și 
a nenorocirii“, cît şi cea a lui Campanella, a cărui Cetate a 
Soarelui este populată de filozofi „hotărîţi să trăiască în co- 
mun în mod t'lozofic“. Egalitarismul a inspirat atît viziuni- 
le apocaliptice ale sectelor eretice care militează pentru ve- 
nirea unei împăcății a lui Dumnezeu, cât şi revoltele țărănești 
conduse de Thomas Miinzer, care, după cum subliniază Me- 
lanchton, prin propagarea învăţăturii despre comunitatea 
bunurilor „a înrăit în aşa măsură mulțimea încît aceasta nu 
mai vrea să muncească“. A provocat invectivele pline de 
pasiune revoluționară ale lui Winstanley din predicile despre 
guvemul regal „un guvern de scribi și farisei care nu se con- 
sideră liberi decît ca stăpîni ai pămîntului și ai fraților lor“, 
în contradicţie cu guvernul republicanilor, „un guvern al 
dreptăţii și al păcii care nu face diferență între oameni“. Ega- 
litarismul este cel care constituie firul conducător al gîndirii 
socialiștilor utopici, de la Codicele Naturii al lui Morelly 
la societatea „marii armonii“ preconizate de Fourier. Ajunge 
pînă la Babeuf care declară: „Sîntem cu toţii egali, nu-i așa? 
Acest principiu nu poate fi pus la îndoială, așa cum numai 
un nebun ar spune că afară este noapte atunci cînd este ziuă. 
Ei bine, dorim să trăim şi să murim egali, așa cum ne-am 
născut: vrem o egalitate de fapt sau mortea.“ Dacă Babeuf 
îl consideră „nebun“ pe cel care refuză egalitarismul extrem, 
oamenii conduși de rațiunea bunului simţ i-au declarat de 
mai multe ori pe parcursul istoriei drept nebuni pe extre- 
miștii egalității, susținători ai unor stupide doctrine teoretice 
de neaplicat în practică (din fericire). Persistenţa în istoria 
omenirii a idealului utopic — putem uita oare că şi Marx 
visa și profetiza trecerea de la domnia necesităţii la cea a 
libertății ? — este o dovadă de netăgăduit a mirajului pe care 
idealul egalităţii, dincolo de cele ale libertății, păcii și bună- 

stării („ţara făgăduinţei'“) îl exercită asupra oamenilor din 
toate vremurile și de pretutindeni. 

3. Inegalităţile naturale există, iar dacă unele din ele pot 
fi atenuate, majoritatea lor nu poate fi eliminată. Inegalităţile 
sociale există şt ele, iar dacă unele pot fi micșorate sau des- 
fiinţate, multe din ele pot fi doar zăgăzuite, în special cele 
provocate de oamenii înșiși. Deși recunoaștem dificultatea 
de a distinge acțiunile care pot fi puse pe seama responsa- 
bilităţii unui individ, lucru ştiut de orice judecător care tre- 
buie să hotărască vinovăția sau nevinovăția unei persoane, 
trebuie totuși să admitem că statutul unei inegalităţi natu- 
rale sau sociale, provocate de proveniența din familii deo- 
sebite, dintr-o regiune sau alta a lumii, este diferit de cel 
a] unei inegalităţi manifestate prin capacități deosebite, di- 
versitatea scopurilor urmărite, calitatea efortului depus pen- 
tru atingerea lor. Această deosebire de statut nu poate rămîne 
fără urmări asupra felului în care ele sînt apreciate de către 
autorităţile publice. 

Prin urmare, atunci cînd i se atribuie stîngii o mai mare 
dispoziţie pentru diminuarea inegalităților, nu înseamnă că 
ea ar pretinde că poate elimina toate inegalitățile sau că 
dreapta dorește să le păstreze pe toate, cel mult doar că prima 
este mai accentuat egalitară, iar a doua mai înclinată spre 
inegalitate. 

Acest comportament diferit față de egalitate şi respec- 
tiv faţă de inegalitate își are rădăcinile, și deci poate fi expli- 
cat, într-o stare de fapt, ușor de înţeles și greu de tăgăduit, 
deși tot atât de greu de verificat. Nu mă refer la un criteriu 
specific de repartiție și nici la aplicarea acestuia în defa- 
voarea altuia pentru acordarea de bunuri speciale unor anu- 
mite grupuri de indivizi; mă refer la un comportament ex- 
trem de răspîndit de factură strict emoţională, dar care poate 
deveni rațional, sau la o predispozitie — ale cărei rădăcini 
pot fi în același timp familiale, sociale, culturale — pen- 

tru care să nu existe o alternativă de natură generală sau 
emoțională. 

Faptul pe care-l consider punct de plecare al raţionamen- 
tului meu este următorul.” Oamenii sînt tot atît de egali între 
ei pe cît sînt de inegali. Sînt egali în anumite privinţe și in- 
egali în altele. Exemplul cel mai elocvent este următorul : 
sînt egali în faţa morţii deoarece toţi sînt muritori, dar sînt 
inegali în felul de a muri deoarece fiecare moare altfel. Toți 
vorbesc, dar există mii de limbi diferite. Deşi nu toți, nenu- 
mărate milioane de oameni au o relaţie cu o divinitate ne- 
cunoscută, dar fiecare se roagă sau crede în felul său, într-un 
Dumnezeu sau în proprii zei. 

Este acesta un fapt de necontestat, cu precizarea că sînt 
egali atunci cînd se consideră elemente ale unei specii, dife- 
rite de cea a animalelor sau a altor ființe, de care îi deosebesc 
anumite caracteristici importante, cum ar fi cea prin care 
omul a fost definit drept anima! rationale. Sînt inegali între 
ei, cînd sînt consideraţi uti singuli, adică fiecare om luat în 
parte. Egalitatea ca și inegalitatea dintre oameni sînt la fel 
de adevărate în sine, deoarece sînt confirmate prin dovezi 
empirice de netăgăduit. Aparenta contradicţie a celor două 
propoziţii „Oamenii sînt egali“ și „Oamenii sînt inegali“ de- 
pinde doar de accentul pus pe ceea ce au în comun sau pe 
ceea ce îi deosebește, după ce îi observi și îi judeci pentru a 
trage consecințele practice. În mod corect pot fi, atunci, nu- 
miți egalitari cei care, admiţind că oamenii sînt egali dar 
ȘI inegali, pun accentul în mod special pe ceea ce îi apropie 
pentru a putea convieţut; inegalitari sînt, dimpotrivă, cei 


7 Reiau în parte comunicarea prezentată la Colocviul despre „Noua 
dreaptă și cultura reacționară din anii '80*, Cuneo, 19-21 noiembrie 1982, 
intitulată „Pentru o definire a dreptei reacționare“, acum în volumul cu 
Actele Colocviului, în Notiziario del! Istituto storico della Resistenza di 
Cuneo e Provincia , 23, iunie 1983, pp. 19—32. 

care, plecînd de la aceeași constatare, consideră că pentru 
o mai bună convieţuire importante sînt diferențele dintre 
oameniă. 

E vorba de un contrast între alegeri ultime care au moti- 
vații adinci, greu de descifrat. Dar tocmai acest contrast între 
alegeri ultime ne permite să stabilim mai ușor criteriul de 
afirmare a celor două orientări opuse, numite de dreapta sau 
de stînga conform unei lungi tradiții. De o parte sînt cei care 
apreciază că oamenii sînt mai degrabă egali decît inegali, 
de cealaltă cei care consideră că inegalitatea primează. 

Alături de acest contrast al alegerilor ultime, stă valoarea 
diferită acordată raportului egalitate-—inegalitate naturală și 
raportului egalitate—inegalitate socială. Egalitarul pleacă de 
la convingerea că majoritatea inegalităţilor care îi provoacă 
mînia şi pe care dorește să le desființeze sînt cele sociale 
şi ca atare ele sînt sortite dispariției; inegalitarul, în schimb, 
pleacă de la convingerea opusă, că inegalitățile sînt în ma- 
joritatea lor naturale, prin urmare ele nu pot fi eliminate. 
Mişcarea feministă a fost o mișcare egalitară. Ea şi-a tras 
forța şi din susținerea unei teze preferate, independent de do- 
vedirea ei în fapt, referitoare la inegalitatea dintre bărbat și 
femeie, care deși are o motivaţie naturală, este rodul unor 
uzante, legi, abuzuri practicate de cel puternic asupra celui 
slab, fiind deci posibil de modificat pe plan social. Acest 


8 Un vechi subiect al egalitarilor este scoaterea în evidență a ceea ce 
îi apropie pe oameni. Pentru a contesta ideile oligarhicilor sofistul Antifon 
afirma: „de la natură sîntem egali, atît grecii cît şi barbarii. E de ajuns să 
observăm nevoile naturale ale oamenilor [...]. Nimeni dintre noi nu poate 
fi numit nici barbar, nici grec. Toţi respirăm aerul prin nări și prin gură.“ 
Ciatat din L. Canfora, „Studii sull’ Athenaion Politeia pseudo — seno- 
fontea“, în Memorie dell Accademia delle Scienze di Torino, s. V, VI, 
1980, Departamentul ştiinţelor naturale, istorice şi filosofice, p. 44. ÎL 
amintește pe Antifonte, în afară de Ippia, și M. Ostinelli, Dreapta și stîn- 
ga, se mai pot numi așa? op. cit., p. 276. 

ultim contrast este caracteristic stîngii prin aşa-zisul său 
„artificialism“. Dreapta este mai dispusă să accepte ceea 
ce e natural, dar și ceea ce numim o a doua natură, adică 
obișnuinţa, tradiția, puterea trecutului. Artificialismul stîn- 
gii nu cedează nici în fata inegalităților naturale evidente 
care nu pot fi puse pe seama societății: să ne gîndim doar 
la eliberarea nebunilor din ospiciu. Există o natură vitregă, 
dar și o societate vitregă. Stînga are însă în general tendința 
de a crede că omul le poate corecta pe amîndouă. 

4. Aprecierea contrastantă și diferită a egalităţilor natura- 
le și sociale poate fi exemplificată dacă ne referim la doi 
autori, reprezentanţi de frunte ai idealului egalitar și ai celui 
inegalitar: Rousseau și Nietzsche, antirousseauistul. 

Contrastul dintre Rousseau și Nietzsche reiese cel mai 
bine din atitudinea diferită pe care cei doi o asumă față de 
caracterul natural sau artificial al egalității și al inegalităţi. 
În Discurs despre originea inegalităţii, Rousseau pleacă de 
la afirmaţia că oamenii se nasc egali, dar societatea civilă, 
adică societatea care se suprapune cu timpul peste starea 
naturală prin dezvoltarea artelor, îi face inegali. Nietzsche, dun- 
potrivă, pleacă de ia presupunerea că oamenii sînt inegali de 
la natură (el consideră aceasta un lucru bun, deoarece o soci- 
etate bazată pe sclavagism cum era cea greacă, era o societate 
evoluată tocmai datorită existenţei sclavilor), și numai socie- 
tatea, cu morala ei de turmă, cu religia resemnării și a com- 
pasiunii, i-a făcut egali. Aceeaşi corupţie, care în vederea lui 
Rousseau a provocat inegalitatea, este pentru Nietzsche ge- 
neratoare de egalitate. Acolo unde Rousseau vede inegalităţi 
artificiale ce trebuiesc condamnate și abolite deoarece con- 
travin egalităţii de esenţă din natură, Nietzsche vede o ega- 
litate artificială, demnă de a fi blamată deoarece are ten- 
dinta de a șterge inegalitatea benefică pe care natura a 
creat-o între oameni. Antiteza este cît se poate de profundă: 

în numele egalităţii naturale, egalitarul condamnă inega- 
litatea socială; în numele inegalităţii naturale, inegalitarul 
condamnă egalitatea socială. Este de ajuns acest citat: egali- 
tatea naturală „este un expedient mintal folosit cu grație pen- 
tru a masca, încă o dată, în maniera unui ateism mai sub- 
til şi mai puțin evident, ura plebei faţă de tot ce înseamnă 
privilegiu şi suprematie“, 

5. Nivelul înalt de abstractizare la care este prezentată 
teza despre diferenţierea dintre dreapta și stînga, bazată pe 
judecarea pozitivă sau negativă a idealului egalităţii şi deri- 
vată în ultimă instanţă din percepţia și evaluarea diferită a 
motivelor care îi fac pe oameni egali sau inegali, ne permi- 
te cel mult să distingem două tipuri ideale. 

Cu o treaptă mai jos, deosebirea dintre cele două tipuri 
ideale se rezolvă concret în evaluarea contrastantă a ceea 
ce este considerat mai important atunci cînd justificăm o 
discriminare. Pentru a nu rămîne o formulă goală, regula de 
aur a justiției „Tratarea egală a celor egali și inegală a celor 
inegali“ trebuie să răspundă la întrebarea: „Cine sînt cei 
egali, cine sînt cei inegali ?“ Disputa dintre egalitari şi in- 
egalitari se poartă, de o parte şi de alta, prin aducerea de 
argumente pro şi contra, pentru a susține că anumite trăsă- 
turi caracteristice ale indivizilor care aparțin sferei luate în 
consideraţie justifică sau nu justifică un tratament egal. 
Dreptul la vot al femeilor nu a fost recunoscut atîta timp 
cît s-a considerat că între femei și bărbaţi ar exista deose- 
biri, cum ar fi o emotivitate mai marcată, lipsa unui interes 
evident de participare la viaţa politică, dependenţa de băr- 
bat etc. și care justificau un tratament diferențiat în acorda- 
rea de drepturi politice. Pentru a da un alt exemplu foarte 
actual, într-o epocă de accentuat flux de imigrație dinspre 


%F. Nietzsche, Dincolo de bine şi de rău, în Opere complete, în îngriji- 
rea lui G. Colli şi M. Montinari, Adelphi, Milano 1968, VI, vol. II, p. 27. 

țările sărace spre cele bogate, generator de întîlniri şi cioc- 
niri între oameni cu tradiții, limbi, religii şi culturi diferite, 
contrastul între egalitari și inegalitari devine vizibil, prin 
importanța mai mare sau mai mică acordată acestor deose- 
biri ce ar justifica sau nu un tratament egal. Și în acest caz, 
ca şi în multe altele, dimensiunea discriminării se bazează 
pe reliefarea trăsăturilor diferenţiale caracteristice de către 
fiecare dintre părți, pentru motivarea sau nu a unui trata- 
ment diferit. E inutil să adăugăm că acest contrast existent 
într-o situaţie anume își are rădăcinile în tendința contradic- 
torie, ilustrată mai sus, de a pune accentul pe ceea ce îi uneg- 
te pe oameni și nu pe ceea ce îi separă. Este egalitar cel care 
are tendința de a micșora diferenţele și inegalitar cel care 
doreşte să le reliefeze. 

O formulare exemplară a principiului relevanţei este arti- 
colul 3 din Constituţia italiană. Acest articol este un fel de 
sinteză a rezultatelor la care s-a ajuns după lupte de veacuri 
purtate pentru afirmarea idealului egalității, prin eliminarea 
cu timpul a discriminărilor bazate pe deosebiri considerate 
importante și care au dispărut din numeroase motive isto- 
rice: rezultate pe care doctrinele şi mișcările egalitare, ca 
promotoare și mediatoare, le revendică.10 


10 „Toţi cetățenii sînt egali pe plan social și în fata legii, fără deose- 
bire de sex, rasă, limbă, religie, opinii politice, condiţii personale și sociale.“ 
Categoriile enumerate aici sînt considerate în constituția noastră nere- 
levante drept criteriu de deosebire a ființelor umane și reprezintă etapele 
parcurse de istoria umană în procesul de egalizare. Nu înseamnă că sînt 
singurele. Într-un articol de acum cîțiva ani am prezentat aceste două 
cazuri: discriminări neprevăzute și care vor putea deveni importante într-un 
viitor apropiat şi discriminări care continuă să aibă însemnătate. În pri- 
mul caz, lansam ipoteza fantastică despre un savant (totul e posibil) care 
ar considera că poate demonstra că persoanele extravertite sînt superioare 
de felul lor celor introvertit, iar o grupare politică (și acest lucru este posi- 
bil) s-ar declara în favoarea instituirii unui tratament abuziv asupra intro- 

Dacă astăzi, față de aceste rezultate obținute și accep- 
tate constituțional, nu mai există motiv de a deosebi stîn- 
ga de dreapta, nu înseamnă cîtuși de puţin că ele au contri- 
buit în egală măsură și nici că, o dată cu declararea unei 
discriminări drept nelegitimă, atît dreapta cît și stînga ar con- 
simți la aceasta cu aceeaşi convingere. 

Una din cuceririle cele mai trîmbițate de un secol în- 
coace — deşi contestată astăzi — ale mișcărilor socialiste 
identificate pînă acum cu stînga, este recunoașterea dreptu- 
rilor sociale alături de cele ale libertăţii. Sînt noi drepturi 
introduse în constituţiile de după primul război mondial și 
care au fost consfințite mai apoi prin Declaratia universa- 
lă a drepturilor omului şi prin alte documente internaționale 
ulterioare. Drepturile sociale precum dreptul la învățătură, 
dreptul la muncă, dreptul la sănătate au o motivaţie egali- 
tară. Toate trei urmăresc să micșoreze inegalitatea dintre 
cei avuti și cei mai puţin avuti, sau să acorde unui număr 
tot mai mare de persoane șansa de a fi mai puțin inegali 
fată de cei privilegiați prin natură și condiție socială. 

Repet că eu nu susțin că întotdeauna și în toate cazurile 
o mai mare egalitate reprezintă un bine iar o mai mare ine- 
galitate e de preferat unor valori precum libertatea, pros- 
peritatea, pacea. Prin reicririle la situaţii istorice doresc doar 
să confirm teza mea despre „egalitarism'“ ca element ce ca- 
racterizează cel mai bine doctrinele și mișcările numite de 
„stînga“, recunoscute ca atare, atunci cînd înțelegem prin 
aceasta nu proiectarea utopică a unei societăți în care toți 


vertiților de către extrovertiți. Ar putea fi acesta un motiv pentru ca le- 
gislația să hotărască că şi deosebirile psihice sînt, la fel ca cele de mai 
sus, nerelevante pentru a deosebi un bărbat sau o femeie de semenii lor. 
În cel de al doilea caz, diferența dintre minori şi adulți rămîne importan- 
tă, pentru recunoașterea unor drepturi (Egalitatea și demnitatea oamenilor 
(1963), acum în Terțul Absent, Sonda, Torino, 1989, pp. 71-83). 

să fie egali, ci o tendință de exaltare a factorilor care îi fac 
pe oameni egali și nu a celor de inegalitate, iar în practică, 
favorizarea politicilor ce își propun să realizeze o mai mare 
egalizare a celor inegali. 


VII 


Libertate si autoritate 


1. Egalitatea ca ideal suprem sau chiar ultim al unei comu- 
nități în care domneşte dreptatea şi fericirea, devenită aspi- 
rație permanentă a oamenilor care viețuiesc laolaltă, dar şi 
subiect constant al teoriilor și ideologiilor politice, este de 
obicei alăturată idealului de libertate, tot atît de înalt și de 
intens dorit. 

Amîndoi termenii au o putemică semnificaţie emoționa- 
lă, chiar dacă sînt adeseori folosiți cu un înțeles descriptiv im- 
precis, precum în celebrul trinom „Libertate, Egalitate, Fra- 
ternitate“ (cel mai vag termen fiind al treilea). S-a spus că 
popularul îndemn „Toţi oamenii trebuie să fie egali“ are un 
înțeles pur sugestiv, și orice problemă referitoare la egali- 
tate nu poate fi corect rezolvată dacă nu se răspunde la cele 
trei întrebări : „Între cine? în ce anume? după care criteriu ?“ 
Același substrat emoţional îl are și îndemnul „Toţi oamenii 
trebuie să fie liberi“, dacă nu răspundem la întrebarea: „Toți, 
absolut toți?“ şi fără a lua în seamă excepţiile precum mi- 
norii, nebunii sau, după părerea lui Aristotel, sclavii natu- 
rali. În al doilea rând, dacă nu precizăm ce anume se înțelege 
prin „libertate“, deoarece una este libertatea de a vrea, care 
implică o discuţie despre liberul arbitru, și alta este liberta- 
tea de a acţiona, devenită temă a filozofiei politice, care dis- 
tinge între libertatea negativă, adică libertatea propriu-zisă 
de acţiune, și libertatea ca autonomie, adică respectarea unor 
legi pe care fiecare și le impune. 

2. Doar răspunsul la toate aceste întrebări ne permite să 
înțelegem de ce există situaţii în care libertatea (care din 
ele?) şi egalitatea (care din ele?) sînt compatibile și comple- 
mentare în alcătuirea unei societăţi juste, situaţii în care de- 
vin incompatibile și se exclud pe rînd și altele în care o adap- 
tare echilibrată a lor este posibilă și de dorit. Istoria recentă 
ne-a oferit mărturia dramatică a unui sistem social în care 
înfăptuirea egalității, nu doar de formă dar în multe cazuri 
și de esenţă, s-a obţinut (deși doar parțial și cu mult sub ni- 
velul promisiunilor) în detavoarea libertăţii, în toate sensurile 
sale (a rămas poate doar libertatea nevoii). În același timp 
continuăm să vedem cum chiar în societatea noastră, în care 
sînt promovate toate libertăţile, cu deosebire cea economică, 
nu există nici o preocupare, sau doar una marginală, față 
de inegalităţile care decurg de aici, în mod pregnant mai 
evidente în lumile depărtate. 

Nu trebuie să recurgem însă la această mare contradicţie 
istorică ce i-a divizat de mai bine de un secol pe urinașii 
celor două ideologii principale, liberalismul şi socialismul, 
pentru a ne da seama că nici unul din cele două idealuri nu 
poate fi transpus în practică, pînă la ultimele sale consecinţe, 
fără ca înfăptuirea unuia să nu-l limiteze pe celălalt. Exem- 
plul cel mai evident este coniradicţia dintre idealul de liber- 
tate şi cel de ordine. Nu putem nega că ordinea n-ar fi un 
bine comun oricărei societăți şi că termenul contrar „dez- 
ordine“ este încărcat de o semnificație negativă, tot așa cum 
„oprimare“ este contrariul „libertăţii“, iar „inegalitate“ este 
contrariul „egalității“. Dar experienţa istorie: și a vieții zilni- 
ce ne învaţă că cei doi termeni pozitivi sînt în contradicţie, 
astfel încît o convieţuire nu se poate baza decît pe un 
compromis între ei pentru a evita limita extremă, fie a statu- 
lui totalitar, fie a anarhiei. 

Nu e nevoie, repet, să evocăm marele contrast istoric actu- 
al dintre comunism și capitalism, deoarece găsim nenumărate 

exemple de cazuri mărunte sau de măsuri egalitare minore 
care limitează libertatea și invers, de prevederi ale libertăţii 
care măresc inegalitatea. 

O normă egalitară, care ar impune tuturor cetățenilor să 
folosească numai mijloacele de transport public pentru a 
ușura traficul, ar leza libertatea de alegere a mijlocului de 
transport preferat. Școala medie unică, așa cum a fost ea 
instituită în Italia pentru toți copiii, care au terminat clase- 
le elementare, pentru a răspunde cererii de aducere a elevilor 
la același punct de plecare, a limitat libertatea existentă ante- 
rior, cel puţin pentru unii, de a alege un anume tip de școală. 
O limitare și mai importantă a libertăţii de alegere şi pe care 
o stîngă coerentă ar trebui să o susţină, ar fi înfăptuirea într-o 
măsură mai mare a cererii egalitare ca toti copiii, indife- 
rent din ce familii provin, să fie îndreptaţi în primii ani spre 
exercitarea unei munci manuale în afara celei intelectuale. 
Un regim egalitar care ar impune tuturor cetățenilor să se 
îmbrace la fel, le-ar interzice alegerea hainelor preferate. 
În general, orice lărgire din motive egalitare a sferei publi- 
ce făcută prin impunere restrînge libertatea de alegere din 
domeniul privat, inegalitar prin natura sa, deoarece liberta- 
tea personală a celor bogaţi este cu mult mai mare decît cea 
a săracilor. Pierderea unei libertăţi lovește desigur mai mult 
pe cel bogat decît pe cel sărac, a cărui libertate de alegere 
a mijlocului de transport, a tipului de școală şi a modului 
de a se îmbrăca este în mod curent restrînsă, nu prin hotărîre 
publică, ci din cauza propriei situaţii economice. 

Este adevărat că egalitatea are ca efect limitarea libertăţii, 
atât a bogatului cît şi a săracului, dar cu o diferență: boga- 
tul pierde o libertate de care se bucura la propriu, săracul 
pierde o libertate posibilă. Exemplele se pot înmulți. Fiecare 
poate constata în familia sa că o mai mare egalitate în ce 
privește îngrijirea copiilor existentă între soți, dobîndită prin 
schimbare obiceiurilor și nu prin norme constrîngătoare, l-a 

făcut pe bărbat să-şi asume obligaţii, deși doar morale încă, 
ce îi restrîng libertatea de altădată, cel puţin în interiorul 
căminului. 

Însuși principiul fundamental al formei minime de egali- 
tarism proprie doctrinei liberale, conform căruia toți oamenii 
au dreptul la libertate, în afara unor excepţii ce trebuie justi- 
ficate, implică pentru fiecare limitarea libertăţii particulare 
pentru a o armoniza cu cea generală și pentru a nu contra- 
veni libertăţii aproapelui. Starea de libertate sălbatică în care 
ești cu atît mai liber cu cît ai mai multă putere, starea din 
natură descrisă de Hobbes și teoretizată de Spinoza, este o 
stare de război continuu între toti în vederea supravieţuirii, 
din care se poate ieși doar suprimînd libertatea naturală sau, 
aşa cum propune doctrina liberală, supunînd-o regulilor. 

3. Ne rămîne de precizat sensul expresiei „libertate egală“, 
pe care o întrebuinţăm ca și cînd ar fi foarte clară, în timp 
ce ea este generică și ambiguă. Generică, fiindcă, aşa cum 
s-a mai observat, nu există libertate în general, ci doar liber- 
tăți diferite, de opinie, a presei, de inițiativă economică, de 
reunire, de asociere, urmînd să specificăm la care din ele 
ne referim; ambiguă, fiindcă a te bucura de o libertate egală 
cu a tuturor celorlalți înseamnă nu numai că le ai pe toate în 
măsură egală cu alţii, dar că te şi poţi bucura de ele în mod 
egal. Una este să te bucuri în abstract de toate libertățile 
pe care le au și alții şi alta este să beneficiezi de fiecare liber- 
tate în mod egal cu ceilalți. Această diferenţă este impor- 
tantă, deoarece doctrina liberală o afirmă în principiu pe 
prima, dar în practică nu o poate asigura pe cea de a doua 
decît prin emiterea de prevederi egalitare limitative, deci 
prin corijarea principiului general. 

Nu vreau să afirm prin aceasta că întotdeauna o prevedere 
egalitară limitează libertatea. Dreptul la vot acordat şi fe- 
meilor nu a limitat libertatea de vot a bărbaţilor. Le-a limi- 
tat eventual puterea, prin faptul că susținerea unei guvemări 

nu mai depinde doar de ei, 'dar dreptul la vot nu a fost re- 
strîns. Tot așa, recunoașterea drepturilor personale pentru 
imigranţi nu limitează drepturile personale ale cetăţenilor unei 
țări. Pentru a ajunge la o formă de egalitate în aceste cazuri 
e necesară o normă obligatorie și ca atare se restrînge liber- 
tatea. În alte cazuri e de ajuns o normă prin care să se acorde 
drepturi celor care nu le au. 

Mai putem face o observaţie elementară, care de obicei 
este eludată: conceptele de libertate şi de egalitate nu sînt 
simetrice. În timp ce libertatea este o stare a unei persoane, 
egalitatea ne indică o relaţie între două sau mai multe ființe. 
Propoziția „X este liber“ are un înţeles, în timp ce „X este 
egal“ nu înseamnă nimic. De aici și efectul de un comic 
irezistibil al celebrei formule orwelliane: „Toţi sînt egali, 
dar unii sînt mai egali decît alţii.“ În schimb, afirmaţia că 
toți sînt liberi dar unii sînt mai liberi decît alţii nu ne pro- 
voacă rîsul. Astfel putem afirma o dată cu Hegel că despotis- 
mul este un tip de regim în care unul singur este liber, iar 
toți ceilalți sînt supuși, dar nu ar avea sens să spunem că 
există o societate în care unul singur este egal. Nu explicăm 
în felul acesta de ce libertatea poate fi considerată un bun 
individual, în timp ce egalitatea este întotdeauna un bun 
social, şi de ce egalitatea în libertate nu exclude dorința de 
a obţine şi alte forme de egalitate, precum cea a posibili- 
tăţilor şi a venitului care pot intra în conflict cu egalitatea 
în libertate, întrucît provin din alte forme de egalizare. 

4. Aceste scurte considerații despre cele două valori su- 
preme, egalitatea și libertatea, şi despre relaţia dintre ele 
ne conduc spre următorul demers, pe care eu îl consider ne- 
cesar în precizarea definiției date stîngii şi dreptei pe baza 
criteriului egalității și inegalității.! Alături de dualismul ana- 


1 Aş vrea să amintesc aici, dintre diferitele încercări de redefinire a 
stîngii pe cea, corectă și folositoare, a lui Peter Glotz, „Aș dori o stînga 

lizat pînă acum, egalitate-inegalitate, din care provin doctri- 
ne şi mișcări egalitare și inegalitare, trebuie să avem în ve- 
dere un dualism la fel de important pe plan istoric: liber- 
tate—autoritate. Din el derivă doctrine și mișcări liberale și 
autoritare. În definirea stângii și a dreptei, deosebirea dintre 
cele două dualisme este foarte importantă, întrucît una din 
modalităţile cele mai obișnuite de a caracteriza dreapta față 
de stînga este prin contrapunerea stîngii egalitare cu dreap- 
ta libertară. Admit fără dificultate că există doctrine și miş- 
cări mai accentuat egalitare și doctrine și mișcări mai accen- 


cu dinții mai tari“, în Unità, 30 noiembrie 1992. Referindu-se la cartea 
sa, Die Linke nach dem Sieg des Westens (Deutsche Verlag Anstalt, Stut- 
tgart 1992) scrie: „Am definit stînga drept forța ce urmărește limitarea 
logicii pieţii sau, mai prudent, care caută o raționalitate compatibilă cu 
economia de piață; sensibilizarea față de problema socială, adică spriji- 
nul dat statului social şi unor instituţii democratice; transpunerea timpu- 
Jui în noi drepturi de libertate; egalitatea în fapt a femeilor; protecția vieţii 
şi a naturii; lupta cu naționalismul.“ 

Elias Diaz („„Derechas y izquicdas“, în E/ Sol, Madrid, 26 aprilie 1991) 
consideră ca semne alc identității de stînga „o mai mare predispoziţie 
pentru politicile economice de redistribuire şi de nivelare proporționa- 
lă, bazate mai mult pe muncă decît pe capital; o mai mare importanţă 
acordată domeniului public și comun decît celui particular şi individu- 
al; preponderența valorilor de cooperare și colaborare fată de cele ale con- 
curenței și confruntării; o mai mare atenţie faţă de noile mișcări sociale 
și cerințelor lor pacifiste, ecologiste, feministe, precuparea pentru punerea 
în practică a drepturilor omului, în special în ceea ce îi priveşte pe cei 
marginalizaţi, cei de vîrsta a treia, copiii etc. ; insistența asupra întiietății 
rezolvării nevoilor fundamentale precum sănătatea, învățămîntul, locu- 
ința; o mai mare sensibilizare și disponibilitate internațională față de zonele 
sărace, dependente şi înapoiate ; autonomia liberei voințe şi a dezbaterii 
raționale atît în luarea deciziilor politice majoritare și democratice, cît 
şi pentru edificarea unor morale critice şi a unor transformări, ncimpuse 
cu argumente autoritare sau prin dogme ale organizării religioase cu un 
caracter carismatic și/sau tradițional“. 

Aș mai dori să atrag atenția asupra articolului „Fluierul lui Algarotti și 
stînga înghetată““ al lui Giorgio Ruffolo, în MicroMega, 1992, 1. pp. 119-145. 

tuat libertare, dar cu greu aș susține că această distincţie 
ne-ar ajuta să deosebim stînga de dreapta. Au existat şi există 
şi acum doctrine și mișcări libertare atît la stînga cît şi la 
dreapta. După valoarea mai mare sau mai mică atribuită idea- 
lului libertăţii în principiile și regulile ce stau la baza guver- 
nelor democrate, a acelor guverne care recunosc şi prote- 
jează drepturile personale, civile, politice, în cadrul dreptei 
și al stîngii, putem face deosebirea între aripa moderată și 
cea extremistă, fapt ilustrat în capitolul al doilea. Atît miş- 
cările revoluționare cît și cele contrarevoluționare, deşi nu 
au același proiect global de transformare a societăţii, au în 
comun convingerea că în ultimă instanţă, tocmai din cauza 
radicalităţii proiectelor de transformare, ele nu pot fi înfăp- 
tuite decît prin instaurarea unor regimuri autoritare.? 


El observă pe drept cuvînt că partidul stîngii, părăsind mesajul mesianic, 
a alunecat într-un pragmatism politic lipsit de principii. Stînga e înghe- 
tată, nu moartă în măsura în care e capabilă să recunoască motivațiile 
ideale, mereu actuale, din care s-a născut. Într-un articol ulterior preci- 
zează că termenul de egalitate nu poate fi redus la condiţiile economice, 
ci trebuie să includă şi alte beneficii, cum ar fi accesul la cultură. E ne- 
voie de o stîngă care să ne facă „ceva mai puţin inegali şi ceva mai feri- 
ciți“ („„Stînga, sună frumos“, în Unită, 24 octombrie 1994). 

În sfîrşit Claus Offe pornește de la căderea sistemului sovietic pentru 
a denunța „o mutare accentuată spre dreapta a spectrului politic“. Deoarece 
sfîrşitul socialismului, preconizat de multă lume, s-ar putea datora unei 
lipse de oferte și de cereri corespunzătoare, el conchide că tocmai impor- 
tanța provocărilor în fața cărora se află Europa „va duce în viitor la aceeaşi 
împărțire a spiritelor politice în stînga și dreapta“ (din rezumatul comuni- 
cării la seminarul Marxism și liberalism în pragul mileniului Trei, care a 
avut loc la Goethe Institut din Torino în noiembrie 1992, publicat în Unità, 
19 noiembrie 1992, cu titlul „După '89, stînga între decădere și speranţă“). 

2 În textul primei ediţii scriara referitor la criteriul libertăţii că el „ne 
ajută să împărțim universul politic nu atît după scopuri cît după mijloacele 
sau metoda întrebuințată în atingerea acestor scopuri“. Mă refeream în spe- 
cial la „acceptarea sau refuzul metodei democratice“ (p. 80). E. Severino 
a făcut observaţia „Libertatea este un scop. Egalitatea nu“, în Corriere 

Dacă se admite că pentru diferenţierea dreptei de stînga 
ne putem prevala de modalitatea diferită de evaluare a ideii 
de egalitate, iar criteriul pentru a deosebi aripile moderate 
de cele extremiste ale dreptei şi ale stîngii este atitudinea 
diferită adoptată fată de libertate, putem repartiza pe o 
schemă în patru părți spectrul pe care sînt poziționate doc- 
trine şi mișcări politice. 

a) la extrema stîngă se află mișcările egalitare și auto- 
ritare, al cărui exemplu istoric cel mai important este iaco- 
binismul, devenit o categorie abstractă folosită ca atare în 
definirea celor mai variate perioade și situaţii istorice; 

b) la centru-stînga sînt mișcări şi doctrine egalitare şi li- 
bertare, reunite azi prin denumirea „socialism liberal“, in- 
cluzînd toate partidele social-democrate, indiferent de prac- 
tica lor politică; 

c) la centru-dreapta se află doctrine și mișcări libertare şi 
inegalitare aparținînd partidelor conservatoare care se deo- 
sebesc de dreptele reacționare prin respectarea metodei demo- 
cratice. Ele recunosc și admit doar egalitatea în fața legii, 
ceea ce implică datoria judecătorului de a aplica legile im- 
parţial și libertatea egală care caracterizează așa-numitul 
epalitarism minim; 

d) la extrema dreaptă stau doctrine și mișcări antiliberale 
și antiegalitare, pentru care nu este nevoie să dau exemplele 
istorice bine cunoscute, precum fascismul şi nazismul. 

Desigur realitatea este mult mai bogată decît această 
schemă, dar e vorba de două criterii fundamentale, care prin 


della Sera, 9 iunie 1994) că „mijlocul este subordonat în mod inevitabil 
scopului. Dacă scopul urmărit este egalitatea, libertatea ca mijloc se subor- 
donează egalităţii. Mijloacele, în general, pot fi înlocuite fiindcă se peri- 
mează. Și nu e ușor de demonstrat că libertatea n-ar constitui un mijloc 
ușor de înlocuit și perimabil.“* Observaţia este pertinentă. Diferenţa din- 
tre libertari și autoritari constă în modul deosebit de apreciere a metodei 
democratice de valoarea diferită care se acordă libertăţii. 

combinarea lor salvează distincția contestată dintre dreap- 
ta și stînga. În același timp ea dă răspuns unei obiecţii impor- 
tante, prin care sînt așezate la dreapta şi la stînga doctrine 
și mișcări lipsite de omogenitate, precum comunismul și 
socialismul democrat la stînga, iar la dreapta fascismul și 
conservatorismul; ne putem explica astfel și de ce, deși lip- 
site de omogenitate, ele pot fi eventual aliate în situaţii 
excepţionale de criză. 


VIII 


Steaua polară 


1. O politică egalitară se caracterizează prin tendinţa de 
a înlătura obstacolele (pentru a relua expresia din articolul 3 
al Constituţiei) care duc la micşorarea egalităţii dintre 
oameni, atît a femeilor cît și a bărbaţilor. Una din cele mai 
convingătoare dovezi istorice ale tezei susținute aici, potri- 
vit căreia egalitarismul este trăsătura distinctivă a stângii, 
ne-o furnizează faptul că una din temele principale, dacă 
nu chiar tema principală, a stîngii istorice, întîlnită și la co- 
muniști, şi la socialiști, a fost refuzul proprietăţii individu- 
ale, „cumplitul drept“, considerat drept cel mai mare obsta- 
col în calea egalităţii dintre oameni, începînd din Antichitate 
şi pînă în secolul trecut.! Indiferent de justeţea sau eroarea 
acestei teze, se știe că în general descrierile utopice de socie- 
tăţi ideale, care pornesc de la o aspirație egalitară, descriu 
şi recomandă o societate de tip colectivist; astfel, cînd dis- 
cută despre originea inegalității oamenilor, J. J. Rousseau 
se lansează în faimoasa invectivă împotriva primului om care 
și-a îngrădit domeniul declarînd: „acesta e al meu!“; de la 


! Această expresie se găsește în celebra lucrare a lui Cesare Beccaria, 
Despre delicte şi despre pedepse, în paragraful dedicat infracţiunii de 
furt (al 22-lea), definit drept „delictul acelei părți nefericite a oamenilor 
pe care dreptul la proprietate (un drept cumplit și poate nenecesar) i-a 
adus la o existență precară“. Teribilul drept este titlul unei lucrări de 
S. Rodotà, Îl Mulino, Bologna 1990. 

Rousseau se inspiră mişcarea ce dă naștere Conjuraţiei 
egalilor, adversară implacabilă a oricărei forme de proprie- 
tate individuală; toate societăţile de indivizi egali create în 
secolul trecut, în care stînga s-a recunoscut adeseori, consi- 
deră proprietatea individuală drept o instituție nedreaptă care 
trebuie anihilată; egalitare şi colectiviste sînt toate partidele 
născute din tiparul marxist; una din primele măsuri ale revo- 
luţiei care a triumfat pe pămîntul țarului a fost abolirea pro- 
prietății individuale asupra pămîntului și a fabricilor; princi- 
palele opere de istorie și critică ale socialismului, Les systemes 
socialistes de Vilfredo Pareto şi Socialism de Ludwig von 
Misese sînt, prima — o trecere în revistă critică, cealal- 
tă — o analiză şi o critică economică a diferitelor forme de 
colectivism. Lupta pentru abolirea proprietății individuale 
și pentru colectivizarea, chiar dacă nu totală, a mijloacelor 
de producţie, a fost dintotdeauna pentru stînga, o luptă dusă 
în numele egalităţii, avînd ca scop îndepărtarea principalului 
obstacol din calea înfăptuirii unei societăți cu oameni egali. 
Chiar și politica naționalizărilor, care a caracterizat îndelung 
politica economică a partidelor socialiste, a stat sub sem- 
nul unui ideal al egalităţii, deși nu în sensul pozitiv al accen- 
tuării acesteia, ci în sensul negativ al diminuării izvorului 
negalităţii. 

Faptul că discriminarea dintre săraci și bogaţi se creează 
și se perpetuează prin persistenta dreptului inalienabil asupra 
proprietății individuale, văzut ca principala cauză a in- 
egalității, nu exclude recunoaşterea altor motivații de dis- 
criminare, cum ar fi cele dintre bărbaţi şi femei, dintre 
munca manuală și cea intelectuală, dintre popoare superioare 
și popoare inferioare. 

2. Putem admite fără greutate că modalitățile prin care 
s-a încercat realizarea idealului au generat multe efecte dis- 
torsionate. Cu putin timp. în urmă am vorbit în acest sens 

despre „utopia răsturnată“?, constatînd că o măreaţă utopie 
egalitară, cea comunistă, visată de secole, s-a transformat 
în contrariul său de la prima încercare istorică de a o înfăp- 
tui. Nici una din cetățile ideale descrise de filozofi n-a fost 
propusă vreodată ca model de aplicat în practică. Platon ştia 
că republica ideală, despre care discuta cu prietenii și disci- 
polii săi, nu era destinată să existe într-un spațiu anume, ea 
era adevărată „doar în conversațiile noastre“, după cum îi 
spune Glaucon lui Socrate. Și atunci cînd pentru prima oară 
o utopie egalitară a devenit eveniment istoric, trecînd din 
domeniul „discuţiilor“ în acela al faptelor, ea s-a transfor- 
mat în contrariul său. 

Adăugam însă că marea problemă a lumii acesteia, inega- 
litatea dintre oameni și dintre popoare, persistă în toată gravi- 
tatea sa greu de acceptat. Și de ce să nu o spunem, cu tot 
potenţialul său periculos şi ameninţător la adresa celor care 
o admit cu mulţumire. O dată în plus, prin cunoașterea pro- 
fundă pe care o avem azi despre condițiile existente în lumile 
a Treia şi a Patra, a ceea ce Latouche numea „planeta nau- 
fragiaților““, dimensiunile problemei au luat proporții tot mat 


2 Într-un articol intitulat „Utopia răsturnată“, apărut în La Stampa din 
9 iunie 1989, acum în broşura Utopia răsturnată, în colecţia „Terza pagi- 
na“ a ziarului La Stampa, Torino, 1990, pp. 127-130. De subliniat ase- 
mănarea cu scrisul lui Thomas Nagel: „Comunismul a eşuat în Europa 
[...]. În acest moment istoric e bine să ne amintim că apariția comunis- 
mului se datorează într-o oarecare măsură existenţei unui ideal de egali- 
tate care își păstrează puterea de atracţie, în ciuda cumplitelor delicte și 
a dezastrelor economice produse în numele său. Societăţile democrati- 
ce nu au găsit încă o modalitate de transpunere în fapt a acestui ideal: este 
o problemă care privește vechea democraţie occidentală.“ Nagel, Parado- 
xurile egalității, op. cit., p. 14. Această afirmaţie se sprijină pe urmă- 
toarea constatare : „Problemele care au generat ciocnirea dintre capitalis- 
mul democratic și comunismul autoritar nu s-au rezolvat prin falimentul 
total al acestuia din urmă, nici în lumea avansată şi nici în lume în gene- 
ral“ (ibid.). 

mari și au devenit tot mai dramatice. Comunismul istoric 
a eșuat. A rămas însă provocarea pe care a lansat-o. Dacă 
pentru a ne mîngîia vom spune că în partea de lume pe care 
o locuim am creat o societate a celor două treimi care tră- 
iesc în bunăstare, nu putem închide ochii faţă de cea mai 
mare parte a țărilor în care societatea celor două treimi, sau 
de-a dreptul a celor patru cincimi sau nouă zecimi, este 
opusul societăţii noastre. 

În faţa acestei realităţi, deosebirea dintre dreapta și stîn- 
ga călăuzită dintotdeauna de steaua polară a egalităţii, ne 
apare tranşantă. E de ajuns să ne mutăm atenția de la proble- 
ma socială existentă în interiorul statelor în care s-a ivit stîn- 
ga în secolul trecut, la problema socială internaţională, pen- 
tru a ne da seama că stînga, departe de a-şi fi realizat drumul 
său, se află abia la începutul acestuia.’ 

3. Să-mi fie permis în concluzie să adaug la teza susținu- 
tă aici o mărturie personală. M-am considerat întotdeauna 
un om de stînga şi ca urmare am acordat termenului ,, stîn- 
ga“ un înțeles pozitiv, chiar și acum cînd este tot mai contro- 
versat, iar termenului „dreapta“ un înțeles negativ, deși 
astăzi el este reconsiderat din plin. Motivul principal pen- 
tru care m-am interesat de politică în unele momente ale 
vieţii mele, sau mai bine spus am simtit nu datoria, cuvîn- 
tul ar fi prea ambițios, ci nevoia de a mă ocupa și uneori 
de a desfășura o activitate politică, a fost întotdeauna dez- 
gustul provocat de spectacolul unor inegalităţi uriașe, pe 
cît de disproportionate pe atît de nejustificate, între bogați 


3 Tot astfel, dacă ținem seama de rolul universalist al stîngii în ce pri- 
vește contrastul includere-excludere. Stînga tinde prin natura ei să fie in- 
cluzivă, iar dreapta are tendinţe exclusiviste. Pentru acest punct de ve- 
dere cf. G. Zincone, „Lărgirea cetățeniei“, în Ideile stîngii, Editori Riuniti, 
Roma 1993, pp. 75-84; Id., „Sindromul american și stînga europeană“, 
în MicroMega, 1993, 3, pp. 156-168. 

şi săraci, între cei aflaţi în vîrful și cei din josul scării sociale, 
între cei care dețin puterea, adică capacitatea de a determi- 
na comportamentul celuilalt în sfera economică, politică și 
ideologică, și cei lipsiţi de ea. Inegalităţile au fost cu atât 
mai vizibile și mai conştient trăite — o dată cu trecerea ani- 
lor şi cu desfășurarea tragică a evenimentelor ele fixîndu-se 
în conştiinţa mea morală — cu cît m-am născut și am fost 
educat într-o familie burgheză, unde diferențele de clasă erau 
foarte pronunțate. Deosebirile erau evidente în special în 
timpul lungilor vacante petrecute la țară, unde noi, cei veniți 
de la oraş, ne jucam cu copiii țăranilor. De fapt, între noi 
se creau legături afective de înțelegere deplină, iar diferen- 
tele de clasă erau prea puțin importante, dar contrastul din- 
tre locuinţele noastre și ale lor, dintre hrana sau îmbrăcămintea 
noastră și a lor erau evidente (vara umblau desculți). În fiecare 
an, la reluarea vacanței, auzeam că unul din tovarăşii de 
joacă murise de tuberculoză în timpul iernii. Nu-mi amintesc 
în schimb ca vreunul din camarazii de școală de la oraș să 
fi contractat o boală mortală. 

Era pe timpul fascismului, cînd apărea revista politică 
oficială Ierarhia, fondată de Mussolini însuși. Populist, nu 
popular, fascismul înregimentase țara, sufocînd orice 
formă de luptă politică liberă: un popor de cetățeni care își 
cuceriseră dreptul de a participa la alegeri libere, fusese 
redus la o mulțime ce ovaţiona, o adunare de supuși egali 
cu toții, într-adevăr, în atitudinea identică, dar egali (oare 
şi mulțumiți ?) şi în aservirea comună. Prin aprobarea negîn- 
dită și pe neașteptate a legilor rasiale, generaţia noastră s-a 
aflat pusă, în anii maturității, în fața unei discriminări scan- 
daloase şi mîrșave, care m-a marcat pe mine ca și pe mulți 
alții pentru totdeauna. A fost momentul în care mirajul unei 
societăți epalitare a favorizat aderarea la comunism a multor 
tineri serioşi din punct de vedere moral și bine formaţi din 
punct de vedere intelectual. Astăzi, la o distanță atît de mare 

în timp, știu că fascismul trebui judecat cu detașarea impusă 
de istorie. Aici nu vorbesc însă ca istoric, ci doar pentru a 
aduce o mărturie personală despre educația mea politică la 
care au contribuit, ca o reacţie la regim, idealurile libertăţii, 
ale egalităţii și fraternității, „glumele răsunătoare“ ale Revo- 
luţiei franceze, cum erau luate în rîs pe atunci.* 

4. Am declarat de la început că nu doresc să fac judecăţi 
de valoare. Scopul meu a fost nu de a mă situa pe o poziţie 
anume, ci de a expune o dezbatere devenită tot mai animată, 
în ciuda frecventelor anunțuri despre dispariţia subiectului. 
De altfel, dacă egalitatea poate fi interpretată în mod ne- 
gativ ca o nivelare, inegalitatea poate fi înţeleasă în mod 
pozitiv ca o recunoaștere a particularității ireductibile a 
fiecărui individ.5 Nu există ideal care să nu fie rodul unei 


+ O mărturie de actualitate despre aversiunea tot mai frecventă fată de 
idealul egalitar se poate citi în revista de dreapta L'Italia settimanale din 
23 decembrie 1992. Principala temă a lui R. Gervaso (,,Jos egalitatea“, 
pp. 36-37) este tocmai cea la care m-am referit mai înainte și care se 
preocupă în mod special de evidenţierea a ceea ce îi desparte pe oameni, 
nu a ceea ce îi unește: „Ne place sau nu, nici un om nu este egal cu celălalt 
și ceea ce e mai rău sau mai bine, depinde cum priveşti, este că nimeni 
nu-și dorește acest lucru.“ 

5 Nu mă surprinde că un autor liberal scrie, cu multă convingere și 
sigur că nu va produce scandal, că liberalismul este împotriva egalităţii, 
dar este tolerant faţă de deosebirea de venituri și de bogăţie. Liberalii, 
precizează el, nu au considerat niciodată inegalitatea provocată de bogăţie 
ca un rău în sine sau un rău social de nesuportat, deoarece ea este efec- 
tul colateral al unei economii productive. S. Holmes, „Liberalismul este 
utopism“, în MicroMega, 1994, 1, p. 41. În câteva cuvinte, Holmes ne 
face să înțelegem mai bine decit printr-o lungă dizertaţie, că există un 
punct de vedere conform căruia inegalitățile nu sînt doar imposibil de elimi- 
nat, ci prezintă chiar avantaje, iar tentativele de a le elimina sînt zadar- 
nice. În contradicţie cu el se afirmă (Matthew Arnold): „Un sistem bazat 
pe inegalitate este împotriva naturii, și cu timpul duce Ja ruină.“ Citat 
din R. H. Tawney, Equality (1938), trad în it. în 7d., Opere, îngrijite de 
F. Ferrarotti, Utet, Torino 1975, pp. 539-541. 

mari pasiuni. Rațiunea, sau mai bine zis raționamentul, care 
furnizează argumente pro și contra pentru a justifica ale- 
gerile noastre în faţa altora sau față de noi înșine, vine abia 
la urmă. De aceea marile idealuri rezistă timpului și schim- 
bărilor de împrejurări, fiind ireductibile unul la celălalt, în 
ciuda încercărilor rațiunii împăciuitoare. 

Ireductibile, ele nu au însă un caracter absolut, şi un de- 
mocrat autentic trebuie să le considere ca atare (aș vrea să 
revin aici la diferenţa dintre extremist şi moderat). Nu am 
pretins niciodată să-mi ridic preferințele personale, la care 
nu pot renunța, la rang de criteriu general pentru a judeca 
ce anume e drept și ce nu e. Nu am uitat niciodată una din 
ultimele lecții ale lui Luigi Finaudi, profesorul generaţiei 
mele, care într-un strălucit eseu, după care m-am orientat 
întotdeauna, Discurs elementar despre asemănările și dife- 
rențele dintre liberalism și socialism, după ce contura cu o 
uimitoare finețe trăsăturile esenţiale ale omului liberal și 
ale celui socialist (nu e nevoie să subliniez orientarea lui), 
scria că „cele două curente au dreptul la o apreciere egală“ 
şi „cei doi oameni sînt opuși fără a fi duşmani; deoarece 
amîndoi respectă părerea celuilalt; și ei știu că există o limi- 
tă în înfăptuirea propriului principiu“. În încheiere spunea: 
„Optimul nu se obține prin pacea impusă de tirania totali- 
tară; el nu poate fi atins prin lupta continuă dintre cele două 
idealuri, fără ca unul din ele să predomine în paguba 
celuilalt.““6 

Obţinerea unei egalităţi mai mari între oameni este, aşa 
cum observa Tocqueville în secolul trecut, un deziderat greu 
de stăvilit. Orice anulare a unei discriminări, care a dus la 
împărțirea oamenilor în superiori şi inferiori, în stăpîni și 


SL. Einaudi, Predici inutile, fascicola a patra, Torino 1957, pp. 218, 
237, 241. 

sclavi, în bogaţi și săraci, în dominatori și dominați, repre- 
zintă o etapă, dacă nu necesară, cel puţin posibilă, a pro- 
cesului de civilizare. Epoca noastră a pus în discuţie mai 
mult ca oricînd principalele izvoare ale inegalităţii : clasa, 
rasa și sexul. Aducerea treptată a femeilor la egalitate cu 
bărbaţii, mai întîi în mica comunitate a familiei, apoi în ma- 
rea societate civilă şi politică, este unul din semnele cele 
mai sigure ale mersului nestăvilit al speciei umane către 
egalitate.” 

Şi ce-am putea spune despre noua atitudine față de ani- 
male? Ce reprezintă dezbaterile, tot mai dese și de amploare, 
cu privire la admisibilitatea vînătorii, a limitelor vivisecției, 
la protecția unor specii de animale devenite tot mai rare, 
la vegetarianism, decît indiciile unei posibile extinderi a 
principiilor egalităţii dincolo de hotarele genului uman, o 
lărgire bazată pe conştiinţa că animalele ne sînt egale cel 
puţin prin capacitatea de a suferi? 


7 Două mărturii recente: „Marea opoziție între un proletariat cu con- 
știință de clasă, deci subiect al istoriei, și un subproletariat care se limita 
la revolte țărănești [...] ne face să zîmbim, deoarece pe de o parte, nu 
ştim exact unde se află proletariatul [...], dar știm că o mare masă de 
subproletariat mondial aparținînd Lumii a Treia se înghesuie la porțile 
istoriei şi, ne place sau nu, el este mînat, conştient sau inconștient, de 
o mare presiune biologică“ (U. Eco, „Algoritmul istoriei“, în Unită, 22 
septembrie 1992); „A fi de stinga înseamnă a fi de partea subterană a 
Metropolisului. O parte din mine recunoaște nedreptatea socială, echili- 
brul dintre Nordul și Sudul lumii. Ceea ce se întîmplă în Somalia, în lugo- 
slavia, în Amazonia este şi problema mea. Faptul că sînt de stînga îmi 
spune că aceasta nu e o problemă locală. Nu este o problemă care ţine 
de buna administrare. Este o probiemă globală, ecologică, de salvare a 
întregii planete. Pentru a o înfrunta este nevoie de un conducător de stîn- 
ga capabil de asemenea fapte“ (E. Bencivenga, „Sînt de partea celor- 
lalți““, în Unită, 16 noiembrie 1992). 

Pentru a fi în stare să înţelegi sensul acestei grandioase miș- 
cări istorice trebuie desigur să te ridici deasupra polemicilor 
de toate zilele și să priveşti mai sus și mai departe.8 


8 Sînt lucruri pe care le susțin de mai mult timp. Dacă anii îmi vor 
permite, nu va fi nici ultima oară. Bătrînii se repetă. Pentru curiozitatea 
cititorilor, redau două mărturii ale stăruinței mele, în ciuda contestărilor 
repetate. Ele aparțin unor scriitori proveniți din direcții diferite, dar amîn- 
doi adversari convinşi ai dualismului. Într-un articol intitulat paradoxal 
„Stînga se află la stînga?“ (în La stînga. Laborator pentru alternativa 
socială şi politică, 1 februarie 1991), Costanzo Preve compară zguduirea 
provocată printre oamenii de stînga de prăbuşirea comunismului, cu situa- 
ţia în care se trezeşte personajul lui Kafka, transformat într-o insectă scîr- 
boasă. Neagă orice valoare a dualismului și susține că dicotomiile asupra 
cărora insist de atîta vreme nu pot fi utilizate. Într-un interviu din Nuova 
Antologia, 126, fasc. 2177, ianuarie-martie 1991, „Ideea democratică 
după mișcările din Est“, la întrebarea lui G. Torlontano despre ce anume 
înseamnă stînga după căderea zidului de la Berlin, Gianni Baget Bozzo 
răspunde că „nu mai înseamnă nimic“ și după ce adaugă „i-am văzut 
pe comuniști agățîndu-se de cuvintele lui Bobbio ca de o plută de salva- 
re“, continuă: „eu cred că « stînga » are un conținut ambiguu, şi că va 
avea cel mult un înțeles nu de cultură, ci de convergență politică. Dacă 
Bobbio şi Dahrendorf, care nu pot fi consideraţi de stînga, ar fi adop- 
taţi drept teoreticieni ai stîngii, ar fi ca și cum am spune că stînga a în- 
cetat să mai existe din punct de vedere teoretic.“ Ajunge la concluzia că 
„dreapta“ și „ stînga“ pot fi folosite cel mult pentru a indica „mutări tacti- 
ce, care pot însemna pe rînd stînga democrat-creştină, stînga liberală etc.“ 
(p. 7). 

1980 


***, Problemele stîngii, cu introducere de D. Argeri și 
notă explicativă de D. Novacco, Armando, Roma, 149 pag. 
Intervenţii de B. Craxi, A. Asor Rosa, G. Bedeschi, N. Bob- 
bio, L. Cafagna, U. Cerroni, P. Flores d'Arcais, G. Galli, 
E. Galli della Loggia, R. Guiducci, R. Orfei, G. Pasquino, 
L. Pellicani, G. Ruffolo, M. L. Salvadori, S. Sechi, F. Stame, 
A. Visalberghi. 

P. BAGNOLI, Cuvintele stîngii. Din Toscana roșie la criza 
Țării : tematicile unei stîngi la guvernare între alternativă 
și necesitate, prezentare de E. Di Nolfo, Vallecchi, Florenţa, 
198 pag. 


1981 


D. COFRANCESCO, Dreapta și stinga, Presso il Basilico, 
Genova, 61 pag. 

J. A. LAPONCE, Left and Right. The Topography of 
Political Perceptions, University of Toronto Press, Toronto. 
O carte importantă a cărei traducere este de dorit. 


1982 


*** Dincolo de dreapta și de stînga, Actele simpozio- 
nului „Permanenţele și evoluţiile unui patrimoniu cultural“, 

Cison di Valmarino (TV), 12-14 martie 1981, Libreria Edi- 
trice Europa, Roma, 246 pag. Intervenţii de M. Tarchi, 
S. Solinas, M. Veneziani, G. Accame, F. Gentile, P. Visani, 
E. Erra, R. Fondi, G. Monastra, A. Morganti, C. F. Carli, 
M. Bernardi Guardi, G. Allegra, F. Cardini, G. Del Ninno, 
L. Filippi, G. de 'Turris, P. Nanni, S. Giovannini, M. Centanni, 
C. Finzi. 


*x* Conceptul stîngii, Bompiani, Milano, pp. 159. Vo- 
lumul cuprinde cîteva din lucrările prezentate la simpozionul 
„Conceptul stîngii“, ce a avut loc la Roma în 20, 21 şi 22 
octombrie 1981. M. Cacciari, Cei de stînga, pp. 7-19; E. Fa- 
chinelli, Dreapta și stînga, o pereche simbolică inactuală, 
pp. 21-24; F. Stame, Stînga, identitate, tranziție. Interpre- 
tarea crizei, pp. 25—43 ; P. Flores d'Arcais, Aserviri ideolo- 
gice sau libere valori, pp. 45-15; G. Vattimo, „Partea bles- 
temată“. Stînga şi nihilismul, pp. 71-86; F. Vianello, 
Cultura elogiilor, pp. 87—100; G. Giorello, M. Mondadori, 
Bentham şi stînga. Alternativa neo-utilitară, pp. 101-115; 
M. Salvati, Stînga și complexitate, pp. 117-125; S. Veca, Coo- 
perare, conflict și o societate mai bună, pp. 127-138; G. Mar- 
ramao, Vechea stingă şi noul antagonism, pp. 139-153. 

A. GORZ, Adio proletariatului. Dincolo de socialism, Edi- 
zioni Lavoro, Roma, 182 pp. Ed. orig. Adieux au proletariat. 
Au-delă du socialisme. Traducere de G. Viale. Prefaţa se 
intitulează Nouă teze pentru o viitoare stinga, pp. 7-19. 


1984 


P. BARCELLONA — A. Cantaro, Stînga și statul social, 
Editori Riuniti, Roma, 206 pag. 

D. COFRANCESCO, Dreapta și Stînga. Folosirea critică a 
celor doi termeni-cheie, Bertani, Verona, 212 pag. 

A. E. GALEOTTI, Opoziția dreapta/stinga. Reflecţii ana- 
litice, în Dreapta radicală, în îngrijirea lui F. Ferraresi, Fel- 
trinelli, Milano, pp. 253-275. 

Z. STERNHELL, Nici dreapta nici stînga. Nașterea ideo- 
logiei fasciste, Akropolis, Napoli, 383 pag. Ed. orig. Ni droite 
ni gauche. L'i1cologie fasciste en France, Editions du Seuil, 
1983. Traducere de G. Somella și M. Tarchi. 


1985 


P. GLOTZ, Social-democraţia germană la răscruce. Noi 
idei-forță pentru stînga europeană, sub îngrijirea lui R. Ues- 
seler, Editori Riuniti, Roma, 1985, 146 pag. Ed. orig. Die 
Arbeit der Zuspitzung. Uber die Organisation einer regier- 
ungsfăhigen Linken, 1984, Wolf Jobst Siedler Verlag 
GmbH, Berlin. Traducere de E. Koppel. 


1986 


**%, Scrisori din apropiere. Pentru o posibilă reinventare 
a stîngii, sub îngrijirea lui L. Balbo şi V. Foa, Einaudi, To- 
rino, VIII, 135 pag. În cuprins: L. Balbo, O tematizare falsă: 
PCI şi viaţa zilnică, pp. 3-14; P. Carniti, Sau centralism 
sau democrație, pp. 15-23; F. Cavazzuti, Cultura recti- 
ficării, pp. 24-35; V. Foa, Politica și persoana, pp. 36-47; 
N. Ginzburg, Arabescuri, pp. 48-51; A. Giolitti, Drumul 
și scopul, pp. 52-69; A. Lettieri, PCI şi problema sindica- 
lă, pp. 70-80; M. Mila, Amintirile unui tovarăș de drum, 
pp. 81-6; F. Morganti, Egalitate și piață, pp. 87-96; M. Sal- 
vati, Prolegomene la felurite proiecte viitoare, prezentate 
drept „program economic pe termen mediu“, pp. 97—114; 
S. Veca, Scrisoare către PCI, pp. 115-124; F. Vianello, 
Politica lui Corbino, pp. 125-135. Sînt reunite o serie de 

articole, publicate în Rinascita din iulie 1985, de un grup 
de persoane independente, dar care se declară „de stînga“ 
(p. VI). 

P. Gorz, Manifest pentru o nouă stingă europeană. Cu 
un eseu de Achille Occhetto, Feltrinelli, Milano, 111 pag. 
Ed. orig. Manifest fiir eine neue europăische Linke, 1985, 
Wolf Jobst Siedler Verlag GmbH, Berlin. Traducere din ger- 
mană de E. Koppel. Ediţia italiană în îngrijirea lui R. Ues- 
seler. 


M. REVELU, „,Stînga/dreapta. Discuţie despre actualitatea 
unei antiteze“, în Quaderni del Cric (Centrul de cercetare 
și inițiativă comunistă), I, martie-—iunie 1986, pp. 59-88. 


1987 


***, Problema socialistă. Pentru o posibilă reinventare 
a stîngii, în îngrijirea lui V. Foa şi A. Giollitti, Einaudi, 
Torino, x+210 pag. Intervenţii de G. Arf€, G. Avoglio, N. Bob- 
bio, F. Coen, O. Del Turco, V. Foa, A. Ginzburg, A. Giolitti, 
E. Giovannini, M. Gramaglia, P. Marcenaro și A. Ranieri, 
M. Rossi Doria, A. Sofri, B. Trentin, L. Turco, G. Bollati. 


*** Stînga si schimbarea. O agendă, Feltrinelli, Milano, 
1987, 121 pag., prefață de S. Veca. În cuprins: G. De Miche- 
lis, Rațiuni și ocazii ale reformismului, pp. 11—26; M. Salvati, 
Două teze despre politica ocupării forței de muncă, 
pp. 27-39; R. Parboni, Strategiile economice internaționale 
ale Statelor Unite și Europei Occidentale, pp. 41-68; 
S. Biasco, Regulile jocului în economia internaţională, 
pp. 69-86; G. Napolitano, Starul social, pp. 87-91; G. Ruf- 
folo, Reformarea statului social, pp. 93—100; G. E. Rus- 
coni, Guvernare și decizie într-o democrație adultă, 
pp. 101-120. 

F. FERRARESI — A. E. GALEOTTI, Dreapta/stînga, în Lexi- 
cul politicii, sub îngrijirea lui G. Zaccaria, Edizioni Lavoro, 
Roma, pp. 171-83; cu două pagini de bibliografie. 

G. PASQUINO, O anumită idee despre stinga, prezentare 
de P. Ingrao, Feltrinelli, Milano, XV-—168 pag. 


1988 


P. BAGNOLI, O stingă posibilă, prezentare de V. Spini, 
Mediolanum Editori Associati, Milano, 98 pag. 


pr wee 


prefață de G. Galli, Antonio Pellicani, Roma, VII-282 pag. 


1989 


G. NAPOLITANO, Depășirea vechilor granițe. Viitorul 
stîngii şi Europa, Mondadori, Milano, 179 pag. 

A. SCHIAVONE, Stînga celui de al treilea capitalism, 
Laterza, Roma-Bari, VIII-151 pag. 


1990 


M. REVELL, Dreapta și stînga. Identitatea pierdută, ediţie 
provizorie, Torino, 141 pag. Incomplet. Un text prescurtat, 
cu același titlu a fost prezentat la Centrul de studii Piero 
Gobetti din Torino, dactilografiat, 65 pag. 

M. ROCARD, „Ce înseamnă să fii de stînga“, în Micro- 
Mega, 5, decembrie-ianuarie 1990, pp. 149-159. Traducere 
de T. Lazar. 


1991 


***, „Stînga la răscruce“, în democrazia e diritto, XXXI, 
ianuarie—aprilie, 1—2. Tema: „Etapele crizei“; Problema: 

„Socialismul: realitate şi proiect“; Dezbaterea: „Patru 
întrebări despre criza stîngii“ (răspunsuri de: F. Bertinotti, 
M. Cacciari, L. Canfora, F. Cassano, M. Mardi, G. Mattioli, 
M. L. Salvadori, P. Virno}. 


F. ADORNATO, Dincolo de stînga. Eliberarea de complexul 
înfrîngerii, Rizzoli, Milano, 205 pag. 

G. BOsETTI, Lemnul strîmb și alte cinci idei pentru re- 
definirea stîngii, Marsilio, Venetia, 138 pag. Cuprins: Teoria 
reacționară a efectului nociv. Interviu cu Albert O. Hirsch- 
man, pp. 53-59; Democraţia : intrarea și ieșirea din angaja- 
rea politică. Interviu cu Michael Walzer, pp. 60-74; Liber- 
tatea pozitivă. Interviu cu Amartya Sen, pp. 75-90; 
Democrația în domnia gardienilor. Interviu cu Robert Dahl, 
pp. 91—101; Despărțirea de ierarhii. Interviu cu Charles 
Sabel, pp. 102-118; Să aruncăm vechile scenarii. Interviu 
cu Roberto Mangabeira Unger, pp. 119-129; Să începem 
cu metoda. Postfaţă de Norberto Bobbio, pp. 131-138. 


P. Flores D’ ARCAIS, Permanenta înlăturare. Viitorul stîn- 
gii si critica comunismului. Scrieri 1971—1991, Marietti, 
Genova, 203 pag. 


A 


C. PREVE, „Stînga este la stînga ?“, în La stînga. Labo- 
rator pentru alternativa socială și politică, 1, februarie. 


1992 


P. BARCELLONA, „Pasiune şi stînga. O discuţie în redac- 
tie“, în democrazia e diritto, XXXII, octombrie-—decembrie 
1992, 4, pp. 47-68. Broșura, dedicată temei „Pasiune și 
politică“, cuprinde și P. Serra, „« Nici dreapta nici stînga » : 
un studiu despre Zeev Sternhell“, pp. 69—84. 

S. BENVENUTO, „Amurgul stîngii“, în Studii critici, II, 
octombrie, 1-2, pp. 111-125. 

A. Gorz, Metamorfoza muncii. Critica rațiunii eco- 
nomice, Bollati Boringhieri, Torino, 269 pag. Ed. orig. Méta- 
morphoses du travail. Quête du sens. Critique de la raison 
économique, Editions Galilée, Paris, 1988. Traducere de 
S. Musso. Cu o „Postfaţă (1991). O stîngă de redefinit“, 
pp. 236-247. 


C. Lascu, Paradisul pe pămînt. Progresul și critica sa, 
Feltrinelli, Milano, 565 pag. Ed. orig. The True and Only 
Heaven. Progress and Its Critics (W. W. Norton & Com- 
pany, New York — London) 1991. Traducere de C. Oliva. 
În special cap. 1, „Învechirea conceptelor de dreapta şi de 
stînga“, pp. 17—34. 

G. RUFFOLO, „Fluierul lui Algarotti și stînga îngheţată“, 
în MicroMega, 1992, 1, pp. 119-145. 


M. L. SALVADORI, Persistența la stînga. Criza italiană 
și problemele reformismului, Marsilio, Veneţia, 177 pag. 


1993 


***, Stînga punct zero, în îngrijirea lui G. Bosetti, Don- 
zelli, Roma, 164 pp. Cuprins: G. Bosetti, Criza în cer și pe 
pămînt, pp. 9-47; S. Lukes, Ce a mai rămas?, pp. 51-58; 
R. Rorty, Vom cînta noi cîntece?, pp. 59-81; N. Bobbio, 
Stînga și îndoielile sale, pp. 83—97; R. Dahrendorf, Cînd 
regionalismele prevalează, pp. 101-107; G. Sartori, Stînga ? 
Este etica, pp. 109-115; P. Glotz, După Optzeci și nouă, 
pp. 117-121; A. Gorz, Nu mai există conflict central, 
pp. 123-129; G. Zincone, Motorul drepturilor, pp. 131-139; 
M. Walzer, Ce înseamnă stînga, pp. 141-149; S. Veca, 
Demnitatea egală, pp. 151—164. 

S. BENVENUTO, „Hestia-Hermes: filozofia între Cămin 
şi Înger“, în aut aut, n. S., 258, noiembrie—decembrie, 
pp. 29—49. 

D. COFRANCESCO, Cuvintele politicii, La Libreria del 
Lungarno, Pisa, 136 pag. (Pentru folosul studenților înscriși 
la Cursul de „Istoria doctrinelor politice“. Facultatea de 
Ştiinţe Politice a Universităţii din Pisa, 1992-1993.) În spe- 
cial, Dreapta și stînga, pp. 13—20 și Stînga, pp. 57-63. Cu 
o bibliografie esenţială. 

M. Salvati — A. Martinelli, „« What is left ». Stînga fără 
iluzii“, în J? Mulino, XLII, martie-aprilie, pp. 227-235. 
Prezentare la Simpozionul Fundaţiei Rosselli, Torino, 3—5 
decembrie 1992. 


M. CACCIARI, „Mic dialog despre « stînga »“, în Mi- 
cro-Mega, 4, pp. 7-17. 


1994 


P. Flores D'ARCAIS, Deziluzia trădată, Bollati Borin- 
ghieri, Torino, 100 pag. 

M. GAUCHET, Istoria unei dicotomii. Dreapta şi stînga, 
Anabasi, Milano 1994, 107 pag. Ed. orig. La droite et la 
gauche, Edition Gallimard, 1992. Traducere de A. Michler. 

Dreapta 
ȘI stînga 


Pînă mai ieri cuvinte-cheie ale limbajului polii 
« dreapta » și « stînga » cunosc la acest sfârşit de s 
un destin aparte. Tradiţionala diferenţiere ce a struct 
spaţiul politic de la Revoluţia franceză încoace 
astăzi tot mai contestată, fiind socotită de mulţi pol 
cieni și analiști politici, de toate orientările, o Opozi 
perimată și golită de sens. Pe de altă parte, polariza 
scenei politice este departe de a se fi atenuat și, în ci 
fragmentării ei într-un număr mai mare sau mai mic 
mișcări în căutare de noi etichete, continuă să ascul 
de aceleași curente de gîndire. 
În studiul său succint, dar de o mare densitate, profi 
rul Norberto Bobbio respinge contestările și analize 
situaţia pornind de la nucleul său teoretic cel mai adin 
potrivit căruia esența dualismului dreapta—stînga rezi 
în abordarea sistematic diferită a ideii de egalitate 4 
către cele două poluri ale spectrului politic. Avînd dr 
fundal criza politică italiană, care a spulberat la mijloc 
anilor nouăzeci un întreg sistem de partide, cartea 
Bobbio a căpătat o largă recunoaştere, fiind tradusă 
bine primită în numeroase ţări europene. 

